
FILM EN TONEEL se 























Met die onlangse kongres van die Suid-Afri- 
kaanse Akademie vir Wetenskap en Kuns het die 
voorsitter, prof. Gerhard Beukes van Bloemfontein, 
'n deurdagte openingsrede gehou oor ons toneel en 
teater. Dit gee ons die aanleiding om aan ons lesers 
een en ander mee te deel oor bostaande opskrif. 

Die invloed van die film en toneel in ons moderne 
tyd is onberekenbaar groot. Miljoene mense stroom 
weekliks oor die aardbol om een of ander film te 
gaan sien of een of ander opvoering of toneel te gaan 
bywoon. En die invloed hiervan is ten goede en ten 
kwade. Dit word beweer dat die oorsaak van die 
toenemende jeugmisdaad, die diefstal en rowery 
met geweld, asook die sedelike insinking van ons 
tyd vir 'n groot mate toegeskryf kan word aan wat 
op die doek en die verhoog gesien kan word. 

Hierteenoor kan nie ontken word nie, dat die film 
en toneel van groot opvoedkundige waarde is en in 
ons dae almeer op onderwysgebied nuttig ingespan 
word. 

Daar was 'n tyd dat die ,Cowboy' films en ander 
met gewaagde rooftogte en geskiet dikwels gesien 
is. Maar wanneer 'n bepaalde soort afgesaag raak, 
is iederkeer met groot vindingrykheid gesoek na 
nuwe terreine en so word die een veld na die ander 
betree. Geskiedkundige gebeurtenisse en die lewe 
van groot figure het ook hulle beurt gekry, soos by- 
voorbeeld die slag van Waterloo en die lewe van 
die wêreldberoemde Franse geneesheer Pasteur. 
Om historiese gebeurtenisse te verfilm kos miljoene, 
maar dit het die filmmaatskappye nie afgesit nie, 
want die winste was altyd groter. 

Toe hierdie veld min of meer ,afgewei' was, is na 
nuwe ,weivelde' gesoek en toe het Bybelfigure en 
Bybelgebeurtenisse aan die beurt gekom, soos 
Exodus; die uittog uit Egipte; Ruth; Dawid en Bat- 
seba. 


Die handel is gewetensloos en ontsien niks en 
niemand nie. Daarom toe die veld van Bybelse figure 
en -gebeure ook ,afgewei' was, het Christus, onse 
Here, aan die beurt gekom, en dit geskied op 'n 
wyse wat skokkend en selfs lasterlik is na die me- 
ning van gelowiges. Omdat die bioskoopstroom 
groot was na hierdie films, het, ondanks die besware 
van baie kinders van God, dit nie by die eerste van 
hierdie soort naamlik by ,Jesus Christ Superstar” 
geëindig nie. Dit is opgevolg deur die ,Godspell'. En 
toe sak dit nog laer af om nog meer ergerlik en 
lasterlik te word met die jongste film getitel: ,,The 
love affair of Jesus” wat in Denemarke 'n staat- 
subsidie gekry het, maar teen welke film so veel 
besware ingekom het, dat dit in sommige lande in 
die buiteland verbied is. 


Die film en toneel het ook die sekslewe uitgebuit 
en van die intiemste tonele op die film en verhoog 
gebring op 'n skaamtelose wyse. 


En nou dat hierdie bogenoemde onderwerpe 
begin uitgeput te raak, is die jongste gril om die 
geesteswêreld binne te dring, die van towery en 
duiwelbesetenheid. Die jongste produk hiervan is 
,“Ihe Exorcist”, en hierby sal dit nie gelaat word 
nie. Die mens met sy ondersoekende gees dring al 
verder en al dieper in op soek na afleiding en ver- 
maak. Hoe leër hy innerlik word, hoe verder hy van 
sy God lewe, hoe meer sal hy allerhande terreine 
vir dié doel betree, maar nêrens diepe bevrediging 
vind nie. Trouens by God alleen is daar volkome 
bevrediging te vinde, want Hy is dit ,,wat ons in die 
mêre met sy goedertierendheid versadig, sodat ons 
Ken jubel en bly wees in al ons dae.” 


Joh. Dreyer 


WORD MAANDAG NOU 
DIE EERSTE 
DAG VAN DIE WEEK? 


In ons Julie-uitgawe het dr. A. J. G. Dreyer 'n 
heel belangrike saak aangesny toe hy gewys het op 
die kalenderverandering wat besig is om homself te 
voltrek, dat naamlik volgende sommige kalenders 
die week nou nie meer op Sondag laat begin nie, 
maar op Sondag laat eindig. Tereg het hy geskrywe 
dat dit 'n skokkende en ingrypende verandering is, 
wat die Christelike kerk nie goedsmoeds kan aan- 
vaar nie. Ons mag nie toelaat dat ons Christelike 

tydsindeling so eiemagtig verander word nie. Dit 
gryp selfs in ons Christelike geloofsopvatting in. Die 
Ou Testament het die sabbat aan die end van die 
week geplaas. Dus eers die arbeid, die prestasies 
van die mens en dan aan die end van die week as 
,vergoeding' die rus van die sabbat. Maar die Nuwe 
Testamentiese sabbat word anders gesien: Eers die 
rus as genadegawe van God en dan gesterk daar- 

G] Na volgende bladsy 

OORDENKING. " " mm 


Lees: Jesaja 49:1-8. 


Sing: Psalm 147:1, Gesang 55:1, Ge- 
sang 118:1. 

Teks: Jesaja 49:1. ,Hoor na My, ei- 
lande, en luister, volke wat ver is.” 
Dit tref ons dat die mens wat van 

nature ongehoorsaam is, So graag 
luister. Hy luister na baie dinge. Die 
vraag kan gevra word waarna hy luis- 
ter. Op so 'n vraag sal daar baie uit- 
eenlopende antwoorde wees. Eenstem- 
migheid oor die vraag waarna die mens 
die graagste luister en wat hy die 
graagste hoor, is moeilik te bereik. 

Ewe moeilik is dit om eenstemmig- 
heid te verkry oor die invloed wat die 
feit van die ,,luister” op die lewe van 
die hoorder het. Haas nie twee per- 
sone word deur dieselfde woorde 
eners beinvloed nie. Dat dit wat ge- 
hoor word, wel 'n invloed op die lewe 
van die grootste meerderheid het, is 
waar. Slegs 'n klein minderheid van 
die luisteraars word nie beinvloed 
deur wat hulle hoor nie. 

Die feit dat ons kan hoor is seker 
een van die grootste gawes van God 
aan die mens. Dit verbind ons aan die 
gemeenskap en help so bou aan die 
verryking van die gees. Dit kan egter 
ook weer meewerk om af te breek en 
verwoestend in te werk op die lewe 
van 'n individu of gemeenskap. Daar- 
om is dit so belangrik dat ons hoor 


LUISTER 


EN 


en dit dan toets om te bepaal of dit 
heilsaam of verderflik is vir enkeling 
en gemeenskap. 





DS. J. A. A. SCHROEDER 





Ons teksvers praat van 'n ,,hoor” 
en ,,luister'”. Die woorde wat gehoor 
moet word en die saak wat beluister 
moet word, volg nie so duidelik dat 
dit helder en duidelik vir elkeen is wat 
daar gesê word waarna hy moet luister 
nie. Bekyk ons die teks in sy same- 
hang van nader, dan vind ons dat die 
aanspraak van God tot sy volk kom 
nie vanweë die feit dat hulle geneig 
is om te luister na wat hulle gehoor 
het nie, maar juis omdat hulle geneig 
was om nie te luister nie. Die woorde 
hoor” en ,,luister” beteken hier baie 
meer as die toevallige hoor of die 
luister met een oor. Wie hoor en hy 
wat luister kan nie maar voortgaan op 
Sy gewone manier van lewe asof daar 
niks gebeur het nie. Hierdie woorde 
roep die volk op tot aandag omdat 'n 
saak van uiterste belang aan hulle 
gestel word. Die saak is so belangrik 
dat almal dit moet hoor en daarvol- 
gens moet lewe. 


Wat hier gesê word, is bedoel vir 
die heidene en diegene wat nie tot 
die bondsvolk behoort nie. Dit is asof 


JULLE SIEL SAL LEWE 


God Hom tevergeefs met sy volk be- 
moei het. Daar was skynbaar geen 
blywende gevolge weens sy bemoeie- 
nis met Israel nie. Daarom wend Hy 
Hom nou tot die heidene en die vreem- 
des om aan hulle die groot boodskap 
te bring van sy Kneg wat die Lig van 
die nasies sal wees. Hier het ons te 
make met die profesie aangaande Je- 
sus Christus se koms wat die heil van 
God sal uitdra aan alle volke en nasies 
en tale. Omdat Israel skynbaar tever- 
geefs bearbei is, en die liefde en ont- 
ferminge van die Vader vir hulle van 
weinig of geen belang was nie, daar- 
om sal Hy nou in die Seun van sy 
liefde Hom ontferm oor die hele mens- 
dom. Die saak wat hier deur Jesaja 
aangekondig word as die persoon wat 
heenwys na Christus, is dus die ver- 
lossing van die hele wêreld uit die 
ballingskap van die sonde en die dood. 
Jesaja as die verpersoonliking van 
Christus, roep die hele wêreld op om 
hierdie heilswoord te hoor. Dit is nie 
toevallig dat hulle dit hoor nie. Dit is 
deur die wil van God dat hulle verneem 
dat daar verlossing en genade is vir 
elkeen wat hierdie Woord hoor en 
daarna luister. 


Hierdie aankondiging van die ver- 
lossingswerk deur Gods genade is 
van soveel belang dat die hele mens- 

WORD MAANDAG NOU DIE EERSTE DAG VAN DIE WEEK? 


deur tot die arbeid wat voorlê gedurende die week. 


sabbatdae en die feesdae, en van die tempel 'n 


Dus nie eers by die mens — sy arbeid, sy prestasie 
— begin nie, maar by God wat ons roep en krag gee 
tot die vervulling van die geroepe taak. Dus eers 
opsien na die opgewekte Heer op Sondag, die op- 
standingsdag van onse Heer, en dan also besiel en 
gesterk deur sy genade met vreug ons roeping 
vervul. 

Hierdie poging om ,,die dag van die Here” 
(Openbaring 1:10) wederregtelik en eiemagtig te 
verander en sy opstandingsdag na die end van die 
week te verskuif, is nie die eerste nie en dit kan 
gesien word as 'n teken van ontchristeliking. Die 
eerste keer wat dit plaasgevind het is eeue gelede. 
Dit is voorspel deur die profeet Daniël. Hy verwys 
na iemand wat ,,woorde sal spreek teen die Aller- 
hoogste... en hy sal probeer om tye en wet 
te verander”. (7:25.) Dit sien op die Griekse heerser 
Antiochus IV Epiphanes (175-164 v.C.) wat oor 
Israel geregeer het en direk begin het om Jerusalem 
te vergrieks, die Joodse wette af te skaf, ook die 


Griekse heiligdom vir die verering van Zeus Olympios 
te maak. Hy wou ook van sy hele ryk een volk maak, 
soos die gelykskawers in ons dae ook wil doen. 

Is die kalenderverandering van nou om die Son- 
dag, die eerste dag van die week, te verskuif na die 
end van die week 'n poging in hierdie rigting? Want 
volgens dr. Dreyer strewe die Europese lande na 
een gemeenskap waarin so min moontlik verskille 
bestaan, soos een van die uitgewers self erken het. 
Hierdie uitgewer het erken ook dat die verskuiwing 
van die Sondag een van die punte is, en ook dat, 
enkele lande uitgesonder, die weekindeling nou 
eenders in Europa is. 

Hieroor mag nie geswyg word nie en die ver- 
wagting is dat ons kerk hierin die voortou sal neem 
om in medewerking van alle Christelike kerke in ons 
land die nodige te doen om hierdie stap in die ont- 
christeliking van ons land kragdadig teen te gaan. 


Joh. Dreyer 

IN MEMORIAM 


Prof. Dr. $. P. J. J. van Rensburg 


Op Vrydag 30 Augustus laaslede 
het 'n groot skaar, waaronder 'n lange 
ry professore en predikante, prof. dr. 
Sarel Petrus Johannes Janse van Rens- 
burg, grafwaarts gebring na 'n indruk- 
wekkende diens in die kerkgebou op 
die hoek van Kerk — en Du Toitstraat 
in Pretoria deur dr. L. M. le Roux, 
predikant van Pretoria-Oosgemeente. 
In dieselfde kerkgebou het ons afge- 
storwe broeder vir dertien jaar as pre- 
dikant van die Pretoriase gemeente 
die evangelie van die heil en verlossing 
in Christus verkondig. Dit is vanaf 
1950 tot in 1963 toe hy die benoeming 
as professor aan die Universiteit van 
Pretoria in die Nuwe Testamentiese 
wetenskap aanvaar het. 


Sarel van Rensburg is gebore in die 
distrik Wolmaransstad, waar hy ook 
sy skoolopleiding gehad het. Aan die 
einde van 1931 het hy aan die Univer- 
siteit van Pretoria afgestudeer waar 
hy met onderskeiding die grade B.A. 
B.D. verwerf het. Op 5 Augustus 1932 
is hy georden en gedurende 1933 het 
hy die herderstaf in die gemeente 
Eendracht opgeneem. In 1942 het hy 
geskuif na die gemeente Randpoort. 
Vandaar is hy as medeleraar na Pot- 
chefstroom gedurende 1947 waar hy 
gebly het tot met die afstigting van 
die gemeente Potchefstroom-Noord 
toe hy die volgende jaar daarheen is. 
Twee jaar later het hy medeleraar in 
Pretoria geword tot in 1963 toe hy as 
hoogleraar benoem is. 


Met sy heengaan verloor die kerk 
'n begaafde student wat met onder- 
skeiding die een eksamen na die ander 
afgelê het. Hiervan kan skrywer ge- 
tuig. Toe die Universiteit van Pretoria 
nog geen selfstandige Universiteit 
was nie, maar as Transvaalse Univer- 
siteitskollege (T.U.K.) die hoof van 
die verskillende Universiteitskolleges 
was, moes elke professor ook met die 
eksamens 'n buitemuurse eksaminator 
in elke vak hê. Dit was toe dat skry- 
wer vir 'n paar jaar die buitemuurse 
eksaminator vir prof. dr. J. H. Grey- 
venstein in die Nuwe Testament was. 
As sodanig het ek ook opgetree toe 
prof. Van Rensburg student was en 
kan ek getuig van sy bekwaamheid as 
student. In die eksamenpunte het hy 
altyd los bo al die ander studente in 
dieselfde jaargang gestaan. 


As prediker het hy hom laat ken as 
iemand wat met deeglike voorberei- 
ding, met eksegeties goed uitgewerkte 
prediking op die kansel gekom het. 





Wyle prof. dr. S. P. J. J. v. Rensburg 


En so was ook sy lesings. Van sy stu- 
dente getuig dat hy werk van sy 
lesings gemaak het en as 'n student 
'n lastige en moeilike vraag stel, wat 
'n ander professor miskien verby sou 
laat glip of probeer om die vraesteller 
met 'n kluitjie in die riet weg te stuur, 
dan sal prof. Van Rensburg sê: Ek sal 
mêre daarop terugkom. Die volgende 
dag dan kom hy ook met 'n verant- 
woorde uitgeskrewe antwoord. So 
was hy, hierdie konsensieuse harde 
werker en toegewyde mens. 

Weens swakke gesondheid moes hy 
die tuig in 1972 neerlê. Hy het gehoop 
om, solank hy nog die kragte ontvang, 
die kerk hom sou laat benoem as 
voltydse medewerker aan die Bybel- 
vertaling, maar hy is verbygegaan. 
Trou het sy eggenote hom tuis versorg 
onder vir haar moeilike omstandighede. 
Toe sy dit nie meer kon volhou nie is 

hy na die kliniese afdeling van Ons 
Tuis gebring. 

Vir my was daar 'n klein teenstry- 
digheid in sy lewe. En dit was, dat 
hy as uitstaande rugbyspeler vir niks 
en niemand gestuit het nie, maar met 
sy vaart en krag het hy vir hom 'n 
weg gebaan, vandaar ook sy studente- 
naam: Atleet. Maar in die alledaagse 
lewe was hy die beskeie mens wat 
homself ietwat op die agtergrond 
gehou het. 


Die begrafnisteks van dr. Le Roux 
was goed van pas. Ook hy ons oor- 
lede broeder het die goeie stryd ge- 
stry; die wedloop voleindig en die 
geloof behou (IN Tim 4:7). 

Mag sy gade en hulle kinders in die 
swaar beproewing die vertroosting 


van die Here ontvang. 
Joh. Dreyer 











1 Tim. 4:14: ,MVerwaarloos nie 
die genadegawe wat in jou is 
nie, wat jou gegee is deur die 
profesie met die handoplegging 
van die ouderlinge.” 

2 Tim. 1:6, 14: ,Om hierdie rede 
herinner ek jou daaraan om die 
genadegawe van God aan te 
wakker wat in jou is deur die 
oplegging van my hande.” 
uBewaar jou goeie pand deur 
die Heilige Gees wat in ons 
woon.” 


God wil dat die evangeliedienaar 
uitmunt deur godsaligheid. Hy moet 
beide deur woord en wandel die evan- 
gelie aan ander duidelik maak. Wat hy 
preek is nie in die eerste plek leer nie, 
maar lewe: deur wat hy leer wek hy 
op tot lewe, wat hyself as gelowige 
leef. 

Ouderling W. M. Keuter, 
(Pretoria-Oos) 


Dit maak sy woorde tot gesonde 
woorde. Dit laat ons onder andere hier- 
die vermaning aan Timotheus ver- 
staan. Hou as voorbeeld van gesonde 
woorde dié wat jy van my gehoor het, 
in die geloof en liefde wat in Christus 
Jesus is. ,Wees 'n voorbeeld vir die 
gelowiges in woord, in liefde, in die 
gees, in geloof, in reinheid.” 

Om so te kan wande! moet die Hei- 
lige Gees in die evangeliedienaar 
woon. Dit onderskei hom nie van sy 
medegelowiges nie. 


Sy wandel moet hulle wandel wees. 
Fen Gees woon in hom en in hulle. 
Hulle almal is geroep as heiliges om 
as Godsgewydes te wandel. Mens kan 
van die evangeliedienaar geen hoër 
lewe eis as wat Paulus onder andere 
van die Kolossense eis as hy hulle 
as volg vermaan: 


Beklee julle dan, as uitverkorenes 
van God, heiliges en geliefdes met 
innerlike ontferming, goedertierenheid, 
nederigheid, sagmoedigheid, lankmoe- 
digheid. Verdra mekaar en vergewe 
mekaar as die een teen die ander 'n 
klag het; Soos Christus julle vergeef 
het, so moet hulle ook doen. 


En beklee julle bo dit alles met die 
liefde wat die band van die volmaakt- 
heid is. En laat die vrede van God, 
waartoe julle ook in een liggaam ge- 
roep is, in julle harte heers, en wees 
dankbaar. Laat die woord van Christus 
ryklik in julle woon in alle wysheid. 
Leer en vermaan elkaar met psalm en 
lofsange en geestelike liedere en sing 
in julle harte met dankbaarheid tot eer 
van die Here. In wat julle ook al doen 
'n woord of in daad, doen alles in die 
aam van die Here Jesus en dank God 
tie vader deur Hom. 


Die lewe van die evangeliedienaar 
tan nie hoër styg nie as hierdie lewe 
waartoe Paulus al die gelowiges op- 


GODS 


GEES 


AS 
AMPSGAMWE 


wek nie. En as ons daaraan dink dat 
so 'n lewe in die gemeente die vrug 
is van die bediening van die evangelie, 
moet ons erken dat geen taak op aarde 
gelyk kan staan aan hierdie taak wat 
aan die evangeliedienaar toevertrou is 
nie. Aan die vervulling van hierdie taak 
is die bestaan van de Christelike ge- 
meente en alle goeie dinge wat ons 
in haar aantref te danke. 


Niemand wat onder die indruk is 
van die gewigtige van hierdie taak sal 
die taak durf aanvaar, as hy nie oor- 
tuig is dat God self hom daartoe roep 
nie. 

Dit is 'n betreurenswaardige ver- 
blinding as iemand meen dat hy reg 
het tot die evangeliebediening omdat 
hy deur sy gawes of Godsvrug bo 
ander uitmunt. Hoe helderder hy hier- 
die taak insien, des te meer sal hy 
vrees om hierdie heilige saak te aan- 
vaar sonder om van God daartoe ge- 
roepe te wees. 


Hoe kan hy in die bediening van die 
evangelie op Gods leiding en hulp 
reken as hy nie weet dat God hom 
tot die bediening geroep het nie. 


Die vraag is hoe het dit vir hom 
duidelik geword, dat God en nie 'n 
mens hom tot hierdie bediening roep 
nie? Hierdie oortuiging kan geen mens 
in hom wek nie. Die sekerheid dat 
God hom tot hierdie bediening roep 
is die vrug van sy verkeer met God. 


In hierdie verkeer word dit vir hom 
duidelik dat hy nie uit eie beweging 
na hierdie bediening mag gryp nie as 
die drang om hom hieraan te wy ter- 
selfdertyd al sterker in hom werk nie. 


Daar kom nog by dat ook ander wat 
'n geestelike oordeel het, meen dat 
God hom tot evangeliedienaar bestem 
het. Dan kom vanself die oortuiging al 
dieper in hom dat God hom tot die 
bediening van die evangelie roep. Ons 
kan hom gelukkig ag wat met hierdie 
deur God gewekte oortuiging dienaar 
van die Woord word. Vir hom is die 
handoplegging by sy intrede tot hier- 
die bediening nie 'n sinlose plegtigheid 
nie. Wat in daardie oomblik op aarde 
plaasvind is die weerklank wat in die- 
selfde oomblik in die hemel gebeur. Dit 
is die menslike hier in samestemming 
met die goddelike. Die menslike en 
die goddelike maak hier een geheel uit. 


Terwyl die gemeente deur haar voor- 
manne die broeder tot die evangelie- 


diens afsonder sonder God self hom 
deur hulle daartoe af. Terwyl hulle 
daartoe hom die hande oplê, lê God 
deur hulle self hom daartoe die hande 
op. En wat vind in hom op daardie 
oomblik plaas? Dat die Heilige Gees 
wat in hom reeds as in 'n gelowige 
woon van nou af in hom ook as in ʼn 
bedienaar van die Woord woon. Soos 
hy tot nou toe deur die geloof in die 
krag van die Gees as gelowige ge- 
wandel het, so mag hy van nouaf, deur 
dieselfde geloof in die krag van die- 
selfde Gees, as bedienaar van die 
evangelie arbei. Dit bedoel ons as ons 
sê dat die Heilige Gees ook as amps- 
gawe deur God aan die evangelie- 
dienaar meegedeel word. Hy mag by 
tye niks bespeur van die werking van 
hierdie ampsgawe nie, maar hy be- 
speur ook nie altyd die werking van 
die Gees soos Hy in hom as gelowige 
woon nie. Sy arbeid moet 'n geloofs- 
arbeid wees, soos sy innerlike lewes 
'n geloofslewe is. 


Waar dit hier veral op aankom is, 
dat die houding tussen hom en Chris- 
tus bly en al meer word wat dit moet 
wees. Soos sy geloofslewe 'n lewens- 
lange oefening is, so moet ook sy 
geloofsarbeid 'n lewenslange arbeid 
wees. Soos daar baie dinge is, wat 
hom in sy geloofslewe hinder so is 
daar ook baie dinge wat hom in sy 
geloofsarbeid hinder. By hom kan die 
een nie sonder die ander plaasvind 
nie. In beide gevalle is daar net een 
redmiddel naamlik 'n toenemende ver- 
eniging met Jesus deur toenemende 
geloofsoorgawe en geloofstoewyding 
aan Jesus. Paulus het sowel sy ge- 
loofsarbeid as sy geloofslewe in die 
oog toe hy gesê het: ,Ek leef, maar 
nie meer ek nie, maar Christus leef in 
my.” Wat hy as bedienaar van die 
Woord was het hy teruggeskryf aan 
hierdie verbintenis tussen hom en 
Christus. 


Sy woord aan Timotheus kom ons 
in herinnering: ,,Hou die voorbeeld van 
die gesonde woorde wat u van my 
gehoor het in geloof en liefde wat in 
Christus Jesus is.” 

Hiermee stem die ander woord van 
Timotheus saam: 

,Die genade van ons Here was baie 
oorvloedig gewees met geloof en liefde 
wat daar in Christus Jesus is.” 


[7] Blaai om 

LUISTER 
EN JULLE SIEL 
SAL LEWE 

dom daarop voorberei word om dit 
ter harte te neem. Die aanvaarding van 
hierdie Woord bring lewe en die ver- 
werping lei tot die veroordeling. Nou 
is dit te verwagte dat daar diegene 
sal wees wat dit nie ter harte sal neem 
nie of dit nie vanselfsprekend sal aan- 
vaar nie. Daarom Iê die profeet soveel 
nadruk daarop om almal op te roep 
om hulle in dankbaarheid oor te gee 
aan die Woord. Wie hierdie Woord 
ter harte neem, sal deel hê aan die 
verlossende genade van die vleesge- 
worde Woord, Christus Jesus. 


Die voorbereiding vir die viering van 
Kersfees |ê voor. Die kerk van die 
nuwe verbond wat sy bestaan dank 
aan die uitverkiesende liefde en ge- 
nade van God in Christus Jesus gaan 
hom voorberei vir die herdenking van 
die wonder van God se liefde in die 
gebeure van Bethlehem. Tog is dit 
dringend noodsaaklik dat die gelowige 
sal ,,hoor” en sal ,luister'”. Die Woord 
van God spreek ons aan en roep ons 
op om te luister sodat ons siel sal 
lewe. 


Kersfees is die boodskap van die 
verlossing van die wêreld uit die mag 
en die greep van die sonde en die 
dood deur Jesus Christus. Dit is die 
Woord wat ons hoor. Die evangelie 
kom tot ons om die wêreld die genade 
van God te bied. 


Die probleem van ons tyd Iê daarin 
dat ons liewer self wil spreek as om 
te hoor. Spreek ons self, dan luister 
cns ook makliker want dan word ons 
wil uitgevoer, terwyl dit in die evan- 
gelie gaan om die wil van God. 


Die ,,hoor” van die Woord van God 
is een van die aspekte van ons lewe 
wat veel te wense oorlaat. Ons hoor 
so graag alles en nog wat, maar die 
Woord van God hoor ons net as ons 
behoefte daaraan het. Dat ek aange- 
spreek word deur God in Christus, of 
ek aangespreek wil word of nie, is so 
dikwels van weinig belang. Wie sal 
dan luister as hy teen sy sin aange- 
spreek word? 


Daarom bied Kersfees my die ge- 
leentheid om weer erns te maak met 
my reaksie op die spreke van God. 
Die koms van Christus in die wêreld 
is 'n duidelike spreke van God dat Hy 
bemoeienis wil maak met elke mens. 
Of hy luister of nie, God het dsspreek. 
Wie hierdie spreke van God hoor en 


daarna luister met 'n dankbare toe- 
wyding aan Hom, het deel aan die 
seëninge van sy koms. Wie nie luister 
nie is nie vry te spreek nie en het geen 
verskoning nie. 


Hoor! God spreek ons aan. ,,So lief 
het God die wêreld gehad dat Hy sy 
eniggebore Seun gegee het, sodat elk- 
een wat in Hom glo, nie verlore mag 
gaan nie, maar die ewige lewe kan hê.” 

Amen. 





GODS GEES AS 
AMPSGAWE 


7] Vervolg van vorige bladsy 


So sien ons dat in die deur God 
geroepe evangeliedienaar die werking 
van die Gees as ampsgawe van die- 
selfde voorwaarde gebind is naamlik 
die bestendige geloofsoorgawe en ge- 
loofstoewyding aan Jesus Christus. 


As Paulus die Gees as ampsgawe 
beskryf dan is dit vir ons of hy die 
Gees beskryf soos Hy in elke gelo- 
wige woon en werk. Wat hy aan 
Timotheus as aan sy medearbeider sê, 
sou hy nie minder nadruklik aan alle 
gelowiges gesê het nie, naamlik God 
het ons nie gegee 'n gees van vrees- 
agtigheid nie maar van krag, van liefde 
en van gematigheid (van besonnen- 
heid). Soos die gelowige blootgestel 
is aan die versoeking om Gods Gees 
soos Hy aan hom as gelowige werk, 
uit te blus, so staan die evangelie- 
dienaar bloot aan die versoeking om 
Gods Gees as ampsgawe in hom uit 
te doof. Dit lyk waarlik of Timotheus 
aan hierdie versoeking min of meer 
toegegee het. Hy het nie met dieselfde 
vuur as vroeër gearbei nie. Hy het toe- 
Gegee aan vreesagtigheid. Hy was nie 
die kragtige man wat hy moes wees 
nie. Die liefdestroom is gestrem. Dit 
het hom soms aan die gewenste be- 
sonnenheid ontbreek. 


So verstaan ons die vermaning van 
Paulus, dat hy die gawe van God weer 
as 'n uitsterwende vuur moes aan- 
blaas. Dit is die gawe wat in hom was. 


Timotheus was baie jare Paulus se 
metgesel en het hom baie van Paulus 
afhanklik gevoel en nou moes hy op 
jeugdige leeftyd deur Paulus in Efese 
agtergelaat word om daar aan die hoof 
van sake te staan. Wis en seker het 
God die briewe van Paulus gebruik 
om die vuur van die Gees in Timo- 
theus met nuwe gloed te laat ontvlam, 
om hom na dae van bange stryd 'n 
meer geskikter evangeliedienaar te 
laat word. Dit het met hom gegaan 
soos met baie na hom wat in die loop 

van die bediening van die Woord meer 
as een stryd deurgemaak het. Die die- 
pere selfontlediging het vir hom 'n 
des te ryker seën gebring. 


Mag dit die Here behaag om aan sy 
gemeente baie Timotheusse tot evan- 
geliedienaars te gee en mag dit hulle 
nie ontbreek aan die Paulusse nie wat 
vir hulle deur woord en wandel 'n 
welkome hulp sal wees. 


Ons gebed is: Heiland, hou hierdie 
bede tot heil van u gemeente en tot 
verheerliking van U en u Vader. 





MUOKULIENTE 
El 


GRAFSTENE 


GEMAAK UIT DIE 
BESTE PRETORIA - GRANIET 


Word afgelewer en opgerig op 
enige dorp en plaas. 


PRYSE NA ELKEEN SE 
VERMOË. 


Pryse en Katalogus 
op aanvraag! 


d. P. E. ROODE 

'n Nuwe geneesmiddel vir die 
prostaatklier vinnige verligting en 
langdurig ook vir alle nier en 
blaas kwale en ook vir aambeie. 
Slegs R335 k.m.b. geen k.b.a. 
bestellings. 

Die Skotse geloofsbelydenis en die 
Skotse kerk het in die geskiedenis so 
na aan dieselfde moment na vore ge- 
tree dat dit moeilik is om te sê wat- 
ter een eerste was ten opsigte van 
orde en tyd. Die vraag of die kerk 
op die belydenis gegrond is of die 
belydenis op die kerk, kan hier vir die 
Skotse kerk deur 'n ter sake kundige 
seker met interessante gevolge gedis- 
kusseer word. 


Die Reformatoriese kerk van Skot- 
land is deur die parlement nie wettig 
erken voor 1567 nie, dit is sewe jaar 
nadat die Skotse konfessie aangeneem 
is en die eerste algemene sinode ge- 
hou was. Dit het egter as 'n vrywillige 
liggaam vanaf Desember 1557 bestaan 
toe 'n aantal prostestantse adellikes in 
Edenburgh 'n ,,covenant” gesluit het 
,to maintain nourish, and defend to 
the death the whole Congregation of 
Christ and every member thereof.” 


Hierdie verband was een van die 
godsdienstige verbonde waardeur 
Skotse Protestante dikwels bekragtig 
het om gemeenskaplike belange te 
beskerm. 


Die term ,,Congregation” (ekkle- 
sia) wat later verander is na Kirk 
(kuriake) wys op die ware kerk van 
Christus in teenstelling met die valse 
pouslike kerk. 


Dit lyk of die belydenis van 1560 
die eerste formele leerstelling van 
die Skotse kerk was. Op die 1ste 
Ausustus 1560 na die dood van die 
koninklike regentes Maria de Guise, 
maar voor die aankoms van Maria 
Stuart het die Skotse parlement te 
Edenburgh vergader om sake te reël. 
Dit het later geblyk dat hierdie ver- 
gadering wel 'n belangrike verga- 
dering in die Skotse ryk was. Die 
kerk-kwessie het ter sprake gekom 
as gevolg van 'n petisie om die 
Papisme te verban en die suiwer 
godsdiens weer in te stel, om 
kerklike belastings om die clerus in- 
stand te hou af te skaf, die aanmoe- 
diging tot onderwys en die voorkoming 
van armoede. 'Ten opsigte van die 
eerste saak het die vergadering die 
protestanse leiers gevra om 'n geloofs- 
belydenis op te stel. Dit is haastig, 
maar met oorleg, deur john Knox en 
sy medestanders gedoen. Op 17 Augus- 
tus 1560 is dit voorgelê en daarna be- 
kragtig ,as a doctrine grounded upon 
the infallible Word of God.” Die aan- 
name van die konfessie is gevolg deur 
die afskaffing van die mis, die juris- 
diksie van die pous en die herroeping 
van alle wette wat vroeër gemaak is 
om die Roomse kerk te beskerm en 
wat teen die Reformatoriese geloof 
hedoel was. 


Die Inhoud. 


Die Skotse geloofsbelydenis bestaan 
uit 25 artikels en 'n kort inleiding 
wat die gees van die belyers, wat selfs 
bereid was om gemartel te word ter 
wille van hulle geloof, weergee. Dit 
begin met die woorde: ,Long have 
we thirsted, dear brethren, to have 
notified unto the world the sum of 
that doctrine which we profess, and 
for which we have sustained infamy 
and danger.” (Lang have we thirsted 
deur Brethren, to have notified unto 
the warld the sum of that Doctrine 
duhilk we professe, and for duhilk we 
have susteined Tnfamie and Danger). 

En dit eindig met die woorde: ,,We 
firmelie purpose to abide to the end 
in the confessioun of this our faith.” 


Die opstellers eis geen onfeilbaar- 
heid vir hulle leerstellinge nie maar 
stel dit dat dit in gehoorsaamheid aan 
die Heilige Skrif gekorrigeer kan word. 
Daarom ontken dit ook die onfeilbaar- 
heid van die sinodes. Die belydenis 
begin by God en eindig met die kerk, 
die sakramente en die burgerlike ower- 
heid. Dit is 'n kort en duidelike same- 
vatting van die ortodokse reformato- 
riese geloof. 'n Mens kan ook hier- 
van sê dat dit primêr Calvinisties is. 


In artikel een word bely dat God 
enig is. Hierdie is geen nuwe belydenis 
nie, maar is volkome uit die Heilige 
Skrif geneem. (Deutr. 6:4 en 1 Kor. 
8:4). En hierdie God is die vrye Skep- 
per en die wêreld is sy skepping. Elke 
vorm van natuurlike teologie of 'n 
teologie wat vanuit die mens opereer 
word hier afgesny. Die teologie wat 
hier ter sprake is, is ten volle Bybelse 
teologie, Openbaringsteologie. 


Op die vraag wie hierdie God is word 
'n tweeledige antwoord gegee: 
1. Hy is Persoon — 


2. Hy is ewig, oneindig, onnoemlik, 
onbegryplik, almagtig, onsigbaar. 


Dit blyk egter duidelik dat hierdie 
vraag alleen (vir die geloof relevant 
is) en uit die geloof beantwoord kan 
word. 


Die Skotse geloofsbelydenis verbind 
meer uitdruklik as die Franse ge- 
loofsbelydenis en die N.G.B. die be 
lydenis van die ewigheid, oneindig- 
heid, onnoemlikheid ensovoorts, van 
God met die belydenis dat dieselfde 
God drie-enig is — Vader, Seun en 
Heilige Gees. 


Die ewige God is nie 'n natuurmag 
of `n onbekende krag nie, nie maar 
die Grond van ons bestaan nie, 'n Idee 
nie, Hy is Persoon, Vader, Seun en 
Heilige Gees, en ons ken Hom in die 
#eloof op grond van sy Selfopenba- 
Ting. Daarom kan ons Hom prys en sy 
Naam bely. 


,Die leer van die drie-enigheid in 
die Skotse geloofsbelydenis wil sê dat 
God van ewigheid af en tot in ewigheid 
die subjek is, die Persoon is wat in 
Homself gegrond is, die Seun in die 
Vader en die Heilige Gees in die 
Vader en die Seun. 


Artikels 1c-2b. 


Verder word van God bely dat Hy 
alleen goddelike eer het. Die mens 
bestaan en leef as selfstandige wese 
wat deur God geskape is en alles van 
God ontvang het. Die mens bestaan 
dus nie vir homself nie, maar om 
God te verheerlik en sy Naam te eer. 
Wanneer die mens dit verwerp, verval 
hy. Die mens is oneindige dankbaar- 
heid aan God verskuldig omdat God 
Homself aan die mens openbaar en 
Hom met sy skepsel bemoei. 


Artikel 2c-3. 


in artikel 9% word gehandel oor die 
sondeval en in artikel 3 oor die erf- 
sonde. So word die feit dat die mens 
sondaar geword het en is ook skerp 
deur die Skotse geloofsbelydenis on- 
derstreep. Die mens was nie tevrede 
om te wees wat God Hom gemaak 
het nie, hy het na die eer van God 
gegryp, hy wou self God wees. Na 
die sondeval het die mens soos 'n 
blinde spieël geword en kon nie meer 
tot Gods eer leef nie. 


Alhoewel die mens teen God ge- 
kies het, het God in Jesus Christus 
vir die mens gekies. Gods openbaring 
in Jesus Christus is dus 'n daad van 
sy erbarming. Want sonder die open- 
baring. sou ons niks van die sonde of 
die verlossing weet nie. 


O] Blaai om 

Artikels d-6. 


God openbaar Hom egter in Jesus 
Christus. Hy bewys sy trou teenoor 
die menslike ontrou. 'n Weg word 
sigbaar, dit is die weg van die gena- 
dige God met die sondige mens ,,fra 
Adam, till the cumming of Christ 
Jesus in the flesh”, Jesus Christus, 
is Gods openbaring — niks anders 
word in die Ou Testament verkondig 
nie en die vervulling daarvan — d.i. 
die verkondiging van die Nuwe 'Tes- 
tament. (vergelyk in die verband ook 
artikel 19 en 20 van die Skotse kon- 
fessie). 


Artikels 7-8. 


Die opskrif van artikel 8 lui ,,Die 
uitverkiesing”. Dit is van die begin 
af duidelik dat hierdie artikel suiwer 
Christologies is. Artikel 7 het weer 
die vraag ,Cur deus Homo?” (Waar- 
om word God mens) uitgewerk. Dit 
wys heen na 'n goddelike beslissing 
waarop die mens se heil gerig is. 


'n Mens kry die indruk of die Skot- 
se geloofsbelydenis die uitverkiesings- 
leer Christologies wil verklaar en die 
Christologie vanuit die uitverkiesings- 
leer. Karl Barth stel die inhoud van 
artikel 7 en 8 soos volg: Jesus Chris- 
tus was God en mens, as Gods open- 
baring is Hy die vir die mense hande- 
lende God. Hy is die ewige God wat 
vir die mense en so in die tyd handel. 
Hy is die regverdige God wat aan 
die sondige mense barmhartigheid be- 
wys. Hy. is die God wie se handeling 
daarin bestaan dat Hy Hom ter wille 
van die mense ontledig om hulle te 
verlos. Hy is die God wie se hande- 
ling sy sin daarin het dat Hy met die 
mense gemeenskap wil hê. Gods be- 
slissing is dit wat die Skotse geloofs- 
belydenis 'n ,,decree” noem en die 
mens se uitverkiesing is dit wat in 
artikel 8 ,,election” genoem word. 
Albei is die genadige en barmhartige 
handeling van God vir die mense en 
die Skotse geloofsbelydenis sê dit is 
identiek met die persoon, lewe en 
werk van Jesus Christus (95). 


God het ons uitverkies — ons het 
dit nie verdien nie (Joh. 15:16). Die 
Skotse konfessie het reg. 'n Mens kan 
die ewige voorneme van God, die uit- 
verkiesing van die mens die uitver- 
kiesingsleer, nie verstaan as 'n mens 
dit nie vir sy samehang met die waar- 
heid van die God-mensheid van Jesus 
Christus verstaan nie. 


Artikels 9 en 10. 


Handel oor die werk van God en die 
heil van die mense — dit is die werk 
van God in die kruisiging en opstan- 
ding van Jesus Christus. Heil bete- 
ken hier dat die mens `n nuwe skepsel 
is, 'n mens wat voor God geen son- 
daar meer is nie maar 'n regverdige, 
en daarom iemand wat verlos is van 
die dood en die lewe deelagtig geword 
het. En hierdie heil van die mense is 
nie mensewerk nie maar Gods werk: 
Gods werk wat in sy openbaring ge- 
skied en sigbaar word — dit is die 
menswording van Jesus Christus, sy 
Seun. Die lydensgeskiedenis van Je 
Sus (Christus word deur die Skotse 
geloofsbelydenis as `n offer uitgewerk. 
— 'n Plaasbekledende offer. 


Ten opsigte van die opstanding 
word die feit dat die Bybel self dit 
as 'n werklikheid aanvaar, bely en 


verder word gestel dat dit geskied het 
ter wille van ons regverdigmaking 
(Rom. 4:25) ,Want as Christus nie 
ons heil die Heer oor alles is. Hy is 
ons toekoms — deur die geloof in 
sy Naam is daar vir ons 'n toekoms 
maar ook 'n hede. Hy is ons enigste 
Hoëpriester, ons Middelaar, ons Voor- 
spraak, ons Borg. 


In Artikel 12 word gespreek oor die 
Heilige Gees — die 3de persoon van 
die goddelike 3-eenheid, die kerk en 
geloofstigter. Want ons geloof en die 
sekerheid daarvan, kom nie voort uit 
ons vlees en bloed nie, dit wil sê 
vanuit `n natuurlike mag in ons nie, 
maar dit is die werk van die Heilige 
Gees. Dit is moeilik om te glo dat as 
die geloof of 'n deel daarvan uit ons- 
self sou kom, dat daar dan nog enige 
sprake van vergewing sou kon wees. 
,In u lig sien ons die lig.” (Ps. 36:10). 


DIE HARDEKOOLBOOM 


Die naam dui aan dat dit 'n gesogte vuurmaakhout is. 'n Dik stam brand 
daelank, lewer heerlike gloeiende kole en daar bly net spierwit as oor. 

Die boom word tot 50 voet hoog en nou hier in November verskyn die mooi 
blomblare, aan hulle liggeel om groenerige stammetjies. 

Die verskillende name is beskrywend van die boom soos: 

Loodhout — die hout so swaar soos lood (Engels Leadwood); 

Combretum imberbe Wawre — dit hoort tot die combretumfamilie maar lyk 
gladnie soos die ander nie — imberbe beteken baardloos en verwys waarskynlik 


na die haarlose blare. 


Dit word gebruik vir ornamente maar is eintlik te hard om in meubels te 
verwerk. Dit lewer uitstekende diens vir draadpale, mynstutte en dwarslêers Die 
Hereros in S.W.A. beskerm die bome omdat dit as die voorouer van al hulle 


stamme beskou word. 


In Transvaal kom die boom in die bosveld dikwels voor, verder in SWA, 
Botswana, Angola, Zambië, Rhodesië en Mosambiek. 


P. M. SMITH 








opgewek is nie, dan is ons geloof te- 
vergeefs, dan is ons nog in ons sonde” 
(1 Kor. 15:17). Hier word die geeste 
geskei, die Ja en die Nee van die 
Openbaring ,Giberhaupt” en daarmee 
van die ganse Christelike geloof. 

'n Belydenis wat hierdie waarheid 
ontken, is geen Christelike belydenis 
meer nie. 

Artikel 11 handel oor die hemel- 
vaart en tegelyk word dan gestel dat 
Jesus Christus mag het oor alle mense 
— Aan Hom is gegee alle mag in he- 
mel en op aarde — Daar word geen 
verskil gemaak tussen die spreekwyse: 
ryk van God of ryk van Christus nie. 
Hieruit kan `n mens nogmaals ver- 
staan met watter nadruk die reforma- 
toriese leer oor die ewigheid van 
God spreek. Ons kan nie oor God dink 
nie, sonder om aan Jesus Christus te, 


dink nie wat ter wille van ons enid si 

Artikel 13 handel oor die oorsaak 
van die goeie werke, of soos Barth dit 
nvem: Die werklikheid van die Chris- 
telice lewe. Uit die regte Godsbelyde- 
nis kom ook die regte godsdiens. 

In Artikel 14 kom die goeie werke 
aan die orde. Dit is alleen die wat 
uit 'n opregte geloof volgens die wet 
van God gedoen is. 'n Christelike lewe 
is dus nie aan die willekeur oorgelaat 
nie, dit is `n geordende lewe — uit 
geloof volgens die woord van (God. 
Ons goeie werke het nie sy grond in 
ons natuur of in die tradisie van die 
kerk nie, maar in Jesus Christus is 
ons tot goeie werke geskape. (Ef. 2: 
10). Die eerste tafel van die wet or- 
den die Christelike lewe in verhouding 
tot God en in die tweede tafel in 

Jesus was geen propagandis vir be- 
ter maatskaplike verhoudings, geen 
,Ppartyganger van die armes”, geen 
kritikus van die ,,status aguo” (die 
huidige toestand) nie, en tot die einde 
toe het Hy dit ook nooit geword nie. 
Maar sy hart bloei by die sien van 
die liggaamlike nood van sy volk, by 
die sien van hulle geestelike blind- 
heid, hulle morele agteruitgang, hulle 
hoogmoedige eiewaan en eiegeregtig- 
heid, hulle jaloesie, wrok en haat, 
hulle eensaamheid, skuldbesef, wan- 
hoop en doodsangs. Langs dié mens 
wou Hy kom om aan die liefde van 
die Vader vir die mens gestalte te 
gee ...; tot hulle wou Hy behoort, 
met hulle wou Hy in hul stoflike 
en geestelike nood mee ly, met hulle 
in al hul benoudhede versoek word, 
met hulle solidêr (een) wees. Vir 
hierdie armes het Hy met sy bloed 
geveg. 


As daar dan gesê word, dat Jesus 
die kant van mense gekies het, dan 
is dit nie die kant van die armes 
nie, maar van die sondare. Hy is son- 
de vir ons gemaak, sê Paulus in 2 
Kor. 5:21 — en dit is wel iets anders 
as ,partyganger van die armes”. Al 


JESUS CHRISTUS 
WAS GEEN 


PROPAGANDIS NIE 


deur 


G. DE RU 


die sonde, al die haat, al die self- 
sug, al die eiewaan, al die moordsug, 
al die rewolusiegees, al die verset 
teen God (Ps. 2) het God op Hom 
laat neerkom, laat aanstorm (Jes. 
53:6). Onder die armoede — die 
armoede van die lewe sonder God — 
het sy hart beswyk: dit het die Here 
behaag om Hom te verbrysel. (Jes. 
53:10). ia] 

Die armoede van die sondare het 
Hy op Hom geneem, van die ryke 
en van die arme, van die geëerde en 
van die veragte, wat almal dieselfde 
gees adem van outonomie (homself 
tot 'n wet), wat almal in die waan 
lewe dat hulle skeppers is om met 
hulle eie hande en eie brein hulle 
lewe te vorm. En dit alles, sodat ons 
deur sy armoede ryk sou word, in 
beter omstandighede sou geraak, dit 
is in die Nuwe Testment: geregver- 
dig word voor God. (2 Kor. 5:21). 
Hy het gedra die vervuiling, die ver- 
ontreiniging, die haat, die mislukking, 
die lyding, die pyn en die sterwens- 
nood en het ons in die plek daarvan 
gegee — 'n magtige, heerlike, miste- 
rieuse ,ruil” — die rykdom van God, 
sy nabyheid vir altyd, lig, vrede, 
vreugde en lewel 





DIE SKOTSE 
GELOOFSBELYDENIS 


(] Vervolg van vorige bladsy 


verhouding tot die naaste (Skotse 
geloofsbelydenis), en alleen die werke 
wat uit die geloof spruit is goeie 
werke. 

Artikel 15 is 'n uiteensetting van die 
volkomenheid van die wet en die on- 
volkomenheid van die mense — Dit 
is die waarheid van die Christelike 
lewe. 

En omdat die geregtigheid wat voor 
die strafgerig van ,God kan bestaan 
heeltemal volkome en in alle dele 
gelykvormig moes wees aan die wet 
van God” (Heidelbergse Kat. vr. 62) 
en ons beste werke onvolkome en met 
sonde bevlek is, is dit duidelik waar- 
oor dit in die artikel van die Skotse 
geloofsbelydenis gaan. Hier kan ons 
alleen in die geloof met die Skotse 
geloofsbelydenis sê: Jesus Christus is 
ons lewe. 

Artikel 16-23 sê iets oor die kerk. 
Van die kerk word bely dat dit onon- 
derbroke een is van die begin van 
die wêreld af en so sal wees tot die 
einde toe. Hierdie kerk is ook alge- 
meen omdat dit die uitverkorenes van 
alle tye, nasies en tale insluit wat ge- 
meenskap het met God die Vader en 
met sy Seun deur die werking van die 
Heilige Gees. Hierdie kerk staan in 


skerpe teenstelling met die valse kerk 
van die pousdom en is onderskeie 
daarvan deur 3 kentekens: naamlik 
die suiwere verkondiging van die evan- 
gelie, die regte administrasie en ge- 
bruik van die sakramente en die toe- 
passing van die Christelike tug. Wie 
derhalwe wil beweer dat daar `'n 
kerklose Christendom kan bestaan, kan 
gerus weer met goeie vrug hierdie 
artikels van die Skotse geloofsbely- 
denis bekyk, en so ook tot helderheid 
kom oor die reformatoriese belydenis 
in hierdie verband. Ons kan geen 
,privaat” gelowiges of Christene wees 
nie. So kan ons wel filosowe, of musici 
of iets dergelyks wees, maar ons kan 
nie Christengelowiges wees sonder om 
in die kerk en met die kerk te glo 
nie. Die kerk is geen party nie, geen 
vereniging, geen rigting nie, die kerk 
is die bestaansvorm van die Christelike 
geloof. Hierdie kerk is nie alleen on- 
sigbaar nie maar ook sigbaar — dit 
is daar sigbaar waar mense in die ge- 
loof God reg dien en gehoorsaam, 
waar mense deur die opregte geloof 
in Jesus Christus glo, waar mense 
hierdie geloof bely, die skramente be- 
dien ensovoorts. 


Die vraag is of die waarheid, die 
eenheid en die heiligheid van die kerk 
ook @rens sigbaar is? Die waarheid, 
die eenheid, die heiligheid het sy be- 
staan, sy grond in Jesus Christus. Dit 
is nie geleë in die doen van die ver- 
samelde mens nie, maar in wat Jesus 


Christus vir hulle gedoen het. Dit is 
geleë in die verborge werk van die 
Heilige Gees. Daarom Sou 'n mens 
kon sê dat dit onsigbaar is. 

Wat ons sien is mense wat Jesus 
Christus op allerlei wyse in die geloof 
dien — maar die waarheid is nie in 
hulle geleë nie maar in God se daad. 
(Ef. 4:3 eenheid dit beteken een Heer, 
een geloof en doop). 

In die konfessie word geen spesi- 
fieke vorm van kerkregering neerge- 
lê nie en in die kerklike gebruike word 
'n sekere vryheid veroorloof. Knox het 
self 'n liturgie volgens die model van 
Genéve opgestel wat in 1564 in ge- 
bruik geneem is en lank in Skotland 
gebruik is. 

Artikels 21-23 handel oor die sakra- 
mente. Hieroor gaan ek nie verder 
uitwei nie. 

Ten opsigte van die burgerlike 
owerheid (artikel 24) moet ons mis- 
kien net stel dat daar bely word dat dit 
'n instelling van God is wat die swaard 
uit die hand van God ontvang het 
om kwaaddoeners te straf en te sorg 
vir die onderhouding van die ware 
godsdiens. 

IV SLOT: Alhoewel hierdie uiteenset- 
ting baie oorsigtelik was, hoop ek dat 
u iets daarby gebaat het. Hier gaan 
dit immers oor wat ons ook vandag 
nog met krag en oortuiging moet glo 
en bely. 

& 

UIT GEMEENTES ..... 





Ds. G. H. J. Marsman — 40 jaar Predikant 


Op 13 Mei 1974 was dit presies 
veertig jaar gelede dat ds. G. H. d. 
Marsman van die gemeente Port Eliza- 
beth tot die ampsbediening toegelaat 
is. Hierdie heuglike feit is op Sondag, 
12 Mei, deur die gemeente gevier by 
wyse van 'n 'herdenkingsdiens, deur 
ds. Marsman gelei, en die gesament- 
like gebruik van 'n koppie tee en die 
nodige versnaperings daarna. 


As teks is gekies 2 Tim. 4:5b: ,,Doen 
die werk van 'n evangelis.” Aan die 
hand van hierdie skrifgedeelte het ds. 
Marsman 'n terugblik gewerp oor die 
tydperk van veertig jaar en met dank- 
baarheid getuig van die vele jare, wat 
moeilike tye, byvoorbeeld die tweede 
wêreldoorlog, ingesluit het en waarin 
hy die werk van 'n evangelis mog 
verrig. 


Gerrit Herman Johan Marsman is op 
2 Maart 1908 te Woerden, Nederland, 
gebore. Hy was 'n leerling van die 
Hogere Burgerschool in Arnhem en 
het na die eindeksamen in 1926 be- 
sluit om teologie te gaan bestudeer. 
in 1928 Iê hy die aanvullende staats- 
eksamen in die klassieke tale af en 
skryf in by die Ryksuniversiteit van 
Utrecht, waar hy in 1933 die graad in 
teologie cum laude behaal. 


Op 13 Mei 1934 vind die bevestiging 
en intrede te Urk plaas. Dit was 
destyds nog 'n eiland in die dikwels 
stormagtige Zuiderzee, en op hierdie 
skilderagtige vissersdorpie met sy be- 
volking in tradisionele kleredrag, 
word die eerste twee jaar van pre- 
dikantskap deurgebring. 


Die huwelik met Bertha Johanna 
Jens vind op 7 November 1935 plaas 
en uit hierdie huwelik word vier dog- 
ters gebore. 


In 1936 word die beroep na Bruinisse 
aangeneem, weer eens 'n vissersge- 
meente, maar hierdie keer op een van 
die eilande van Zeeland. Met die uit- 
breek van die tweede wêreldoorlog 
moes die dorpie ontruim word en is 
die gemeente oor die hele Nederland 
versprei. Deur middel van briefwisse- 
ling is die kontak met die gemeente 
tog behou en na die terugkeer moes 
van voor begin word met die opbou 
van die gemeente. Die kerk en pasto- 
rie is tydens die oorlogsgeweld ver- 
woes, maar hier was die taak van die 
evangelis” weer duidelik: die ver- 
strooide, daklose en dikwels mismoe- 
dige kudde moes bymekaar gemaak 
word en besiel word om met geloof 
en vertroue weer te begin bou aan 'n 
nuwe toekoms. 

Ds. en mev. G. H. J. Marsman met die herdenkingsgeleentheld. 


In 1949 het ds. Marsman in verbin- 
ding getree met ds. T. F. J. Dreyer. 
Vanaf sy seunsdae het die geskiedenis 
van die volk van Suid-Afrika hom al 
geboei (en die seunsboeke oor die 
Boere-oorlog van die skrywer Penning 
het seker ook hulle deel daartoe by- 
gedra) en dit het gelei tot die besluit 
om hom permanent in Suid-Afrika te 
vestig en hier sy taak as ,,evangelis” 
voort te sit. 


Die eerste gemeente was Volksrust 
wat van 1949-1965 bedien is. Tydens 
die pastoraat by hierdie gemeente is 
begin met die bou van 'n kerksaal op 
Newcastle, wat aanvanklik 'n wyk van 
die gemeente Volksrust was en uit 
twaalf lidmate bestaan het. Hierdie 
wyk het egter vinnig gegroei en nie 
lank daarna in 'n selfstandige ge- 
meente afgestig. 


Die beroep na Port Elizabeth het in 
1965 gevolg en hier kan ds. Marsman 
met dankbaarheid terugkyk op 'n ge- 
meente wat gegroei het van 'n handjie- 
vol, wat hulle eredienste in 'n begraf- 
niskapel gehou het, tot 'n bloeiende 
gemeente. 'n Trotse dag was, toe in 
1969, die eie kerkgebou voltooi en 
ingewy is. 

Gedurende enkele jare het ds. Mars- 
man ook die pos van tydelike lektor 
in Hebreeus aan die plaaslike Univer- 
siteit beklee, 'n taal waarvan die stu- 
die hom altyd geboei het, en hy ver- 
diep hom nog steeds daarin. 


Ds. en mev. Marsman het die ver- 
blyf in Port Elizabeth so aangenaam 
gevind dat hulle besluit het om hier 
te bly woon nadat emeritaat aanvaar 
is. Hulle eie huis is onlangs voltooi en 
hulle woon alreeds daarin. 


Al vier die dogters is getroud en 
hulle is die trotse grootouers van vyf 
kleinkinders. 


Solank sy gesondheid en kragte dit 
toelaat, het ds. Marsman besluit om 
die gemeente van Port Elizabeth te 
dien, alhoewel hy verlede jaar reeds 
die emeritaatsouderdom bereik het. 
Die gemeente is dankbaar hieroor en 
hoop en vertrou dat dit, soos in die 
verlede, tot wedersydse seën sal wees. 


J. Coetzze 
Skrybe 

Cornelius Michiel Smith 


Gebore: 16 September 1919 
Oorlede: 6 September 1974 





Oudl. C. M. Smith in kenmerkende 
houding by sy skool. 


Met die heengaan van ouderling Cor 
Smith, het die kerk en die gemeenskap 
van Westonaria een van sy stoere 
steunpilare verloor. Hy was 'n fyn 
beskaafde mens met 'n hoogs-ontwik- 
kelde verantwoordelikheidsin. 


Sedert die stigting van die gemeente 
in 1954, het hy vir die afgelope twin- 
tig jaar met 'n kort onderbreking, ge- 
dien as ouderling, skriba en skriba vir 
registrasie. Gedurende hierdie jare het 
hy met die grootste ywer en getrou- 
heid die waarheid van die evangelie 
geleer en uitgelewe. 


Hy het ook die gemeente by ver- 
skeie geleenthede op meerdere ver- 
gaderings van die kerk verteenwoordig. 


As adjunkhoof van die Westonariase 
Hoërskool was hy onder andere ver- 
antwoordelik vir die godsdiensonderrig 
en het hy ook aan die hoof gestaan 
van die jeugweerbaarheidsaksie, die 
skoolkadette en die volkspelelaer. As 
onderwyser en opvoeder was hy een 
van die wat begryp het ,dat hulle 
skouers breed moet dra, omdat hulie 
met meer as staal en steen bou” aan 
die toekoms van ons volk. 


Op kulturele gebied het hy voortref- 
like diens aan die gemeenskap geie- 
wer. Hy was voorsitter van die plaas- 
like kultuurraad en ook streeksleier 
van die Voortrekkers. 


Die kalme en koersvaste leiding wat 
hy op hierdie terreine gegee het, was 
daarvoor verantwoordelik dat hierdie 
organisasies sterk uitgebou is en `n 
positiewe rol kon speel in die vorming 
van standvastige jongmense. 


Die kerk wil hiermee sy innige mee- 
gevoel betuig teenoor sy eggenote 
mev. C. M. Smith, die kinders en sy 
ander familie, waaronder ds. P. M. 
Smith. 

E. C. B. Kotze 





Koornfontein Beur Vorentoe 





Die kerk van Koornfontein, 


Dit was vir die gemeente Koorn- 
fontein 'n heugelike dag toe daar aan 
die einde van Julie 1974 bekend ge- 
maak is dat die kerkgebou nou ten 
volle betaal is. 


Die kerkgebou is gedurende April 
1972 in gebruik geneem en daar was 
op daardie tydstip 'n bedrag van 
R13 000,00 skuldlas. Die totale bedrag 
van die boukoste het R42 722,00 be- 
loop. 


Die gemeente kan terugkyk op 'n 
baie geseënde twee en 'n half jaar. 
Deur die wil van die Allerhoogste 


het, wat vir ons soms onoorkomlike 
probleme gelyk het, nietighede geblyk 
te wees. 

Onder die bekwame leiding van ds. 
L J. $S. Steenkamp van Ogies, ons 
konsulent word daar tans voorberei- 
dings getref vir die oprigting van 'n 
pastorie op die kerkperseel. Daar sal 
hopelik vroeg aanstaande jaar begin 
word met die bouery. 

Dankie by voorbaat, 

Groetend, 


J. C. Greyling, 
Skriba 





A.J. Nolte—So onthou ek hom 


Geagte Redakteur 


Ds. Andries J. Nolte is nie meer daar niel 
Met sy heengaan is hy gevoeg by die ry 
van helde in ons kerk waarvan hy my geleer 
het. As jong man moes hy die plek inneem 
van wyle ds. A. J. Barger wat vir baie jare 
op Middelburg (Tvl.) gewerk het. Ja hy het 
dit met waardigheid gedoen. 

As lid van sy eerste groep katkisante het 
ek hom in 1938 leer ken en lief gekry. 

Ek kon luister na sy intreepreek en het 
hom gesien as jong man en hulle ook as man 
en vrou. 

Bikwels het ek hom op die ruim stoep van 
die pastorie voor sy oop Bybel aangetref met 
'n uitsig oor die kerk en plein. Sal ek daardie 
gesprekke en besieling ooit vergeet? 

et sy vol boerebaard het hy aan die 1938 
Ossewatrekverrigtings deelgeneem met sy 
Voortrekkerbruid aan sy Sy. 

Saam was ons betrokke in die stigting van 
die eerste jeugvereniging van die gemaente. 

Met nougesetheid en erns het hy ons voor- 
berei vir belydenis van ons geloof. My be- 
langstelling in die geskiedenis van ons kerk 


het ek aan hom te danke. En boweal het hy 
daertoe bygedra om my te verbind aan Hom 
wat geen lus het in die dood van die son- 
daar nie, maar daarin dat hy hom bekeer an 
lewe''. Hoe baie het ek nie die woorde uit 
sy mond gehoor nie. 


Sy loopbaan het ek bly volg en as ek na 
'n radiopreek luister, het ek altyd sy stem 
heikenl 


Toe ek hom baie jare later weer ontmoet, 
was hy nog dieselfde en het hy nog die ge- 
meente geleer in ,,Ken u kerk se geskiede- 
nis". 

As stille bewonderaar 1ê ek in nederigheid 
en dankbaarheid 'n kransie op sy graf — 'n 
heid van sy kerk en volk en ook my held! 


Mag die vrede van God wat alle verstand 
te bowe gaan, ook met sy dierbares wees. 


P. D. F. la Grange 


Watkinslaan 293 
Oueenswood 
PRETORIA 

BEPROEF DIE GEESTE 


Op politiek-staatkundige terrein on- 
dervind ons in Suid-Afrika heelwat 
druk uit die buiteland, soos wat nou al 
by elkeen wat hier woon algemene 
kennis geword het. Dit is egter nie 
so maklik om die wense en begeertes 
van die wêreldmening teen Suid-Afrika 
onder woorde te bring nie, omdat dit 
by hulle oor heelwat sake gaan. Van 
belang is egter dat as mens noukeurig 
na die stemme agter hierdie soge- 
naamde wêreldmening begin luister, 


DR. C. J. VILJOEN 





dan is dit nie net die stemme van vol- 
kere en regerings anderkant die water 
wat jy hoor nie, maar dan verneem 
ons ook die stemme van baie kerke 
wat luid teen ons beskuldiging inbring. 
Hierdie feit interesseer ons as kerk 
geweldig baie, want mens behoort op 
beskuldigings te kan antwoord. 


KERKLIKE STREWE 


Hierdie kerke tree op 'n georgani- 
seerde wyse op. Hulle vorm 'n beson- 
dere eenheid binne 'n liggaam wat die 
uitdrukking moet wees van hulle Chris- 
telike eenheid naamlik die Wê- 
reldraad van Kerke (WRK). Die ge- 
samentlike stem van baie kerke word 
deur hierdie liggaam gehoor, een van 
'n hele koor van stemme wat dieselfde 
tema het. Die tema is dat ons hier in 
Suid-Afrika 'n struikelblok is op die 
weg na die eenheid wat hulle soek. 
Hulle begeer saam met die eenheid 
ook geregtigheid: sosiale geregtigheid 
en politieke geregtigheid en ekono- 
miese geregtigheid. Hulle soek 'n 
broederskap van mense waarin in die 
verskille wat mense verdeel en frus- 
treer en verydel, opgehef word. Daar 
moet in dié verband gestreef word na 
versoening, want mens en mens moet 
met mekaar vredeliewend en ordelik 
saamwoon. Ons, as diegene wat met 
ons lewenswyse anders handel as hulle 
en as rassiste uitgeskel word, hand- 
haaf te strenge skeidslyne vir hierdie 
mense wat grense wil verwyder. Geen 
verskil word erken nie, die gemeen- 
skap moet klasloos daar uitsien en die 
staat toon trekke van die sosialisme. 
Dit vra geen geleerde mens om in al 
hierdie dinge duidelike ooreenkoms 
met die doelstellinge van die kom- 
munisme te sien nie. 


Dit bly ook 'n ope vraag (hoewel 
baie hieroor besliste menings het) in 
hoeverre al hierdie lawaai oor mense- 


DIE DRUK 


KOM NOU 


OOK VAN BINNE 


regte en bevryding deur die kommu- 
nisme geinspireer is. Dit laat ons voor- 
lopig maar daar. Die feit is dat hulle 
vir hierdie optrede en wekroep Bybel- 
se regverdiging en fundering probeer 
soek. Dan ontwerp hulle 'n teologie 
wat by hierdie oogmerke van hulle 
pas, en daar word byvoorbeeld ge- 
praat van 'n teologie van bevryding, 
om nou maar een te noem. Hulle re- 
deneer dan (en ons gee dit hier bloot 
oppervlakkig weer) dat Christus ge- 
kom het om mense te bevry van die 
bande wat hulle bind, van die verdruk- 
king wat hulle knel. Christus was die 
Persoon wat gekom het om die lot 
van hierdie massas mense te verander, 
en vir hulle 'n nuwe lewensmoontlik- 
heid te skep. Vandag het die kerk in 
hierdie verband 'n roeping, en moet 
die kerk sorg dat die mense se roep 
om vryheid gehoor word. Die kerk 
moet die mense se poging tot bevry- 
ding en verandering steun en daarom 
moet ons dit nie snaaks vind dat daar- 
die kerke oorsee steun bied aan ter- 
roriste wat teen Suider-Afrika veg ter 
wille van die ,,bevryding” van die ,,on- 
derdruktes” alhier nie. 


VORDERING 

Nou kry mens die posisie dat daar 
van buite af morele ondersteuning so- 
wel as daadwerklike hulp in die vorm 
van geldelike bydraes aan die soge- 
naamde vryheidsvegters gegee word, 
aan die mense wat veg vir die ,,bevry- 
ding” van die geknegte mense en vol- 
kere in Suidelike Afrika. Hierdie 
terroriste en hulle ondersteuners het 'n 
reuse-tree na vore gemaak toe daar 
amptelik in die Portugese gebied on- 
derhandelinge met die vryheidsvegters 
aangeknoop is, toe alle weerstand teen 
hulle gestaak is en hulle selfs die be- 
wind oorgeneem het. Dat daar nou 
chaos en anargie dreig, dat die lot van 
miljoene onskuldiges baie donker lyk, 
maak nou nie meer saak nie; trouens, 
mens wonder of hierdie wanorde en 
onstabiliteit nie deel van die beoogde 
plan is om die hele samelewing en 
ekonomie in die hele Suider-Afrika ten 
kwade te beinvloed nie, sodat ook 
Rhodesië en Suid-Afrika die eerste 
harde knoue kan kry wat tot die val 
van hulle regerings moet lei. 

AANVULLENDE OPTREDE 

Maar ons laat hierdie aspek van die 
saak eenkant. Ons wil let op kerklike 
optrede, soos dit juis saamval met 
hierdie bepaalde staatkundigpolitieke 
woelinge. Op hierdie tydstip nou, nou 
dat die aktiewe stryd in die Portugese 

gebiede oor is en 'n nuwe fase binne- 
gaan, gebeur dit dat die Suid-Afrikaan- 
se Raad van Kerke (SARK) 'n verga- 
dering op Hammanskraal ten noorde 
van Pretoria hou. Daar word sekere 
besluite geneem, wat hulle ook probeer 
motiveer vanuit die lig van Gods 
Woord. Ruimte ontbreek hier om die 
besluite volledig weer te gee, maar 
basies kom dit daarop neer dat geweld 
veroordeel word as 'n middel om pro- 
bleme op te los, terwyl in dieselfde 
asem aan ,,alle ledekerke ter oorwe- 
ging gegee word of Christus se bevel 
om die kruis op te neem en Hom te 
volg in vereenselwiging met die ver- 
druktes, in ons situasie nie beteken 
om gewetensbesware teen militêre 
diensplig te hê nie.” In die lig van die 
merkwaardige eensydige stelling ten 
opsigte van geweld, kan mens nie an- 
ders as om hierdie oproep te vertolk 
as 'n poging om van binne af, vanuit 
Suid-Afrika self te sorg dat aktiewe 
weerstand teen die ,,vryheidsvegters” 
sal verkrummel, om sodoende optrede 
te beoog wat 'n verlengstuk sal wees 
van die aanvaarde en goedgekeurde 
beleid van die WRK om van buite af 
steun te bied aan die ,,bevryding van 
die onderdruktes” nie. Hierbinne moet 
die owerheid verlam word in sy poging 
om militêr op te tree teen terroriste- 
aanvalle van buite want dit is die 
instrumente waardeur Christus se be- 
vryding van mense moet plaasvind, die 
instrumente wat die verandering moet 
teweegbring om Christus se koninkryk 
hier op aarde te laat kom. 


DIE BEGINSEL 


Nou ontstaan die vraag natuurlik na 
hierdie reg van die owerheid om sy 
onderdane te beskerm en homself te 
verdedig deur die opneem van wapens, 
'n saak wat deur Hammanskraal se 
besluite in die gedrang gebring is. Die 
Afrikaanse kerke, en ook ander, sien 
militêre diensplig as 'n normale gebruik 
waardeur 'n land se weermag slagge- 
reed gemaak word om moontlike ag- 
gressie die hoof te bied, en om verder, 
waar dan nodig, self tot die aanval 
oor te gaan ten einde die land se vei- 
ligheid en voortbestaan te verseker. 
Die owerheid het die volle reg om 
aanspraak te maak op die gehoorsaam- 
heid van sy mense in hierdie verband. 
Op hierdie terrein onder andere, word 
die verhouding tussen owerheid en 
onderdaan bepaal deur Rom. 13:1-7, 
waardeur elkeen verplig is om hom te 

onderwerp aan die gesag wat oor hom 
gestel is. 

Hierdie gedeelte wys uitdruklik daar- 
op dat die mens geroepe is om hom 
te onderwerp aan die gesag wat oor 
gestel is, omdat daardie gesag van 
God is, en dat dit hier dus eintlik gaan 
om onderwerping aan die gesag van 
God. Dit behaag God om ons te regeer 
deur hierdie gesag. Dié gedeelte is dus 
reeds 'n afwysing van alle rewolusio- 
nêre optrede teen die gesag van God. 


'N ANDER GEVAL 


Nou weet ons van 'n taamlik resente 
geval waar die kwessie van militêre 
diensplig ter sprake gekom het. In 1971 
het 'n hof in Zurich, Switserland, `n 
persoon wat vanweë gewetensbesware 
nie militêre diensplig wou doen nie, 
tot tronkstraf gevonnis. Die hof maak 
toe in sy uitspraak gebruik van Rom. 
13. Daar het toe dadelik 'n storm ont- 
staan. Uit die teologiese fakulteit by 
die plaaslike universiteit stuur 89 teo- 
logiese studente 'n ope brief aan die 
hof en die pers, waarin Rom. 13:1-7 so 
uitgelê word dat hierdie gedeelte nie 
gebruik kan word om die gesag van 
die staat so te bepaal as wat tradi- 
sioneel gebruiklik is nie. In hoofsaak 
kom hulle uitleg van die Skrifgedeelte 
hierop neer: 


(a) Hierdie gedeelte is bedoel as on- 
derrig in kerklike etiek, wat net 
soos bv. 1 Kor. 11:24-10 van toe- 
passing was op dêêrdie tyd. Van- 
dag kan dit nie meer geld nie. 

(b) Dit is nodig dat hierdie opdragte 
van Paulus aan die kerk baie kri 
ties ondersoek moet word en nie 
sondermeer van toepassing ge- 
maak moet word op situasies van- 
dag nie. 

(c) Paulus het 'n bepaalde verwagting 
gehad van 'n spoedige wêreld- 
einde en wederkoms van Chris- 
tus. Om dié rede het die heer- 
skappy van Christus buitengewone 
aandag ontvang, ook wat die in- 
houd van sy werk betref. Vandag 
weet ons dat Paulus dit verkeerd 
gehad het. 

(d) Baarom kan die gesagsinstansie 
teëgestaan word indien hy on- 
menslik sou optree, want hierdie 
gedeeltes beoog juis die regte 
diensbetoning van die Christen 
in hierdie wêreld. 


PROPAGANDAMUNT UIT DIE SAAK 


Ten spyte van die teologiese swak- 
heid van die hele redenasie neem 'n 
WRK publikasie Risk die saak met 
groot fanfare op sonder eie kommen- 
taar, en gee slegs ander se menings 
daaroor, terwyl hulle Rom. 13:1-7 af- 
druk teenoor die ope brief van die 
protesmakers. In die menings wat ge- 
publiseer word, figureer die stelling 
van die onderdrukkende gesagsinstan- 
sie baie sterk teenoor die arm en uitge- 


buite groepe mense. Die hele aanbie- 
ding skep 'n bepaalde klimaat rondom 
hierdie saak. 


Opmerklik genoeg word daar, nê die 
aanbieding van 'n enkele kritiek, nie 
teologies (soos ons dit sou verstaan) 
oor Rom. 13 gehandel nie, maar is 
daar 'n baie duidelike implikasie as 
dit oor ,,That Romans Text” gaan — 
dat hierdie gedeelte so in die kraal 
pas van ,,Conservative Protestant 
missionaries (who) believe that to act 
against the established authority is to 
act against God and they cite Romans 
13:1-2 to back their position.” Baie 
duidelik moet dit eerder oor ,human 
ilberation” gaan as ,,to reinforce human 
authority”. 


WRK BELEID 


Tussen die gemelde weergawes van 
onderdrukking van mense deur hulle 
owerhede, staan telkens amptelike WRK 
uitsprake soos: ,,Racism is linked with 
economic, and political exploitation. 
The churches must be actively con- 
cerned for the economic and political 
well-being of exploited groups... 
(Uppsala Report, Section IV Par. 28, 
Page 65). En dan 'n belangrike een: 
,We call upon the churches to move 
beyond charity, grants and traditional 
programming to relevant and sacri- 
ficial action leading to new relation- 
ships of dignity and justice among all 
men and to become agents for the 
radical reconstruction of society” (Mi- 
nutes of WCC Central Committee, 
Canterbury 1969, page 273). 

Om saam te vat, beteken dit dat die 
indruk gewek word dat daar geen be- 
swaar bestaan om die tradisionele 
opvatting oor die eerbiediging van be- 
staande gesag nie meer ernstig te 
neem en selfs radikaal daarteen in te 
gaan, en groepe wat volgens hulle 
mening onderdruk is, te help nie. Dit 
is nie net die plig van die gelowige 
nie, maar alle lidkerke word opgeroep 
om die onreg aktief, ja selfs met ge- 
weld te bestry. Met so 'n agtergrond 
is dit nie verbasend dat die heuwels 
van terrorisme nie genoeg is om hier- 
die mense te weerhou van simpatieke 
steun en aktiewe hulpverlening nie. 


BEELD VAN DIE OWERHEID 


Hierdie benadering het sy duidelike 
neerslag in Suid-Afrika gevind, ook 
binne die geledere van SARK. H. R. 
Pike, in sy boek ,,Religion, Red and 
Rotten” wys op soortgelyke tendense 
in die orgaan van SARK, Journal of 
Theology for Southern Africa. Dit kan 
ook gesien word in Pro Veritate, blad 
van die Christelike Instituut. Die ower- 
heid in Suid-Afrika is een wat mense 
voortdurend uitbuit en verdruk. Die 
owerheid maak van onchristelike me- 
todes gebruik. Die owerheld tree tota- 


litêr op, nie meer demokraties nie. Een 
van die motiverings van die besluite 
te Hammanskraal lees soos volg: ,,Dat 
die Republiek van Suid-Afrika tans 'n 
fundamenteel onregverdige en diskri- 
minerende gemeenskap is, en dat die 
primêre geinstitueerde geweld die oor- 
saak is van die terroriste of vryheids- 
vegters se geweld teen ons,” en ,,dat 
die militêre magte van ons land voor- 
berei word om dié onregverdige en 
diskriminerende gemeenskap te ver- 
dedig.” 


Van die owerheid in Suid-Afrika word 
daar 'n bepaalde beeld opgebou en 
voorgehou, wat dit moontlik moet maak 
om by 'n gedeelte soos Rom. 13 verby 
te kom. Want dit is so dat die Chris- 
tendom in sy geskiedenis met situasies 
te kampe gehad het dat hy vir sy 
voortbestaan hom moes verset en 
selfs oorloë moes voer, en toe hy sy 
optrede moes kon regverdig in die lig 
van Gods Woord. Maar mens moet sê 
dat die huidige verwronge pogings nie 
'n analoog in die geskiedenis het nie. 


In hulle poging tot regverdiging van 
geweld, kan hulle natuurlik nooit mel- 
ding maak van die feit dat ons hier 
te lande 'n Christelike owerheid het 
wat hom dit veral ten doel stel om die 
hand te hou aan die heilige kerkdiens, 
om die ryk van die antichris te gronde 
te rig en die koninkryk van Jesus 
Christus te bevorder, die Woord van 
die evangelie oral te laat preek, sodat 
God deur elkeen geëer en gedien word, 
soos Hy in sy Woord gebied nie. Daar 
word nie van melding gemaak dat die 
owerheid die losbandigheid van dle 
mense bedwing en die goeie orde be- 
vorder nie (vgl. die Nederlandse ge- 
loofsbelydenis). Die groot staats- 
masjinerie wat daarop ingestel is om 
goeie onderwysgeleenthede, werkge- 
leenthede, lewensruimte en goeie ver- 
houdinge vir almal te probeer ges In 
'n moeilike en komplekse volkeresa- 
mestelling, word met een hou van die 
tafel gevee. Radikale verandering, is 
die wekroep. Dat groot omsigtigheld 
met 'n goed-beplande aanloop nood- 
saaklik is om chaos en anargle te ver- 
hoed, wat keer op keer die gevolg Is 
van radikale verandering, Soos maar 
te duidelik in Afrika geblyk het, wil 
hierdie mense nie aanvaar nie. Misklen 
is dit die bedoeling dat die versigtig- 
heid en deeglike beplanning 'n die 
voortdurende verbetering van minder 
bevoorregte groepe se lot sal ontbreek, 
omdat dit net kan wees dat chaos en 
wanorde beter pas in die kraal van 
daardie mense wie se gedagtes van 
verandering en bevryding so tweede- 
hands deur die WRK gepropageer 
word. 

(32) AS TOERIS DEUR ISRAEL, 
LAND VAN DIE BYBEL 


Jerusalem met sy 4000 jaar geskie- 
denis, het orals die stof van die millen- 
niums afgeskud, in hierdie sin dat daar 
ook ultra moderne geboue, wat vol 
doen aan die maatstawwe van 20ste 
eeuse argitektuur, opgerig is en steeds 
opgerig word. 


P. J. Theo Koekemoer 


Eerste op die lys van moderne ge- 
boue, kan mens die Hebreeuse Univer- 
siteit stel. Hier sit ook 'n stukkie 
geskiedenis wat verband hou met die 
verskeurdheid van Jerusalem voor die 
sg. Sesdaagse Oorlog. 'n Nuwe univer- 
siteitscampus het tot stand gekom in 
Jerusalem, op die plek Givat Ram, (in 
1954), toe dit duidelik geword het dat 
die oorspronklike campus wat in 1925 
op berg Scopus opgerig is, gedwing 
is om in geisoleerde isolasie voort te 
gaan deur die optrede van die -Jor- 
daniërs (Arabiere), in wie se gebied 
die universiteit geleë was. Op die 
nuwe campus staan daar 'n groot ge- 
tal ultra moderne, wetenskaplik uit- 
stekend toegeruste geboue. Dat dit 
alles binne 'n tydperk van slegs twin- 





Mediese Fakulteit en hospitaal op 
,Ein Karem', teen die westelike hel- 
linge van die berge by Jerusalem. 


tig jaar tot stand gekom het, laat mens 
besef dat hier 'n volk is met 'n wils- 
krag om voort te gaan teen alle strui- 
kelblokke in, dat hier 'n deursettings- 
vermoë aan die dag gelê word soos 
selde te sien is! Binne en buite die 


DIE HEBREEUSE UNIVERSITEIT 
EN EIN KAREM” 





HEBREEUSE UNIVERSITEIT: Die Einstein Instituut vir Matematiese Wetenskap. 
Op die voorgrond die Mona Bronfman Sheckman Amfiteater. 


geboue kry mens die gevoel van 
ruimte. Rondom die verskillende fa- 
kulteitsgeboue, lesingsale ens. sien 
mens goedversorgde grasperke en be- 
sondere, vir ons onbekende struikge- 
wasse, afgewissel met beeldhouwerke 
(o.a. die beeld van die ,,Rustende 
vrou” deur die beeldhouer Moore). 
Mens merk boonop nog spuitfonteine 
en dammetjies water wat 'n besonder 
rustige atmosfeer aan die campus gee. 
Die tuinuitleg van hierdie universiteit 
kan gerus van nader bekyk word deur 
ons jonger universiteite, daar waar 
ons nog ruimte het. Deur gebrek aan 
grond is ons soms verplig om die 
campus te omskep in 'n betonwoud 
van gebou op gebou. Hierdie tuinuit- 
leg van die Hebreeuse Universiteit, 
mond as't ware uit op 'n groot sport- 
stadion en 'n doeltreffende amfiteater, 
wat vir allerlei byeenkomste gebruik 
kan word en sitplek aanbied aan 'n 
paar duisend mense. Veral opmerklik 
is verder die spil waarom die hele 
universiteitscampus draai, die ,,Nasio- 
nale Joodse Biblioteek”, 'n imposante 
stuk bouwerk. Dis die grootste biblio- 
teek in die Midde Ooste. Hierdie argi- 
tekte het rede om trots te voel by die 
aanskouing van wat hier gerealiseer het. 
Daar is verder 'n ouditorium, 'n binnes- 
huise swembad, 'n studentesentrum en 
'n studente-sinagoge met 'n pragtige 
koepel, 'n ,domkerk”, Verder is ons 

meegedeel dat die Hebreeuse Universi- 
teit fakulteite en laboratoria het ook in 
ander dele van die land. Dit het my laat 
dink aan die Universiteit van Potchef- 
stroom vir C.H.O., wat sy ankers tot 
in die Vaaldriehoek inslaan. Professore 
en lektore ry vanaf Potchefstroom om 
in Vereeniging lesings te gee. So het 
die Hebreeuse Universiteit te Jerusalem 
byvoorbeeld 'n landboufakulteit op Re- 
hovot, terwyl daar in Ein Karem, 'n 
dorpie geleë teen die westelike hange 
van Jerusalem, verskeie fakulteite be- 
staan: Medisyne, Tandheelkunde, Far- 
masie, Bakteriologie, ens., waar 2000 
studente studeer. ' 


Ongeveer tagtig persent van die stu- 
dentetal behoort aan die Joodse geloof. 
Die res bestaan uit Mohammedane, 
Christene, Droese, ens. Die getal stu- 
dente uit die buiteland wat hier studeer, 
neem elke jaar toe. 


Na die ,,Sesdaagse Oorlog” is die 
oorspronklike universiteitscampus op 
berg Scopus, wat deur die Arabiere 
beset was, bevry. Sedertdien is hierdie 
oudste deel van die universiteit weer 
'n integrale deel van die dinamiesuit- 
breidende groot geheel. 


Ons het hierbo gepraat van Ein Karem 
met verskillende fakulteite wat daar 
geleë is. Enkele opmerkings oor hierdie 

,voorstadjie'”: Daar is 'n tradisie wat lui 
(en die Roomse kerk heg aan alle tra- 
disies groot waarde) dat Johannes die 
Doper hier gebore is, hier waar sy 
ouers, Sagaria en Elisabet gewoon het. 
Hier word 'n aantal heilige plekke aan- 
gewys in verband met die geboorte van 
Johannes en die besoek van Maria 
(Lukas 1). Onder andere staan hier die 
,Kerk van Johannes”, gebou oor 'n 
grot wat sogenaamd deel sou wees van 
die huis van Sagaria en Elisabet en as 
die ,,geboortekamer'” van Johannes aan- 
gewys word. Kort nadat 'n kerk wat in 
die vyfde eeu na Christus oor die grot 
gebou is, verwoes is, het die Kruisvaar- 
ders dit herstel, dog is daarna weer 
verwoes. Die huidige kerk (van die 
Franciskaners) dateer uit die jaar 1675. 
Die mure is gedeeltelik uitgelê met 
pragtige blou teels. Die hoofaltaar is 
gewy aan Johannes en die een aan die 
regterhand aan Elisabet. Agter die kerk 
staan die Johannesklooster wat dateer 
uit die 17de eeu. 


Die naam ,,Ein Karem” (Hebreeus)- 
beteken die ,,fontein van die wingerd”. 
'n Fontein wat hier aangewys word, 





HEBREEUSE UNIVERSITEIT: Gebou van die Fakulteit van Regte, geskenk deur die 
Kanadese. 





n Wetenskaplike Navorsings-Instituut, genoem na Dr. Maxwell Lauterman. Gras- 
perke en dammetjies gee 'n rustige atmosfeer orals op die Campus van die 
Hebreeuse Universiteit in Jerusalem. 


word verbind (sedert die dae van die 
Kruisvaarders) met die besoek van 
Maria aan Elisabet. Dit word genoem 
,die fontein van Maria”. 'n Klein Mo- 
hammedaanse plek van aanbidding 
(moskee) is gebou oor die rots waaruit 
die fonteintjie ontspring. 

Ook is hier 'n ander Franciskanerkerk 
genoem die ,,Kerk van die Besoek”, om 
die besoek van Maria aan Elisabet, haar 


reis vanaf Nasaret hierheen, te gedenk. 
Hier is by die ingang plate aangebring 
wat die woorde van die sg. ,,Magnifi- 
kat” die ,,Lofsang van Elisabet” (Lukas 
1:46-55) bevat. Hierdie mooi kerk, ook 
gebou op die ruines van vorige kerke, 
is ontwerp deur Barluzzi en in 1955 in- 
gewy. Dit is dan sogenaamd gebou op 
die plek waar Maria en Elisabet mekaar 
ontmoet het! 


N 


Herodes en Bresnjew 


In die Sowjet-Unie is daar soge- 
naamd vryheid van godsdiens; op pa- 
pier wel, maar nie in die praktyk nie 
Die kerk word op allerhande wyse in 
sy aktiwiteite gedwarsboom. Dit kom 
ook tot uiting in die optrede van die 
kommunistiese staat ten opsigte van 
kinders. Die staat eis van die ouers 
dat hulle die kinders moet opvoed in 
die Sowjetideologie en as die ouers 
daarin faal, dan word die kinders weg 
gehaal en deur die staat in staatskin- 
derhuise opgevoed in die atelstiese 
leer, en die ouers van hulle ouerlike 
mag ontset. Op 8 Junie 1973 het 'n 
moeder haar kinders kwytgeraak om- 
dat sy hulle godsdienstig opgevoed 
het. Sy het toe in 'n brief aan die Rus- 
siese leier Bresnjew, 'n skrywe gerig 
waarin sy hom meedeel hoe haar kin- 
ders met geweld van haar afgeskeur is 
en waarin sy hom smeek om haar kin- 
ders aan haar te laat terug besorg. 


Hierdie optrede in Rusland laat ons 
dink aan Herodes. Hy het ook kinder: 
tjies laat afskeur van hulle ouers en. 
nog wreder as in die kommunistiese 
land, hulle laat ombring. In beginsel 
is daar egter nie verskil in hierdie op- 
trede in die begin van ons jaartelling 
en dié van ons 20ste eeu nie. En dit 
is nou die manier van doen van kom 
muniste wat so deur linkse groepe en 
partye in die Weste verwelkom word! 


Joh. Dreyer 


Die Hervormer, November 1974, bladsy 15 


DIE GROEI 


van die 


EN WERK 


ONDERSTEUNINGSRAAD 


A. ONTSTAAN VAN DIE ONDER- 
STEUNINGSRAAD 


Tydens die Algemene Kerkvergade- 
ring gehou op 15 Maart 1934 en vol- 
gende dae, is die volgende beskry- 
wingspunt (44) ingedien wat kan be- 
skou word as die eerste stap in die 
ontstaan van die Ondersteuningsraad. 





P. $. OELRICH 


,Die Algemene Kerkvergadering be- 
noem 'n kommissie wat 'n noukeurige 
ondersoek sal instel en planne aan die 
hand sal gee, hoe ons kerk die armes 
beter en doelmatiger kan versorg.” 


Hierdie beskrywingspunt is aanvaar 
en dit is opgedra aan die volgende 
predikante: ,,Vermooten, Brandt, Oos- 
thuizen, Rautenbach en Ras wat die 
werk van armesorg noukeurig sal on- 
dersoek en die Algemene Kommissie 
met advies sal voorsien en 'n berede- 
neerende rapport sal voorlê aan die 
volgende Algemene Vergadering.” 


Die Kommissie staan bekend as die 
Kommissie vir Arme Blanke en Dia- 
konale Armeversorging. 


Die Kommissie het met die Alge- 
mene Kerkvergadering in Mei 1937 
verslag gedoen, en aanbeveel dat 'n 
staande kommissie van 5 benoem 
word. 


Die volgende predikante Is op die 
kommissie benoem; ds. L. E. Brandt, 
(voorsitter), dr. C. H. Rautenbach, ds. 
S. Vermooten, ds. A. J. G. Oosthui- 
zen, ds. G. P. J. Grobler, ds. D. F. 
Erasmus en ds. Abr. Ras (Skriba). 


Hierdie besluit om 'n staande kom- 
missie te benoem, met die naam Kom- 
missie vir Arme Blankes en Diakonale 
Armeversorging kan beskou word as 
die ontstaan van die huidige Onder- 
steuningsraad. Die Kommissie het 
verskillende naamveranderings onder- 
gaan en behalwe bogenoemde was dit 
agtereenvolgens ook bekend as Ar- 
mesorgkommissie (1940), Welsyns- 
raad (1941), Diakonale Raad (1942). 

Met die vergadering van die Diako- 
nale Raad gehou op 20 April 1944 is be- 
sluit ,,om aansoek te doen by die Eer- 
waarde Kommisse van die Algemene 
Kerkvergaderinc om die naam te ver- 
ander na ONDERSTEUNINGSRAAD 
VAN DIE NED. HERV. KERK”, en is 
verder ock besluit ,,die Dagbestuur 
word verder volmag verleen om te 
handel insake registrasie, asook om 





Direkteur en Maatskaplike Werksters in diens van die Ondersteuningsraad: Van 

links na regs: voorste ry: mev. $S. ten Cate, mev. E. v.d. Walt, mnr. P. $S. Oelrich, 

mev. H. J. Anthony, mev. C. F. Steyn. Agterste ry: mej. F. Prinsloo, mej. F. J. 

Adlam, mev. E. Weideman, mev. J. Groenewald, mev. N. Koutoulogeni, mev. H. 

van Staden, mev. J. Cronje, mej. M. Venter, mev. A. Strauss, mev. C. Leenen, 
mev. A. Pretorius, mev. M. Fick, mev. C. Delport. 


nodige veranderings aan te bring in 
verband met konstitusie”. 


Die eerste besoldigde sekretaris 
van die Raad is met die Diakonale 
Raad se vergadering op 4 Oktober 
1943 aangestel met die benaming 
,diakonale sekretaris”. Op 'n verga- 
dering van die Ondersteuningsraad 
gehou op 9 April 1946 is besluit om 
'n opgeleide maatskaplike werkster 
aan te stel en die eerste werkster van 
die Raad het in die ,,helfte van Janua- 
rie 1948” in diens getree. Tans beskik 
die Raad oor 21 poste. 


Dit Is duidelik volgens die opdrag 
aan die Kommissie dat daar besorgd- 
heid was oor ,,versorging van die 
armes van ons kerk” en gevolglik is 
die Ondersteuningsraad as orgaan van 
bystand ingestel om ,,'n doelmatiger 
versorging van die armes” te bewerk- 
stellig. Die groot vraagstuk in daardie 
jare was die armoede as gevolg van 
die depressie, waaronder die hele volk 
gebuk gegaan het. 

Sedertdien het omstandighede heel- 
temal verander, probleme het meer 
ingewikkeld geraak en terselfdertyd het 

daar beter insig gekom en word beter 
werkmetodes toegepas. 


B. TAAK VAN DIE ONDERSTEU- 
NINGSRAAD 


As gevolg van die aksent verskui- 
wing van probleme van armoede na 
persoonlikheidsprobleme en van eko- 
nomiese na emosionele probleme is 
die essensiële taak hulpverlening aan 
mense, nie net ten opsigte van mate- 
riële aspekte nie maar veral ten opsigte 
van probleme wat lei tot wanaanpas- 
sing en verval. Die indiwidu het as 
gevolg van die veranderde lewensom- 
standighede in 'n veranderde wêreld 
'n groter stryd om te voer om aan- 
gepas te bly. Dit is nie soseer omdat 
die mens inherent verswak het nie 
maar omdat hy, as gevolg van die 
vinnige tempo van verandering, nie 
altyd tred kon hou met die verande- 
rings nie. Om aangepas te bly beteken 
dit dat die mens 'n ewewig tussen 
innerlike en uiterlike faktore moet be- 
waar, wat nie altyd moontlik is nie. 

Die kerk sien ook in hierdie verband 
sy taak en besef tereg ook dat hy 

CO] Na volgende bladsy 























toegerus moet wees met die nodige 
opgeleide personeel om die diens te 
verrig in samewerking met die be- 
staande instellings. Dit is geensins 
die bedoeling om die Ondersteunings- 
raad se dienste te gebruik om enige 
ander diens te vervang of in te kort 
nie. Dit sou 'n kwade dag wees indien 
dit sou gebeur, veral wat die diakens 
betref. Die diaken is en bly die per- 
soon, ingevolge die Formulier vir die 
Bevestiging van Ouderlinge en Dia- 
kens, wat sy kerklike opdrag moet 
uitvoer. Die beste resultaat kan alleen 
verkry word indien daar heelhartige 
samewerking is. Dit staan die diaken 
ter allertyd vry om van die dienste van 
die opgeleide personeel van die On- 
dersteuningsraad gebruik te maak. 
Volgens die doelstellings van die 
Ondersteuningsraad is die Raad nie 
ingestel om afsonderlik en apart van 
die kerklike liggame veral die diako- 
nië te werk nie. Die Ondersteunings- 
raad is daar gestel om in die kerk die 
diens van barmhartigheid aan te vul. 
Die diaken kom heel dikwels met pro- 
bleemgevalle in aanraking en beskik 
nie oor die nodige vakkundige kennis 
of het nie die tyd om die saak deeglik 
te ondersoek nie. Hier is dit waar die 
opgeleide werksters intree, 'n deeglike 
ondersoek instel en in samewerking 
met die betrokke kerkraad die nodige 
dienste verrig, met die uiteindelike 


Die Direkteur, mnr. P. 
S. Oelrich voer 'n on- 
derhoud met 'n dame 
wat huweliksprobleme 
het. Die direkteur is 'n 
huweliksvoorligter en 'n 
groot deel van sy tyd 
word bestee aan on- 
derhoude en vergade- 
rings dwarsdeur die 
land. As direkteur van 
die Ondersteuningsraad 
het hy ander menigvul- 
dige take soos toesig- 
en beheer. Mnr. Oelrich 
is tans die oudste be- 
soldigde maatskaplike 
werker in die land, en 
is ook voorsitter van 
Die Blanke Maatskap- 
like Werkersvereniging 
van S.A. 








rehabilitasie van die geval as doel en 
sy inskakeling in gemeentelike aktiwi- 
teite as deel van die proses van 
rehabilitasie. Die Ondersteuningsraad 
gaan van die onderstelling uit dat 
volkome en blywende rehabilitasie 
alleen kan geskied indien die persoon 
of gesin kerklik ingeskakel word. 


C. AARD VAN DIENSTE 


Die belangrikste diens van die On- 
dersteuningsraad kan soos volg op- 
gesom word. 


1. Gesinsorgdienste: Wanneer 'n ge- 
sin of lid van die gesin onder die 
aandag van die werkster kom as 
gevolg van een of ander afwyking 
word alle pogings deur persoonlike 
kontak aangewend om die probleem 
vir die afwyking te bepaal en dan 
middele toe te pas om die gesin 
in sy geheel te rehabiliteer. So 'n 
gesin of persoon vereis langdurige 
aandag wat soms maande of jara 
duur. Die hoofdoel is om die ge- 
sin as eenheid te rehabiliteer en 
nie om kinders te verwyder nie. 
Gesinsorgdienste is in werklik- 
heid voorkomingsdienste. 

2. Rekonstruksiedienste: Waar dit 
noodsaaklik geword het dat kin- 
ders in hulle eie belang verwyder 
moet word, moet die werkster na 


Mev. H. J. Anthony, supervisor, voer 'n onderhoud met 'n maatskaplike werkster. 
Die diens wat gelewer word is toesighoudend en adviserend van aard en berus 
op die daarstelling en handhawing van 'n goeie gesindheid met maatskaplike 
werkers met die oog op doeltreffende funksionering. Die taak vereis dat supervisors 
baie reis aangesien hulle alle kantore besoek asook elke maatskaplike werker 
indiwidueel. Mev. Anthony bedien die kantore op die Rand en omgewing en 

mev. E. v.d. Walt bedien Pretoria en omgewing. DO) Blaal om 


die verwydering die gesin bly be- 
soek om sodoende rehabilitasie 
te bespoedig sodat die kinders 
so gou moontlik by die ouers te- 

DIE ONDERSTEU- 
NINGSRAAD 


7] Vervolg van vorige bladsy 


ruggeplaas kan word. Dit gebeur 
heel dikwels dat 'n gesin aan wie 
gesinsorgdienste gelewer is later 
ook rekonstruksie-dienste beno- 
dig, omdat die kinders verwyder 
moes word aangesien daar nie 
sukses was met die gesinsorg 
nie. Die doel is om die kinders 
so gou moontlik weer terug te 
plaas in die sorg van die ouers. 


3. Toesigdienste: Wanneer die ge- 
sin van wie die kinders verwyder 
is, gerehabiliteer is, word die kin- 
ders weer ingevolge die Kinder- 
wet teruggeplaas en kom hulle 
dan onder toesig. Dit geld nie 





d. 

Behuising is een van die groot probleme waarmee maatskaplike werkers te doen 
kry. Om 'n persoon of gesin te rehabiliteer moet baie faktore in berekening gebring 
word waarvan geskikte behuising 'n belangrike is. In hierdie besondere huis was 
daar 15 inwoners: Dit was oorbewoon, maar behalwe dit, ongeskik vir bewoning. 
Omstandighede was nie bevorderlik vir rehabilitasie nie. Die kinders was diegene 
wat die meeste benadeel word. Die gesin is gehelp aan 'n ander woning. 


net alleen waar kinders na die sorg voor te Iê. So 'n verslag eis 
ouerhuis terug is nie maar vir alle besondere kennis van die opstel- 
kinders wat uit inrigtings ont- ler en is 'n hoogsgespesialiseerde 
slaan is, in watter sorg hulle ook diens. 
al geplaas is. 5. Aannemings: Die Ondersteunings- 
4 Dienste aan die Kinderhof: Wan- raad is ook by magte om sy eie 
neer die werkster gevalle teëkom aannemings te reël. Die Raad be- 
waar die kinders verwaarloos skik oor 'n waglys van name van 
word, kan kinderhofverrigtinge ouers wat aansoek gedoen het 
geopen word en is die werkster om 'n kind aan te neem. Wanneer 
verplig om 'n breedvoerige verslag 'n kind beskikbaar is word. die. 
aan die Kommissaris van Kinder- lys geraadpleeg. 

Op die stadium beskik die Raad 
oor 'n maatskaplike verslag oor 
die geskiktheid van ouers, en 
word daar dienooreenkomstig 'n 
plasing gemaak wat later deur 
hofprosedure gewettig word. 


Administrasie van staatstoelae: 
Waar 'n staatstoelae toegeken is 
en die begunstigde beskik nie oor 
die bekwaamheid om die toelae 
oordeelkundig te bestee nie, word 
die maatskaplike werkster gemag- 
tig om die toelae te trek en te 
administreer. Maatskaplike werk- 
sters doen ook aanbevelings vir 
toelaes indien hulle in die uit- 
voering van hulle pligte die sulkes 
vind wat kwalifiseer vir 'n toelae. 


Kinderinrigtings: Die Ondersteu- 
ningsraad is die kerk se Kinder- 
huis hulpmiddel deur verslae te 
voorsien oor die huislike agter- 
grond van die kinders wat aan- 
gehou word, asook verslae oor 
geskiktheid van gesinne wat kin- 
ders vir vakansie wil inneem en 
wie se omstandighede nie bekend 
is nie. Kinders wat uitgeplaas 
word, kom onder toesig van die 
Raad se werksters. 


Huweliksberaad: Die Ondersteu- 
ningsraad beskik oor 'n opgeleide 
huweliksvoorligter van wie se 
dienste vryelik gebruik gemaak 
word. Omdat gesinsverbrokkeling 
toeneem, en in baie gevalle lê die 
oorsaak in huweliksonenigheid, is 
hierdie diens van groot waarde. 


Vakkundige voorligting: Ingevolge 
die grondwet is een van die take 
van die Raad om vakkundige voor- 
ligting te gee aan diakonië met 
betrekking tot die barmhartig- 
heidsdiens in die gemeente van 
die kerk. Hierdie diens word deur 

die direkteur aan kerkrade, diako- 
nale streeksrade, gemeentes, jeug- 
verenigings, konferensies, ens. ge- 
lewer. 

10. Skakel met owerheid: Aangesien 
die kerk as sodanig nie 'n geregis- 
treerde welsynsorganisasie is in 
terme van die Wet op Welsyns- 
organisasies nie en gevolglik uit- 
gesluit is van sekere bepalings 
en voorregte, tree die Ondersteu- 
ningsraad wat 'n geregistreerde 
welsynsorganisasie is, as skakel 
op en stel dit die kerk onder an- 
dere in staat om te deel in sekere 
voorregte soos bv. subsidie vir 
sy maatskaplike werksters. ens. 

11. Tehuis vir Ongehude Moeders 
In 1971 en 1972 is 'n opname 
gemaak om die behoefte te bepaal 

vir 'n tehuis. Nadat dit vasgestel 

is dat daar wel behoefte is aan 
SO 'n instelling is 'n beskrywings- 
punt by die jongste Algemene 
Kerkvergadering ingedien. Die be- 
sluit van die Kerkvergadering lui 
soos volg: ,,Die vergadering neem 
die aanbeveling van die Onder- 
steuningsraad in beginsel aan en 
verwys dit na die Ondersteunings- 
raad om dit in samewerking met 
die Raad van Finansies tot uit- 
voering te bring tot die beste 
voordeel van die Ondersteunings- 
raad se ideaal.” 'n Perseel met 
twee woonhuise op is in Sde 
Straat, Delarey, Roodepoort vir 
R45 000 aangekoop nadat sekere 
veranderings aangebring is, wat 
ongeveer R1 200 kos, is die tehuis 
nou gereed vir opname van 6 on- 
gehude moeders. 


D. SAMESTELLING VAN ONDER- 
STEUNINGSRAAD 


Die samestelling van die Ondersteu- 
ningsraad is van so 'n aard dat die 
diaken volle verteenwoordiging deur 
middel van die Diakonale Streeksrade, 
daarop kan verkry. 


Die samestelling van die Raad is 
ingevolge die: Kerkwet soos volg: 


(1) Twee lede benoem deur die Kom- 
missie van die Algemene Kerk- 
vergadering. 

(2) Twee lede op voordrag van die 
Hoofbestuur van die Ned. Herv. 
Sustersvereniging. 

(3) Een lid van elke Diakonale 
Streeksraad van elke Ring op 
voordrag van die betrokke Diako- 
nale Raad. 

Die Raad bestaan tans uit 21 lede 
met die direkteur ampshalwe as Sse- 
kretaris. 


E. FINANSIES VAN DIE RAAD 

Die Raad is hoofsaaklik afhanklik 
vir sy inkomste van twee bronne (1) 
Die Transvaler se Kersfeesfonds wat 
grotendeels bestaan uit bydraes van 
gemeentes en (2) Subsidie van die 


Departement van 
Pensioene. 


Die gemeentelike bydraes is 'n vry- 
willige poging, om die Raad met fond- 
se te voorsien om sy noodsaaklike 
dienste te verrig. In die verlede het 
die Raad swaar geleun op die hulp 
van lidmate en vir die jaar wat voorlê 
is die Raad weer eens afhanklik van 
Die Transvaler se Kersfonds. Volgens 
die Raad se uitgawe sal daar vir dié 
jaar, 45 sent per lidmaat, benodig word 
om die koste te kan dek. Die lyste is 
reeds in besit van die diakens. 


F. KANTORE VAN DIE RAAD 


Sedert die daarstelling van die On- 
dersteuningsraad het die behoefte 
aan maatskaplike werkers altyd gro- 
ter geword sodat die opgeleide per- 
soneel tans op 21 te staan kom. 


Die Raad het tans kantore op die 
volgende plekke. 


1) Johannesburg: (Hoofkantoor): 
Kantooradres: Nivengebou, Vierde 
Vloer, Rissikstraat 119, Braamfon- 
tein, Johannesburg. Posbus 31466, 
Braamfontein. Tel: 724-0871/2. 
Pretoria: Kantooradres: N.H.G.- 
gebou, h/v. Du Toit- en Kerkstr., 
Pretoria. Posbus 26282, Arcadia. 
Telefoon: 2-0335. 

3) Wesrand: Kantooradres: Kruger- 

gebou 15, Ockersestraat, Krugers- 

dorp. Posbus 506, Krugersdorp. 

Telefoon: 660-4480. 

Oosrand: Germiston: Melody's 

Sentrum, Meyerstraat 159, Ger- 

miston. Posbus 677, Germiston. 

Telefoon 51-2024. 

Brakpan: Kantooradres: Ou Mu- 

tualgebou 1, Prince Georgelaan, 

Brakpan. Posbus 104, Brakpan. 

Telefoon 55-2268. 

5) Witbank: Kantooradres: Witbank- 
Sentrum 235, Posbus 552, Wit- 
bank. Telefoon: 3351. 

6) Lichtenburg: Kantooradres: Kerk- 

gebou, Kerkstraat, Lichtenburg. 
Posbus 608, Lichtenburg. Tele- 
foon: 238. 


7) Vereeniging: Kantooradres: Hof- 
meyerstraat 37, Posbus 210, Ver- 
eeniging. Telefoon: 22-3989. 

8) Rustenburg: Kantooradres: Kerk- 
plein, Pleinstraat, Rustenburg. 
Posbus 809. Telefoon: 3914. 

9) Lydenburg: Kantooradres: Posbus 
160, Lydenburg; Roelina-Gebou, 
Kantoorstraat, Lydenburg.  Tele- 
foon: 431. 

10) Bloemfontein: Kantooradres: Fo- 
rumgebou 505, Aliwalstraat, Pos- 
bus 2846, Bloemfontein. Telefoon: 
89181. 

11) Welkom: Kantooradres: 
Trustgebou 205, Posbus 
Welkom. Telefoon: 26474. 

Daar het versoeke van verskeie 

Ringsvergaderings gekom vir meer op- 

geleide personeel. Aandag word tans 


Homes 
1236, 


gegee aan 'n bykomende werkkrag 
in Ring van Rustenburg, Pretoria, 
Krugersdorp en Trichardsfontein, en 
'n werkster vir die gemeentes in die 
Ring van Potchefstroom. 





DIE DRUK VAN BINNE 
] Vervolg van bladsy 13 

Mens soek tevergeefs in Wêreld- 
raad-publikasies en die genoemdes na 
'n goeie teologie wat gebaseer is op 
'n deeglike uitleg van Rom. 13. Daar 
neem wel 'n teologie vorm aan (as 
mens dit 'n teologie kan noem) wat 
gedra word, nie deur wat Rom. 13 wil 
sê nie, maar deur menslike opvattings 
oor knegskap en dwingelandy, gekop- 
pel aan 'n valse beeld van 'n anti 
christelike regering. Mens sou hoog- 
stens kon praat van 'n humanisme. 
Omdat die nodige basis van 'n Skrif- 
tuurlike benadering nie altyd by hier- 
die mense ter sake is nie, sal hulle in 
hierdie verband nie oor die nood van- 
weë die sonde veel te sê hê, wat die 
grootste probleem en behoefte van 
elke mens is nie. Natuurlike is dit so 
dat mens in geskrifte en besluite bv. 
van die WRK dit aantref dat hulle be- 
houdende uitsprake maak en bekom- 
merd voel oor verlore sondaars wat 
die reddende genade van God moet 
beluister in die evangelie van Jesus 
Christus; met ander woorde, duidelike 
verwysings vind dat hulle van mening 
is dat die bevryding missionêr moet 
wees. Dan ondervind 'n ondersoeker 
nie probleme met die vryheidsbegrip 
nie. Die eintlike probleem is dat hier- 
die bevryding ook op 'n ander baan 
beweeg, die baan van die humanitêre, 
'n baan waar daar nie juis van skuld 
en sonde sprake is nie, maar van on- 
derdrukking, uitbuiting, menseregte en 
vryheid. En die bevrydingskreet ont- 
spoor hier baie gou vanaf die miesio- 
nêre na die rewolusionêre. 


Dit is die taal wat ons nou al hoe 
openliker beluister in die sale -van 
party kerke in Suid-Afrika. Dat hulle 
soos die WRK praat, is duidelik. Maar 
dat daar 'n botsing van standpunte is 
—  'n lynreg- teenoorgestelde konflik 
met besliste gevolge wat daaruit 
voortvloei, tussen hierdie kerke .aan 
die een kant, en die behoudende kerke 
in Suid-Afrika met 'n owerheid wat 
na hulle luister, aan die ander kant 
moet onder oë gesien word. 


Tussenin staan daar niks minder 'as 
die voortbestaan van 'n beskawing 
soos ons dit ken, op die spel nie 
Waarvoor hulle pleit, is die algehele 
prysgawe van dié kultuur en beska- 
wing vir een wat nog gebore moet 


[] Vervolg op bladsy 21 

JY MAG NIE EGBREEK NIE 


Indien een lid van die huwelik die 
stryd om trou moet opgee, omdat 'n 
hoëre trou dit eis, beleef die hele ge- 
meente in hierdie lid, dat ons as Chris- 
tene, gevalle mense is. (R. Kaptein, 
bls. 25.) 


JAN MARAIS 


Vir die sensasie-beluste mensdom, 
wat ook selfs nie eers in die kerk ont- 
breek nie, klink bogenoemde stellinge 
natuurlik heeltemal vreemd en ,,onby- 
bels”. Ons mense, omdat ons onsself 
tot 'n mate ken, sal nooit glo dat ie- 
mand se eie huwelik daardie persoon 
kan dwing om in die geloof te besluit 
dat egskeiding die enigste moontlike is. 
Ons sal as mense, omdat ons weet 
waarmee ons eie gedagtes besig is, 
nooit kan aanvaar dat iemand ter wille 
van 'n hoër trou, vaarwel moet sê aan 
die huwelikstrou nie. O nee, ons ken 
onsself, ons weet darem min of meer 
dat ons sondige mense is, en daarom 
wil ons in elke egskeiding altyd iets 
vuils of boos sien. Die laagheid of ge- 
meenheid van 'n man of vrou wat 'n 
verhouding met iemand anders het, of 
wat selfs owerspel gepleeg het, of wat 
selfs 'n kind van iemand anders verwag 
of by iemand anders het, onverantwoor- 
delikheid of traak-my-nie-agtigheid, on- 
volwassenheid, hoerery: die dinge kan 
ons goed begryp en verstaan as redes 
vir egskeiding. Maar 'n egskeiding wat 
totstand gekom het uit die geloof na 
lange tye van smart en ernstige gebede, 
na jare van verdraagsaamheid en nadat 
alles moontlik probeer is om die huwe- 
lik te red — nee, dit verstaan en glo 
ons nie. En as iemand sou beweer dat hy 
of sy sê en in die geloof geskei is, sal 
ons glimlaggend stilbly en ons wenk- 
broue in vraagtekens trek en 'n yslike 
groot vraagteken agter so 'n mens se 
weergawe van sy egskeiding plaas. 


As ons dan maar net daarby bly. 
Maar ons bly nie daarby nie. Ons praat! 
En ons praat nie juis iets goeds van 
die geskeide nie. Daarvoor is ons te 
eg menslik, ons praat liewer kwaad! 
Ons hoor wat ander sê en ons las dan 
aan! Ons skinderl Ons beswadderl Ons 
veroordeel! Ons weet dan skielik so 
baie van dinge waarvan ons eintlik 
niks weet niel En op grond van ver- 
moedens, op grond van ons eie swak- 
hede, belemmer en verongeluk ons die 
toekomstige lewe van die geskeidene, 


FGSKEIDING 


DIE SEWENDE GEBOD (IV) 


Indien die gekeie mens ligtelik geskei 
het en daarin volhard om nie die weg 
van die Here te bewandel nie, dan al- 
leen kan die kerk kom met tug. 


Dit is sol Die kerk kan geen egskei- 
ding goedkeur nie. Die kerk moet dit 
sien as 'n saak tussen die betrokkene 
en God. In sy verhouding tot God word 
die vryheid tot die daad gebore. (R. 
Kaptein bls. 25.) Die kerk kan maar 
net die egskeiding erken en niks meer 
nie. Dit hou in, dat die gemeente, dat 
die kerk nie die reg het om voorwaar- 
des aan die egskeiding te verbind nie. 


Ondanks die feit dat die kerk nie die 
reg het om voorwaardes aan die eg- 
skeiding te verbind nie, was en is daar 
nog altyd mense in die kerk wat presies 
geweet het wanneer mense uit mekaar 
maag gaan en wanneer hulle nog by 
mekaar moes bly. Hierdie mense be- 
roep hulle altyd op die woorde: ,,Die 
huwelik, tensy daar sprake is van 
owerspel, is onontbindbaar.” Vir hierdie 
mense is die saak daarmee blykbaar 
glashelder en wetties afgehandel. (H. 
A. Visser, bls. 80.) 


Hierdie mense moet besef, dat dit 
nie net owerspel is wat 'n huwelik 
kan verongeluk nie. Daar is baie an- 
der dinge. Dinge wat nog erger is as 
owerspel. Daar is mans en vrouens 
wat voortdurend ,,onskuldige” ver- 
houdings met ander het. Daar is die 
kyfagtige vrou. 'n Man wat te lui is 
om te werk. 'n Suiplap. 'n Huwelik 
loop ook stukkend op verkeerde ka- 
raktertrekke, op 'n skeefgegroeide per- 
soonliheid, sodat die huwelikspaar 
mekaar naderhand nie meer kan verdra 
nie. So erg, dat selfs die seksdaad in 
die huwelik 'n verskrikking word. Alles 
aan die ander irriteer jou. Die dinge 
word naderhand so 'n obsessie dat 
dit onbeskryflik is. So 'n huwelik is, 
hoewel dit 'n huwelik is en hoewel dit 
aanmekaar gehou word, 'n voortduren- 
de, 'n voortgesette, 'n volhardende 
egbreuk. Let wel, al is daar ook geen 
sprake van owerspel nie (die enigste 
grond vir egbreuk volgens baie mense. 
H. A. Visser, bls. 87.) 


H. A. Visser skryf op bls. 90 van sy 
boek: ,.Indien alles probeer is om die 
huwelik instand te hou, en dit misluk 
nog, moet die huwelik ontbind word 
om erger dinge te voorkom.” 

Berkelbach sê in sy verklaring van 
die Heidelbergse Kategismus: ,,Die 
Christen sal, as sy huwelik ongelukkig 

word, dit solank moontlik aanvaar en 
dra as 'n gevolg van sy eie daad. En 
in hierdie ,,dra”, sal hy méér karakter 
toon as wanneer 'n mens so maklik 
die skadelike gevolge wegwerp. Maar 
daar is 'n grens en elkeen sal self moet 
beslis wanneer hy voor God tot eg- 
skeiding geregverdig is.” 

DIE UITSPRAKE VAN JESUS CHRIS- 

TUS 1|V.M. EGSKEIDING 


In die gebied van Judea oorkant die 
Jordaan, het die Fariseërs vir Jesus 
gevra: ,Is dit 'n man ge-oorloof om 
oor allerhande redes van sy vrou te 
skei?” Daarop het Jesus geantwoord: 
,Wat God dan saamgevoeg het, mag 
geen mens skei nie.” (Math. 19:6.) Ek 
het reeds in hierdie reeks iets oor 
hierdie samevoeging deur God gesê. 
Ek sal dus nie weer hier herhaal nie. 
Op hierdie antwoord van Jesus, het 
die Fariseërs toe weer gevra: ,Waar- 
om het Moses dan beveel om 'n skei- 
brief te gee en van haar te skei?” 

Daarop antwoord Jesus: ,,Omdat 
Moses weens die hardheid van julle 
harte, julle toegelaat het om van julle 
vroue te skei; maar van die begin af 
was dit nie so nie.” 

En dan volg vers 9, wat in kerklike 
kringe as wet aanvaar word: ,Maar 
Ek sê vir julle, elkeen wat van sy vrou 
skei, behalwe oor hoerery, en 'n ander 
een trou, pleeg egbreuk: en die wat 
die geskeie vrou trou, pleeg egbreuk:” 

Berkelbach sê in sy verklaring van 
die Heidelbergse Kategismus, dat hier- 
die uitspraak van Christus nie anders 
as streng beperk opgevat moet word 
nie. Hy sê dat dit verklaar moet word 
na analogie van Math. 5:34: Jy mag 
nie sweer nie. Die eed word verbled 
vanweë die misbruik van die eed in 
die tyd van Jesus se omwandeling op 
aarde, maar daarom nog nie In alle 
omstandighede en te alle tye nie. So 
word egskeiding verbied vanweë die 
misbruik wat daar van die skeibrief 
gemaak is, maar dit wil nog nie sê, 
dat daar geen ander wettige redes mag 
wees as alleen owerspel nle. 

Die Fariseërs het geweet, dat Jesus 
'n Vriend van tollenaars en sondaars 
is. Hulle het moontlik gedink, dat Hy 
op 'n traak-my-nie-agtige wyse Sou 
antwoord. Dit sou natuurlik water op 
hulle meule wees. 

Onder die ou Rabbyne was daar ver- 
skil oor hierdie punt gewees: Dit gaan 
in hulle vraagstelling oor die uitleg 

O] Na volgende bladsy 

LEE KERKE — 





Wat om daarmee te doen 


Die vraag: Wat moet met al die 
leegstaande en leegwordende kerke 
in verskillende Nederlandse stede ge- 
doen word, word al neteliger namate 
al meer kerke in ontvolkte stedelike 
gebiede in onbruik raak. In so 'n stad 
byvoorbeeld as Utrecht is daar in die 
sentrale deel 'n stuk of vyf, ses groot 
katedrale wat die Hervormde Kerk met 
die Kerkhervorming in Nederland van 
die gewese Roomse gemeentes gekry 
het toe in baie gevalle die pastoor met 
sy gemeente Hervormd geword het. 
Die handelsentrums brei in die groot 
stede al meer en veral sentraal uit en 
dryf op die manier die bevolking uit 
na die voorstede toe. Op dié wyse, 
behalwe nog deur die ontkerstening 
is daar nie genoeg kerkgangers vir 
die reuse ou kerkgeboue nie. 

Daarby kom dat die onderhouds- 
koste van die eeue-oue monumentale 
reuse katedrale so toegeneem het dat 
die gemeentes dit, ondanks die hulp 
van die staat, nie meer kan bekostig 
nie. Die resultaat is dat die een na 
die ander verkoop of gesloop word, 
ook omdat daar, veral in die sentrale 
deel van die stede, nie meer genoeg 


kerkgangers is om hulle met die ere- 
dienste te vul nie. 

Omdat die ou monumentale kerk- 
geboue gewoonlik in die sentrale dele 
van die stede staan is die gronde daar 
miljoene werd en is die verleiding 
groot om hulle te verkoop en kleiner 
kerke en kerkies in die buitewyke te 
bou. So berig die Nederlandse Herv. 
persburo dat in Amsterdam die Oos- 
terkerk leeg staan, dat in die Gerefor- 
meerde Funenkerk die laaste diens 
gehou is, dat in Den Haag moontlik 
nege van die vyftien Hervormde kerk- 
geboue in die komende jare gesluit 
sal moet word. Twintig jaar gelede 
was daar nog 33 Hervormde wykge- 
meentes en predikante in Den Haag. 
In 1967 was daar 38450 belydende 
Herv. lidmate in Den Haag en in 1973 
was daar 10000 minder. 

Hierdie verskynsel is nie net 'n Ne- 
derlandse nie, maar kom ook voor in 
Engeland en ander Europese lande. 
Dis nie net 'n Hervormde agteruitgang 
nie, maar een wat in talle ander kerke 
in die buiteland voorkom. Veral by 
die linksgeoriënteerde kerke en by 
linksgesinde predikers in baie kerke 


kom 'n daling in die Kerkbesoek voor. 
Hierteenoor staan die feit dat in die 
regtervleuel van die groot Hervormde 
Kerk in Nederland die belangstelling 
in die eredienste steeds goed bly en 
selfs toeneem. 


Joh. Dreyer 


DRUK VAN BINNE 

word uit die smeltkroes van terreur 
en verwoesting, en waarvan -die aard 
en wese na ons mening beslis nie 
Christelik sal wees nie. Hierdie prys- 
gawe probeer hulle verhaas en aktief 
bevorder met besluite soos dié van 
Hammanskraal. Dit blyk dalk dat almal 
nie geneë is om hierdie pad enduit te 
loop nie, maar die aanstigters van die 
prysgawe is daar. Die huidige situasie 
is ernstig, en vereis van die behouden- 
de kerke om weer eens hulle vaste 
voorneme te kenne te ges om 


(a) deur die daad van Christelike 
diensbetoning alle valse aanty- 
gings te weerlê, 

(b) hulleself ten alle koste te hand- 
haaf met alles waarin hulle glo, 
deur die owerheid wat hulle self 
daar gestel het. 

Laasgenoemde vereis dalk offers 
waarvoor mens wil terugdiens; maar 
punt a hierbo vereis nou reeds offers 
waarvoor ons die durf terugdiens nie. 





EGSKEIDING 


O] Vervolg van vorige bladsy 


van Deut. 24:1-4. ,As 'n man 'n vrou 
neem en met haar trou, en as sy dan 
geen guns in sy oë vind nie, omdat 
hy iets skandeliks aan haar ontdek 
het, en hy haar 'n skeibrief skrywe en 
in haar hand gee en haar uit sy huis 
wegstuur, en sy uit sy huis uit trek 
en weggaan en 'n ander man s'n word 
en die laaste man haar haat en haar 
'n skeibrief skrywe en in haar hand 
gee en haar uit sy huis wegstuur, of 
as die laaste man sterwe wat haar as 
vrou geneem het — dan mag haar 
eerste man wat haar weggestuur het, 
haar nie weer neem dat sy sy vrou 
word nadat sy onrein geword het nie; 
want dit is 'n gruwel voor die aan- 
gesig van die Here.” 


Die oorspronklike bedoeling was, om 
die egskeiding moeiliker te maak. 

In twee gevalle was skeiding nie 
net veroorloof nie, maar selfs verplig- 
tend: 

1. By ontrou van die vrou. 

2. Wanneer die huwelik 10 jaar lank 
kinderloos was. 


Daar was 'n verskil in die verklaring 
van hierdie Bybelgedeelte by die skole 
van Sjammaj aan die eenkant en die 
skole van Hillel aan die anderkant. 
Hulle het verskil oor die woorde: ,,iets 
skandeliks aan haar vind.” 


Die skool van Sjammaj het gesê: 
Die bedoeling moet gesien word in 
die woorde ,aan haar'. Hulle het dan 
besluit, dat so iets soos 'n uitslag of 
'n gebrek ,iets skandeliks aan die 
vrou is. 

Die skool van Hillel het gesê: Selfs 
as 'n vrou haar man nie goed versorg 
nie, is dit iets skandeliks aan haar. 
Rabbi Akiba het selfs sover gegaan 
om te sê: ,As 'n man 'n ander vrou 
sien wat knapper is as sy eie, kan hy 
Sy vrou wegjaag.” 

Sjammaj vind alleen ontrou as 'n 
rede vir egskeiding. Hierdie ontrou 
volgens hom, kan selfs daarin lê as 'n 
vrou met ontblote arms verskyn het. 


In Jesus se antwoord aan die Fari- 
seërs, negeer Hy hierdie twispunt van 
die groot teoloë. Dit gaan vir Hom om 
'n groter probleem. Hy laat selfs Moses 
ter syde staan. Die wetsbepalinge van 
Moses was maar 'n moodshulp om 
ergere dinge te voorkom. Christus 
plaas teenoor al hierdie dinge, die 


ideale huwelik soos God dit in die 
begin gewil het. Math. 19:8: ,van die 
begin af was dit nie so nie.” 


Sonde teen die huwelik, is sonde 
teen God se skeppingsbedoeling. 


Christus het hierdie krasse uitspraak 
gegee teenoor 'n krasse misbruik van 
die wet. 


Maar", sê Baarslag in sy Boek VI 
bls. 238, 'n mens mag nie vergeet, dat 
alles nog nie in orde is as man en 
vrou nie geskei is nie, selfs al leef 
hulle voort in groot disharmonie, wat 
vir die kinders nog meer funester kan 
wees as skeiding. So 'n huwelik word 
dan juis die allergrootste karikatuur 
op God se skeppingsideaal van voor 
die val. Dit is 'n nog groter bespotting 
van hierdie skeppingsidoaal as skei- 
ding en hertroue met 'n beter harmo- 
niërende ander helfte.” 


En, liewe leser, wie kan beter be- 
gryp wat hier deur prof. Baarslag ge- 
stel word, as die mens wat self daar- 
deur gegaan het. Hoeveel van die 
mense wat so graag 'n geskeie mens 
veroordeel, se eie huwelike, al is hulle 
nog by mekaar, is nie ,'n nog groter 
bespotting van God se huweliksideaal” 
nie? 

Word vervolg 

KRONIEK 





'n ,Nuwe'” modewoord is besig om 
oral kop uit te steek. Dit word almeer 
populêr; dit word in verskillende 
kringe gebesig. Dit word gebruik as 
'n soort slagkreet om die eie belange 
mee te beskerm. Dit is 'n soort waar- 
skuwing dat inmenging nie geduld sal 
word nie. Dit word gehanteer soos 'n 
skild vir die vrywaring van die per- 
soonlike. vryheid. 


Mense wat teen diensplig gekant is, 
beroep 'hulle op die stem van hulle 
gewete — maar die gewete swyg 
wanneer ander hulle lewens t.w.v. die 
land en t.w.v. die gewetensbeswaarde 
moet waag. Skrywers gebruik dit wan- 
neer hulle werke by die sensorraad in 
gedrang kom. Die stem van hulle ge- 
wete dryf blykbaar sommige mense 
om pornografie en vuilheid te boek te 
stel. Die stem van die gewete swyg 
blykbaar wanneer jong kinders a.g.v. 
hierdie gepopulariseerde losbandigheid 
straatlopers en dwelmverslaafdes 
word. 


` Hierdie ,nuwe” modewoord is eint- 
lk nie nuut nie. Dit is eintlik 'n ou 
modewoord wat weer begin aansien 
geniet. Die omstandighede waarin dit 
gebruik word, toon groot ooreenkoms 
met die in die stad Korinthe toe die 
apostel Paulus daar gewerk het. Die 
modewoord van die Korinthiërs was 
ook die stem van die gewete. 


Die gewete het 'n modewoord ge- 
word en die maatstaf vir die mens se 
optrede na die ineenstorting van die 
destydse stad — staat. Toe die gesag- 
struktuur ineen gestort het, was die 
mense sonder sy effektiewe leiding. 
Daar was geen normgewende gesag 
nie en niemand wat dit behoorlik kon 
implementeer nie. In die gemeente van 
Korinthe het die kerk dieselfde paadjie 
as die staat geloop. Die gesag van die 
kerk is ondermyn deur die skeur- 
makers in die gemeente. Deur die ge- 
meentelede is die gesag van die kerk 
op baie maniere bevraagteken, bv. deur 
onsedelikheid en gemeenskap met die 
afgodediens. Elkeen het blykbaar be- 
gin om vir homself 'n gedragsnorm te 
soek waarvolgens hy kon lewe. Die 
norm was die gewete. 


Niemand sal dit seker betwis dat 
dit mode geword het om die gesag 
van die staat te betwis en op allerlei 
maniere te probeer afkraak nie. Dit 
gebeur in Europa, die V.S.A. en hier 
in ons land. T.o.v. die kerk word die- 
selfde ding gedoen. Dit is net so ,in” 


DIE STEM 
VAN DIÉ GEWETE 


om die gesag van die kerk af te kraak 
as die van die staat. Vir baie van die 
vrydenkers, liberales, rewolusionêres, 
of hoe hulle hulleself wil noem, is die 
werk deel van die ,,establishment” wat 
vernietig moet word. Hulle wil ook 
hulle eie gesagsnorme vir hulle invoer 
wat hulle onvoorwaardelik gehoorsaam 
al bring dit hulle met wie ter wêreld 
in botsing. Hierdie norm is die stem 
van hulle gewete. Die gewete word op 
uitdagende wyse rondgeswaai in 'n 
poging om iets of iemand uit te lok 
wat dit sou waag om hierdie vryheids- 
grens van 'n selfstandige en volwasse 
mens te oorskrei. Kritiek of optrede 
teen hierdie stem van die gewete, 
word gewoonlik beskou as 'n ekstra 
rede om die gesag en die norme van 
die wat die gewete se stem bevraag- 
teken, verder af te takel en verdag te 
maak. Terselfdertyd word so 'n mens 
in die oog van sy geesgenote 'n soort 
martelaar, 'n held of 'n profeet van 
die nuwe orde. 





DR. A. J. G. DREYER 





Om hierdie mense te weerlê, het 
Paulus hom nie beroep op die gesag 
van die algemene kerkvergadering nie 
wat in Jerusalem gehou is en waarvan 
ons in Handelinge 15 kan lees nie. 
Waarskynlik het hy dit aan die begin 
van sy sendingswerk gedoen sodat die 
gemeente dit in elk geval geweet het. 
Deur hulle eie kennis waarop hulle 
hulle beroep het, het die besluit van 
die kerk in hulle oog waardeloos ge- 
word. Soos die teenswoordige stem 
van die gewete, is in Korinthe deur 
die gewete alles toegelaat wat nie vir 
die dader self nadelige gevolge gehad 
het nie. Hulle s.g. ,,meerdere kennis” 
het hulle selfs toegelaat om dinge te 
doen wat duidelik nie toelaatbaar was 
nie en hulle teen die gevolge beskerm. 


Paulus het daarop gewys dat die 
gelowige nie gelei word deur die vraag 
of iets vir die persoon self skadelik is 
nie, maar of dit nuttig en tot voordeel 
is vir die hele liggaam van die gelo- 
wiges (vgl. bv. 1 Kor. 8:1v; 10:23v). 
Slegs wat tot opbou is van die hele 
liggaam behoort gedoen te word. As 
iets gedoen word wat selfs net een 
persoon sou skaad, dan word die hele 
liggaam van gelowiges skade aange- 
doen. Die liefde vir die medegelowiges 
beteken in die praktyk dat die gewe- 

tensbesware van 'n ander die grens 
word . van die gewetensvryheid van 
elke mede-gelowige. In die gemeen- 
skap van die gelowiges is dit 'n opdrag 
aan elke gelowige om nooit vir die 
ander se gewete 'n struikelblok te 
word sodat die ander party in gewe- 
tenswroeging verval of tot afval verlei 
word nie (1 Kor. 10:32). Die stem van 
die gewete is in die gemeente geen 
vrywaring vir die persoonlike vryheid 
nie. Die band van die liefde teenoor 
die gemeenskap stel juis 'n liefdes- 
grens aan hierdie vryheid nl. die ge- 
wete van die mede-broeder. 


Die ,,vrydenkers” in die kerk wat 
hulle blykbaar deur hulle gewete laat 
lei en nie deur die gesag van die 
Woord nie kan gerus weer 'n keer na 
hierdie gemeenskapsverantwoordelik- 
heid van die liggaam van Christus kyk. 
Die hele linie van die geloofslewe 
word daardeur geraak: ons deelname 
aan die erediens, die vrydenkende ge- 
bruik van die Sondag tot by die deel- 
name in die vryetyd aan allerlei be- 
denklike bedrywighede. 


Ons kerk se versoek aan professore, 
predikante en lidmate om nie die kerk 
in te sleep by hulle deelname aan die 
partypolitiek nie o.a. deur in koerante 
te skryf, moet waarskynlik ook in die 
gees gesien word dat die verbintenis 
met spesifieke politieke partye vir 
sommiges tot gewetensbesware mag 
wees. Dit kan in die kerk verdeeldheid 
en onmin bring. Die voortgesette ver- 
ontagsaming van hierdie versoek van 
die kerk en die stilswye van die kerk 
hieroor, stel 'n groot vraagteken agter 
die gemeenskapsverantwoordelikheid 
van die kerk teenoor die hele liggaam. 
Die probleem van die Korinthiese ge- 
meente was nie die oorgevoelige ge: 
wete van die beswaardes nie, maar 
die ongevoelige gewete van die wat 
hulle op hulle kennis beroep het. Dit 
lyk nie of die toestand vandag veel 
anders is nie. 


Laat ons terugkeer na die stem van die 
gewete en die reg van 'n vrydenkende 
om te skryf wat hy wil: pornografie, 
sedeloosheid of lasterlike dinge, ens. 
Die Hebreërbrief sê 'in hoofstuk 9 
heelwat oor die gewete en die dooie 
werke. Die gewete word van die dooie 
werke deur die bloed van Christus 
gereinig om die lewende God te dien 
(9:14). Werklike gewetensvryheid mnl. 
wanneer die stem van die gewete 'n 

SWAAR TYE (V) 


Die huwelik, die godsdiens en die 
opvoeding hoef nie vernietig te word 
of assodanig veroordeel te word as 
hulle faktore van aftakeling van 'n 
beskawing blyk te wees nie. Die kind 
moenie met die badwater uitgegooi 
word nie! Verkeerde sake in genoemde 
instansies moet reggemaak word. Ewe- 
so is die Bybel nie teen plesier nie. 





DR. H. G. VD. WESTHUIZEN 


Inteendeel! Die Bybel ken gesonde 
ontspanning. So sterk dat daar selfs 
met die skepping `n rusdag geskep 
is en die benutting daarvan wetlik 
vasgelê is. Die seediere se onbesorgde 
spel (Ps. 104:25-28), die voëls en 
blomme se kommerloosheid (Matt. 6), 
en die spelende Wysheid voor die 
aangesig van God (Spr. 8:30, 31), 
word in gunstige lig die mens voOor- 
gehou. Die voedsel en drank en ander 
middele, selfs die Sabbat, is daar vir 
die mens om met dankbare genot tot 
eer van God te gebruik. Die ewigheid 
word ook geteken in kleure van vreug- 
de. Kerk en Bybel span dus nie saam 
om die mens van plesier te beroof en 
die samelewing van vreugde te ont- 
daan nie. Paulus gebruik dikwels ter- 
minologie uit die sportwêreld van 
boks, stoei, atletiek ens. om geloofs- 
waarhede tuis te bring. Daarby stel 
Paulus uitdruklik dat liggaamlike 
oefening, of kan ons sê sport wat die 
liggaam ontwikkel, nuttig is. Hy stel 
dit egter ook meteens in perspek- 
tief by wyse van 'n vergelyking met 
geestelike oefening. In hierdie ver- 
gelyking sê hy, moet verreweg die 
voorkeur aan oefening in die god- 
saligheid gegee word want dit is 
nuttig vir hierdie lewe en hierna. 
Liggaamlike oefening is ook nuttig 
want ons liggame is skepping van God 
en moet gesond gehou word tot diens- 
baarheid en eer aan God. Hierdie lig- 
gaamlike diensbaarheid is kortston- 
dig omdat die liggaam verganklik is. 
Daarom is die hoeveelheid nut van 
die liggaamlike oefening maar weinig 
in ewigheidsperspektief. 


Die Romeinse spreuk wat trefkrag 
tot in ons tyd openbaar, mens sana 
in corpore sang, is dus nie so op sig- 
self waar nie. As 'n gesonde gees in 
'n liggaam te vind is, is daar niks 
anders om te doen as om te sorg dat 
ons liggame gesond en ontwikkeld is 
nie. In die vervaltermyn van die Ro- 
meinse ryk waarin daar goddeloosheid 
was gepaardgaande met huweliksver- 
brokkeling en opvoedingsverwatering, 


PLESIERBEJAG 


het die mens gesoek na 'n kompensa- 
sie. In hierdie spreuk is 'n kompensa- 
sie filosofie gevind. Jy hoef nie bekom- 
merd te wees oor godsdiensverval en 
sedelike bederf nie. Jou geestelike ge- 
sondheid en bevrediging sal wel be- 
staan as jy sorg dat jou liggaam ge- 


,sond is. Geestelikheid moes skuilplek 


vind in .beestelikheid. 


Pax Romana se welvaart en weelde 
het verder die situasie gunstig geskep 
om die liggaamlike plesier of sport- 
genot hoogty te laat vier. Enersyds is 
voornoemde filosofie as regverdiging 
vir sportbejag gebruik. Andersyds 
moes sportgeleenthede as ontspanning 
aangebied word vir die gefrustreerde 
en vermoeide vanweë die ingewikkelde 
Romeinse samelewing. Die groeiende 
ontevredenheid in 'n massasamele- 


wing het ontvlugting gesoek in sport. 


Die Romeinse historikus, Gibbon, ver- 
haal dat die Circus Maximus tot 400, 
000 toeskouers bevat het of dit nou 
al reent of warm is. Die honger van 
die hele samelewing het tot uitdruk- 
king gekom in die roep om brood en 
spele — panem et circem! Die Romein- 
se owerheidspersone — emperor en 
magistrate — het dikwels aansien- 
like bedrae geld aangebied aan stryd- 
waensdrywers om sport te bedryf tot 
genot van die duisende toeskouers. 


Vandag het getalle sport tot iets 
geweldigs en soms gewelddadigs ge- 
maak. Geld het sport ingeneem. Hoe- 
veel mense kry deur sport nie meer 
geld as selfs ministers nie. Politiek 
het sport ingeneem. In sport met sy 
verreikende omvansy, het politieke as- 
pirante `n hef gesien om 'n greep op 
uit te oefen. Sport het arbeid inge- 
neem. Hoe indoktrimneer die massame- 
dia nie selfs ons almal deur kort-kort 
soms selfs Maandag al, aan te kondig 
dat die heerlike naweek darem naby 
is! Dit is tog nie ter wille van die kerk 
op die Sondag nie! By myne, fabrieke 
en byna alle werkgewers vra al meer 
nuwe werknemers eers wat die rekrea- 
Siefasiliteite is. Is daar `n klub, 'n 
kroeg, sportvelde, danssaal ens.? In 
dien nie, is die werkgewer bes moont- 
lik die potensiële werker kwyt. Daarom 
word hierdie fasiliteite naarstiglik 
voorsien. Hoevele onheil het nie al 
uitgebroei op byna algemeen voorko- 
mende werkspartytjies aan die einde 
van die jaar nie? Plesier en ontspan- 
ning kan ook byna nie meer opgewek 
word as dit nie met sterk drank gebeur 
nie. Onlangs het 'n vooraanstaande 
rugbykaptein van die vyftiger jare ge- 
waarsku dat die .sosiale byeenkoms 


met drank deurdrenk nê sportgeleent- 
hede, van hom 'n alkoholis gemaak 
het. Rt. (03.03.74). 

Plesierbejag sal 'n boosheid van die 
eindtyd wees waaronder die gelowige 
swaar tye sal deurmaak. Die samele- 
wing sal meer liefhebbers van genot 
as liefhebbers van God wees (2 Tim. 
3:4). Plesier en vreugde, die gesonde 
oenieting en ontspanning, is ingelê 
in die skepping. Dit hoef nie verwy 
der of vernietig te word nie. Die 
wanstaltigheid, stuitigheid en stoutig- 
heid — die ongebalanseerde bejagd- 
heid, is 'n ernstige faktor van beska- 
wingsafbraak. 

'n Mens vra jouself af in hoeverre 
televisie wat hoofsaaklik saans ver- 
toon word, die kerk sal bemoeilik in 
sy taak met huisbesoek wat ook saans 
in hoofsaak verrig word? (Ons eie 
land word 'n al beter spieël van die 
hele wêreld. 





DIE STEM 
VAN DIE GEWETE 


] Vervolg. van vorige bladsy 


mens nie aankla nie, word deur die 
offer van Christus moontlik gemaak. 
Die aanklag van die gewete verdwyn 
wanneer die lewende God gedien 
word. Die dooie werke nl. die lewe 
sonder God, oortreding van die ge- 
booie, afgodediens en liefdelose op: 
trede, word deur sy bloed weggewas 
Die skoon gewete wat Christus skenk. 
stel die mens instaat om die lewende 
God priesterlik te dien in reinheid, in 
heiligheid en in liefde. Die gemeenskap 
met Christus sluit gemeenskap met 
smerigheid uit. Die gereinigde gewete 
dien die lewende God en bou die ge- 
meenskap op. Die ongereinigde gewete 
bly by die dooie werke en breek die 
gemeenskap af. ê 





Moet ons nou werklik die restante 
van die ,corpus christianum' (— oor- 
blyfsels van die een liggaam van Chris- 
tene) afbreek en daar alleen maar op 
moet skimp? Want wat ons in die plek 
daarvan sal terugkry is net 'n ,corpus 
paganum' (— liggaam van heidene), 
'n goddelose kultuur. As die kerk geen 
moederlike! funksie in die kultuur 
meer vervul nie, neem ander instan- 
sies hierdie funksie oor. 

— Kooistra 

VANDAG NOG 


DUIWELBESETENHEID? 


Die vraag of daar in ons verligte 
tyd nog so iets as duiwelbeseten- 
heid is, sal deur baie mense, sommige 
selfs met verontwaardiging, afgewys 
word. 


Hulle sal dadelik sê: ,,Maar dit 
hoort mos nie tuis in ons tyd nie; ons 
het dit ontgroei. Dit is tog iets van 
die verre verlede, van die outydse 
heidendom. Dit is tog immers die 
Perse in die Ou Testamentiese tyds- 
bedeling wat 'n uitgebreide leer oor 
engele en duiwels gehad het.” Daar 
word gesê dat die apokriewe boeke 
baie hiervan oorgeneem het. Maar nou, 
nee wat, so word gesê, nou glo ons 
in sulke dinge nie meer nie. 


Ons leef immers in 'n ander tyd, in 
die tyd van die vergevorderde weten- 
skap, die hoogsontwikkelde tegnologie 
en buiteruimtelike reise. Die geloof dat 
daar so iets as duiwels en duiwelbese- 
tenheid is, pas nie by ons tyd in nie; 
trouens die bestaan selfs van God 
word deur baie in hierdie tyd in 
twyfel getrek. God sou dan dood wees, 
so word selfs deur enkele linkse 
teoloë beweer. 'n Russiese buiteruim- 
telike reisiger het immers verklaar 
dat hy met daardie reise God nêrens 
gewaar het nie. As God daar nie is 
nie, Hy wat die bron is van al wat 
goed is, sou daar dan tog 'n duiwel 
wees wat die bron is van al wat 
kwaad is? 


Maar as daar geen duiwel is nie 
vanwaar dan duiwelbesetenheid? En as 
daar nie so iets as duiwelbesetenheid 
is nie, wat is dan die oorsprong van 
dinge wat na besetenheid lyk? Van- 
waar dan kranksinnigheid, verdierli- 
king, sadisme, satanisme en satans- 
aanbidding? Hoe moet geestelike ver- 
steurdheid of geestessiektes dan ver- 
klaar word? Het die parapsiogologie, 
die studie van die verborge ver- 
moëns en kragte van die siel, dan 
'n afdoende antwoord hierop? In ons 
volksmond is die gesegde bekend, dat 
iemand 'n geestelike stryd het. Is 
hierdie geestelike stryd dan nie die 
werk van bose geeste wat die mens psi- 
gies siek en liggaamlik siek maak, sy 
persoonlikheid verwoes en tot 'n wil 
lose werktuig maak nie? En dat suike 
mense dan dikwels met Bybeltekste 
te doen het, kan alleen verklaar word 
in dié sin, dat volgens die woord van 
Paulus (I Kor. 11:13) die satan self 
hom verander in 'n engel van die lig. 
Hy kom dan met mooi en vroom 


woorde, ook uit die Bybel geneem, 
soos hy onse Here Jesus Christus tog 
ook met die hulp van 'n teks wou ver- 
lei toe hy met die versoeking gesê 
het: ,As U die Seun van God is, werp 
Uself af; want daar is geskrywe: Hy 
sal sy engele bevel gee aangaande 
U, en hulle sal U op die hande dra, 
sodat U nie miskien u voet teen 'n 
klip stamp nie.” (Matt. 4:6) Nie al- 
leen verander die duiwel hom in 'n 
engel van die lig nie, maar hy steek 
homself ook weg, hy is glad en skelm 
en geslepe, en daardeur maak hy sy 
optrede makliker, omdat die mens 
dan nie so in sy pasoppens is nie. 


By die beantwoording van die vraag 
of duiwelbesetenheid nog 'n heden- 
daagse verskynsel is, moet ook reke- 
ning gehou word met die feit, dat die 
mens 'n afhanklike wese is wat soek 
na iemand bo hom wat magtig is, on- 
der wie se heerskappy hy hom veilig 
ag. As die mens die oppergesag van, 
God die Skepper van alle dinge, ver- 
werp, dan kom hy as vanself onder 
'n ander heerskappy en dit is van die 
bose. Hulle wat nie vir God lewe nie, 
het die duiwel tot meester en word, 
al is dit ook op 'n verborge wyse, 
deur hom geregeer, en kan voortge- 
drywe word tot besetenheid d.w.s. om 
heeltemaal deur die duiwel oorheers te 
word. 


Jesus het die bestaan van die ryk 
van die duiwel erken. Hy noem Satan 
die owerste van hierdie wêreld. Hy 
leer ons om 'te bid om verlossing 


van die bose en om nie in versoeking 
gelei te word nie. Hy leer dat daar 
'n duiwelse mag in die wêreld is, wat 
probeer om die bedoeling van God 
met die mensheid te verydel. Maar 
Christus is geopenbaar om die werke 
van die duiwel te verbreek. Daarom 
was die duiwel en sy demone so ekstra 
aktief tydens die omwandeling van 
die Here Jesus op aarde. Hy het hulle 
uitgewerp en ook aan sy dissipels die 
mag gegee om dit te doen. Uitdrywing 
van die demone beteken immers tri- 
omf oor die duiwel en sy bose geeste. 


Dat ons nou weer 'n ,oplewing” 
te sien kry van duiwelbesetenheid, 
is ons in die Heilige Skrif voorspel. 
Aan Timotheus skrywe die apostel, dat 
sin die laaste tye sommige van die 
geloof afvallig sal word en verleiden- 
de geeste en leringe van duiwels sal 
aanhang” (1 Tim: 4:1) Dit sien ons 
reeds. Die geloof in sterrewiggelary, 
towenary, beswering ens, neem fou 
steeds meer toe. Van duiwel aanbid- 
ders hoor ons deesdae af en toe. In 
die buiteland het die belangstelling 
in duiwelaanbidding en towenary 
e.s.m. so toegeneem dat daar @rens al 
fesings daarin aangebied word. En dat 
die duiwel en sy demone in hierdie 
tyd so doenig is, bewys vir ons dat die 
tyd ryp is daarvoor dat besetenheid 
sal toeneem onder allerhande verskyn- 
sels. Soos ons Boere sê: ,,Die duiwel 
is los.” 


(Oorgeneem met toestemming uit Die 
Transvaler van 6 Junie 1974). 


Reformatorische 
hulpaktie woord en 


daad 


In Nederland word veel geld inge- 
samel vir allerhande interkerklike 
hulpaksies waarby ,onskriftuurlike 
ekumenisme en linkse ideologieë in 
toenemende mate van invloed blyk te 
wees.” Hierteen kom nou verset. Ver- 
skillende persone, afkomstig uit sewe 
verskillende kerke van wat genoem 
word die gereformeerde gesindte, dit 
wil sê die ortodokse lede uit verskil- 
lende Calvinistiese kerke, het onlangs 
saam die stigting ,Reformatorische 
Hulpaktie Woord en Daad” opgerig. 

Die doelstelling van die Stigting is 
om ooreenkmstig die woord in Galate 
6:10 fondse in te samel vir nasionale 
en internasionale hulpverlening. Die 
oprigters is lede van die volgende 
sewe kerke: Hervormd, Gereformeerd, 
Gereformeerd Vrygemaakt, Oud-Gere- 
formeerd, Christelik Gereformeerd, 
Geref. Gemeente en Geref. Gemeenten 
in Nederland. 


Die adres van die stigting is Posbus 
115, Velp, Gelderland, Nederland. 


/ 


VROUERUBRIEK .... 





28. CORNELIA HEIJNING, EGGENOTE 
VAN DS. JOHANNES APPEL- 
DOORN. 


Ds. Johannes Appeldoorn, met wie 
Cornelia Heijning in 1753 in Kaapstad 
in die huwelike getree het, is in Mei 
1725 in Harderwyk gebore. Op 29 Ja- 
nuarie 1743 het hy in sy geboortedorp 
ingeskryf as teologiese student aan 





H. M. REX 


die Geldersche Hoogeschool of Aka- 
demie van Harderwyk. Na die vol- 
tooiing van sy studie in 1748 en die 
aflegging van sy proponentseksamen 
voor die Klassis van Alkmaar, is hy op 
9 Januarie 1753 deur die Klassis van 
Amsterdam geëksamineer en as pre- 
dikant georden met die oog op die 
bediening van 'n Kaapse gemeente. 

In September 1753 het hy in Kaap- 
stad aangekom waar hy die volgende 
maand deur die Politieke Raad as pre- 
dikant van Stellenbosch benoem is. 
Op daardie tydstip was die Stellen- 
bosch-gemeente, na die afsterwe van 
ds. Arentz op 8 Julie 1749, nog steeds 
vakant. 


Terwyl ds. Appeldoorn vir 'n paar 
maande in Kaapstad vertoef het, het 
hy kennis gemaak met Cornelia Heij- 
ning met wie hy op 25 November 1753 
getroud is. Sy is gedoop op 4 Junie 
1730 en was die jongste dogter en 
agtste kind van Nicolaas Heijning, wat 
in 1709 as adelborst en boekhouer in 
diens van die V.O.L.C. na die Kaap 
gekom het, en Geertruida Verwey. 'n 
Ouer suster van Cornelia, Margaretha 
Cornelia, is in 1756 met ds. Henricus 
Kroonenburg, van Kaapstad, getroud, 
terwyl twee broerskinders ook met 
Kaapse predikante in die huwelik ge- 
tree het. 


Die Appeldoorn-egpaar het sewe 
kinders gehad waarvan die oudste 
dogter, Geertruida, wat op 3 Novem- 
ber 1754 gedoop is, in Maart 1778 met 
ds. Philippus Kuys in die huwelik ge- 
tree het. 


Ds. Appeldoorn en sy vrou het in 
November 1753 na Stellenbosch ver- 
huis waar hy op 16 Desember sy 
intreepreek gehou en sy pastorale 
werk aanvaar het. 


Toe hy in Stellenbosch as die eerste 
permanente opvolger van wyle ds. 
Arentz aangekom het, was die ou 
pastorie — blykens 'n mededeling van 
Hugo en Van der Bijl in ,,Die Kerk van 
Stellenbosch” — in 'n verwaarloosde 
toestand sodat die kerkraad op die- 


Hervormde Predikantsvroue 


in Suid-Afrika vanaf 1652 





Die pastorie van ds. Johannes Appeldoorn in Dorpstraat, Stellenbosch, kort nadat 
die huis, tuin en erf van die weduwee Schrik in 1753 vir pastoriedoeleindes aan- 
gekoop en die woonhuis verbou en gereed gemaak is as woning vir die predikant 
en sy gesin, kan regs op die tekening van die suidwestelike gedeelte van Stellen- 
bosch uit die jaar 1757 gesien word. Reg teenoor die pastorie kan die ou ommuurde 
pastorietuin — die huidige blok tussen Dorp-, Bird- en Andringastraat — en links 
op die agtergrond die kerkgebou, wat egter buite alle verhouding groot geteken 
is gesien word. Met erkenning aan: A. M. Hugo en J. van der Bijl: Die Kerk van 
Stellenbosch, teenoor p. 81. 


selfde dag waarop ds. Appeldoorn sy 
intreepreek gehou het, besluit het om 
'n erf met woonhuis en tuin van die 
weduwee Maria Schrik, gebore Strand, 
vir 4O000-gulden aan te koop ten 
eynde deselve voor altoos tot een pas- 
torij en woning voor de predicant 
deeser gemeente zal zijn, en blijven.” 
Die aangekoopte erf was meer as twee 
morge groot en was in werklikheid 'n 
klein plasie wat aan die ,,wagenpad", 
d.w.s. die teenswoordige Dorpstraat 
gelê en alles omvat het tussen die 
straat en die rivier vanaf die huidige 
Helderbergstraat in die ooste tot aan 
die grens van die Transvalia-erf in die 
weste. Die destydse woonhuis, wat 
na die aankoop tot 'n netjiese pastorie 
verbou is, het gestaan op die hoek 
van die teenswoordige Louwstraat, 
langsaan die huidige Van der Stel- 
losieshuis. 


Ds. Johanres Appeldoorn en sy ge- 
sin, wat vanaf 1754 tot 1769 algaande 


groter geword het, het in die gerieflike 
en deftige pastorie op die nuwe pasto- 
rie-erf tot met sy afsterwe in 1772 
gewoon, waarna ds. Petrus van der 
Spuy (1772-1777), ds. Kuys (1777- 
1785) en ds. Meent Borcherds (1786- 
1798) met hul gesinne in dieselfde 
mooi pastorie gewoon het. 


Ds. Appeldoorn, wat liggaamlik nie 
sterk en andersins ook nie 'n kragtige 
figuur was nie, het op Sondag, 6 Sep- 
tember 1772, terwyl hy besig was om 
te preek 'n beroerteaanval gekry wat 
veertien dae later tot sy dood gelei 
het. Hy is op 22 September in graf 
nr. 33 voor die preekstoel begrawe, by 
drie van sy kinders, wat in 1765, 1768 
en 1770 oorlede is, en langs sy ont- 
slape kollegas en voorgangers Willem 
van Gendt en Eduard Arentz. Afstam- 

VIR DIE JEUG..... 





Nog een van die Bybelse begrippe 
waaroor ons dikwels struikel of uit 
verleentheid probeer vermy is die be- 
grip: wedergeboorte. Dit is 'n begrip 
wat in baie opsigte nou saamhang 
met ,,bekering”. Die saak van bekering 
is taamlik uitvoerig deur ds. Conradie 
behandel in sy artikel in Die Hervormer 
van Septembermaand. Met die weder- 
geboorte is die saak eintlik na twee 
kante bemoeilik: mens kan probeer 
om die saak so duidelik en aanvaar- 
baar te maak dat die Bybelse bete- 
kenis eintlik daardeur vermink word; 
of jy kan daaroor so abstrak en teolo- 
gies gesels dat dit later nie meer vir 
jouself eers duidelik is wat weder- 
geboorte nou werklik is nie, hoeveel 
te meer vir hulle wat na jou luister 
of lees wat jy skryf. 





DS. P. A. GEYSER 





Ons verleentheid met hierdie saak 
is miskien daaraan toe te skryf dat 
daar uit sekere kringe daarop aange- 
dring word dat die wedergeboorte iets 
baie baie besonders en spesiaals is wat 
met jou moet ,,gebeur'”. En dan wel 
so dat jy dit sou moes ervaar en meer 
nog ook daaraan 'n datum kon koppel. 
Dit sou dan dié godsdienstige emo- 
sionele belewenis by uitnemendheid 
wees en wanneer 'n mens nie met 
trane in jou oë en met 'n stemmetjie 
wat hemelse toonkwaliteite het daar- 
oor kan saampraat nie, voel jy so 
bietjie uitgesluit en half ongeslyp en 
miskien wel nog 'n christen, maar dan 
van minderwaardige stand. Het baie 
van ons nie al gewonder of ons ook 
wedergebore is nie of eintlik sterker: 
daaroor getwyfel omdat ons nog nie 
'n belewing daarvan gehad het waar- 
van ons kan praat nie? 


Moontlik kan ons verleentheid met 
“ierdie saak dus nou daaraan toege- 
skryf word en ook ons geneigdheid 
om so bietjie by hierdie en soort 
gelyke begrippe verby te kyk, hulle so 
effens te ignoreer, omdat ander mense 
die saak so op die spits dryf met 
emosionele geesdrywery. Dadelik moet 
toegegee word dat hierdie saak seker- 
lik nie een van die kernstukke is wat 
ingesluit is in die samevatting van wat 
nodig is om te weet in die geloofs- 
kennis nie. Ons hoef seker nie presies 
te weet hoe hierdie saak dogmaties 
inmekaar steek om ook daarby be- 
trokke te wees nie, maar die verleent- 





WEDERGEBOORTE 


heid oor wedergeboorte is seker ot 
nie nodig nie en wat meer is elke 
ernstige gelowige het ook die begeerte 
om te ,,weet” waaroor dit gaan wan- 
neer daar hieroor gepraat word. 


Maar kom ons probeer om nou so 
bietjie nader aan die begrip self te 
delf. Wat in die Nuwe Testament oor 
wedergeboorte gesê word, moet ver- 
staan word teen Jie agtergrond van 
wat oor die sonde gesê word. Daarom 
het ons ook maande gelede by hierdie 
verstaan van die sonde begin, omdat 
so veel ander begrippe in die Bybel 
eers duidelik spreek teen die agter- 
grond — die donker agtergrond — van 
die sonde. Die gevolge van die sonde 
vir die mens en sy wese (geaardheid) 
word so ernstig beskou dat die son- 
daar die koninkryk nie kan sien — om 
nie eers te praat van binnegaan nie — 
sonder om weer gebore te word nie 
(vol. Joh. 3:35; 1 Kor. 2:6-16). Maar 
nou is hierdie weer-geboreword nie 
'n natuurlike proses nie (vgl. die vraag 
van Nikodemus in Joh. 3:4), jy kan 
nie fisies oor gebore word nie. Hierdie 
gebeurtenis is ook nie in die hand van 
'n mens om dit vir homself te verkry 
nie. Dit is 'n saak wat in God se hand 
is en deur Hom alleen gegee kan word. 
Daarom word dit in die Skrif dan ook 
toegeskryf aan God (Joh. 1:13), dit 
kom van bo (Joh. 337 — in ons 
Afrikaanse Bybel staan hier: weer ge- 
bore word; maar letterlik staan daar 
'n die oorspronklike: van bo af gebo,e 
wurd), dit geskied deur die werking 
van God se Gees (Joh. 3:5,8). Veraer 
is die aanduiding ook baie sterk be: 
klmtoon in al hierdie gedeeltes dat 
hicrdie goddelike handeling beslissend 
en volkome en eenmalig gebeur maar 
vir alle tye van krag is. Daarom net 
hierdie geboorte ,,uit God” of ,uit die 
Gees” dan ook verreikende gevolge 
vir die lewe van hom wat daardeur 
geraak en omskep is. Gaan lees 'n 
keer 1 Joh. 2:29: 3:9; 4:7: 5:1,4,18. Die 
blywende gevolge van die nuwe ge- 
boorte wat hier genoem is, is onder 
meer: om geregtigheid te doen, nie te 
sondig nie, die wêreld te oorwin, me- 
kaar lief te hê, maar veral en miskien 
as grond van alles: om te glo dat Jesus 
die Christus is. 'n Mens kan die saak 
miskien so vereenvoudig deur te stel 
dat die mens in hierdie nuwe geboorte 
passief is — God handel met hom en 
in hom. Maar dan word hy tog ook 
opgewek tot ingrypende handeling: 
hy kry opreg berou oor sonde, neem 
sy toevlug tot Jesus Christus en wan- 
del voortaan in die nuwe lewe. 

Dit is egter baie duidelik dat weder- 
geboorte 'n saak is wat in geheel 
glad nie so deursigtig is nie. Daarvoor 
word ons gewaarsku in 'n woord soos 
die in Joh. 38 — ,,Die wind waai waar 
hy wil en jy hoor sy geluid, maar jy 
weet nie vanwaar hy kom en waar- 
heen hy gaan nie. So is elkeen wat 
uit die Gees gebore is.” 


Wat is wedergeboorte dus nou in 
kort? Dit is die wondervolle werking 
van die Gees van God in 'n mens 
waardeur hy omskep word van 'n ver- 
harde sondaar wat voortdurend weg 
van God neig tot iemand wat berou 
het oor sy sonde en verwyderdheid van 
God en wie se lewe op God en tot 
Sy eer ingestel is. So is geen mens 
van nature nie — daarom is daar 
sprake van 'n nuwe geboorte en 'n 
nuwe mens. Nie fisies nie, nie in jou 
persoonlikheid nie, maar in jou lewens- 
doel. Anders gestel — slegs 'n weder- 
gebore mens kan bely da Jesus van 
Nasaret die Christus is, die Verlosser 
van die wêreld. Om te glo 's dus nie 
moontlik nie, tensy mens deur die 
Gees weer gebore is nie 

@ 





HERVORMDE 
PREDIKANTSVROUE 

melinge van die Appeldoorn-egpaar 
bestaan vandag nog net in die vroulike 
lyn. Van mev. Appeldoorn weet ons 
feitlik niks nie, ook nie wat haar lot- 
gevalle was na die afsterwe van haar 
eggenoot op 48-jarige leeftyd nie 
Mouatlik is sy versorg deur haar oud:- 
ste dogter wat in Maart 1778 met ds 
Philippus Kuys, die opvolger van ds 
Appoeldoorn as predikant van Stellen- 
bosch, in die huwelik getree het. 

@ 





Om te preek is die mees spannende 
en verbasingswekkende aktiwiteit, wat 'n 
mens mee besig kan wees, omrede van 
alles wat dit vir ons vir die toekoms 
inhou, en omrede van die glorieryve en 
eindelose moontlikhede in die ewige 
hiernamaals. 

Martin Lloyd-Jones 


OOR DIE KATEGESE 

KENNIS 
VAN DIE 
BYBEL 


KERK SE OPDRAG. 


Behalwe die ouers het die kerk ook 
die opdrag ontvang om mense te leer 
aangaande die waarheid van God. Na- 
dat die kerk mense gedoop het, geld 
die opdrag: ,Leer hulle om alles te 
onderhou wat Ek julle beveel het” 
(Matt. 98:19). Hierdie opdrag wil die 
kerk uitvoer met al sy verkondigings- 
gestaltes; met sy prediking, kategese 
en pastoraat (huisbesoek). Met al 
hierdie verkondigingsgestaltes wil die 
kerk ons bring tot ,.die kennis van die 
Seun van God.” (Ef. 4:13). 


`R. M. J. BEUKES 





Veral uit Handelinge 8: 26-38 en 
Romeine 10:13-17 is dit duidelik dat 
God juis lares die weg van die kerk 
se verkondiging. mense se kennis aan- 
gaande die waarheid wil vermeerder. 
As ons nie gereeld onder die kerk 
se verkondiging staan nie. is die ken- 
nis aangaande die waarheid nie moont- 
lik nie. Saam sal ouer en kind daarom 
na die gemeente se erediens moet 
gaan, Saam onder die Woord staan 
tydens die huisbesoek en eintlik 
ook saam katkiseer. Hiermee word 
'n vyfde moontlikheid geopen vir 
Bybelondersoek. Vandag het dit feit- 
lik algemene gebruik in ons kerk 
geword dat die predikant Sondag 
oor die voorgeskrewe kategetiese 
stof preek. Die gesin se Bybel- 
ondersoek kan sistematies wees, as 
hulle gedurende die week Saam 
die stof bestudeer en Sondag saam 
gaan luister na die verklaring daar- 
van. Sal dit vir sistematiese By- 
belondersoek nie goed wees, as die 
oordenkings in die Kerkalmanak 
aansluit by die kategetiese stof nie? 
Noe al die tyd bestaan daar in die 
kerk die leemte, dat die lidmaat nie 
genoeg geleentheid het om te vra 
aangaande die sake in die Bybel wat 
vir hulle onduidelik is nie: Sal dit nie 
goed wees as so 'n geleentheid geskep 
word gedurende die week of Sondag 
na die erediens nie? 


SAAK VAN HART EN VER- 
STAND. 


Kennis van (God, kennis van die 
Waarheid, kennis van die Bybel, word 
in die Bybel nie sondermeer gesien 
as `n saak wat net die mens se ver- 
stand betref nie. Dit word in die BY- 
bel meer gesien as 'n saak van die 
hart as `n saak van die verstand. 
(Jer. 24:7). Dit betref die mens se 
hele liggaam, sy lewe in totaliteit. Die 
ware kennis aangaande God laat die 
mens nie koud en passief staan nie, 
dit het vrugte in die lewe van die 
mens tot gevolg. Uit die kennis van 
God vloei `n hele lewe van geloof 
en gehoorsaamheid voort. Die kennis 
van God het verheerliking van God 
se naam tot gevolg (Rom. 1:21). As 
ons God ken, is ons gehoorsaam aan 
die evangelie (2 'Tess. 1:8). As ons 
God ken, bewaar ons sy gebooie (1 
Joh. 2:8), het ons ons medemens 
lief (1 Joh. 3:19). Kennis sonder 
goeie werke is nie te rym nie (1 
Kor. 8:10). Tn Jesaja 1:2 word kennis 
van God en vrese van die Here selfs 
gebruik as sinonieme. Die kennis van 
God lei tot die geloof (1 Joh. 4:16). 


GELOOF. 


Sonder kennis van God kan ons nie 
deel hê aan die ewige lewe nie: ..Dit 
is die ewige lewe, dat hulle U ken. 
die enise waaragtige God. en Jesus 
Christus wat TU gestuur het.” (Joh. 
17:8). Sprekend in hierdie verband 
is vraag en antwoord ?1 van die Hei 
delbergse Kategismus. Die vraag word 
gevra: ,.Wat is opregte zrloef”” Die 
Katecismus antwoord: .'n Opregte ge- 
loof is nie alleen 'n eewisse kennis 
waardenr ek alles vir waaragtig hou 
wat (God in sv Woord seopenbaar 
het nie. maar ook 'n hartlike ver- 
troue wat die Heiliee Gees deur die 
evanselie in my werk dat nie alleen 
aan ander nie, maar ook aan my ver- 
gewing van sondes. ewige geregtig- 
heid en saligheid deur God geskenk 
is uit louter genade. alleen op erond 
van die verdienste van Christus.” Uit 
hierdie antwoord is verskillende sake 
duidelik: (a) Ons kennis van God is 
eers waarlik as hierdie kennis van ons 
lei tot die geloof in Jesus Christus 
— die Heilige Gees wil juis hierdie 
kennis. soos ons dit in die evangelie 
aantref, gebruik as instrument ter 
stigting en versterking van ons ge- 
loof. (b) Sonder kennis van God. soos 
die Bybel van Hom getuig, is geloof 
nie moontlik nie. Volgens Johannes 
Calvijn bly die hemel vir 'n mens ge- 
slote sonder kennis van die Drie-Eni- 
ge God (J. Calvijn, Tnstitutie, TT Boek 
TAT, bl 13). 


GEHOORSAME GELOOFS- 
LEWE. 


Die regte kennis van die Bybelse 
waarheid lei tot 'n gehoorsame geloofs- 
lewe. Op grond van die kennis van God 
verdwyn die materialisme, die mens 
weet hy kan van brood alleen nie lewe 
nie, maar van alles wat uit die mond 
van die Here gaan (Deut. 8:3). Hy wat 
die Woord ken is nederig en ootmoe- 
dig (Deut. 8:8), bring offers aan die 
Here uit dankbaarheid, doen gelof- 
tes aan God en betaal dit (Jes. 19:21). 
gee alles prys t.w.v. die evangelie 
van Jesus Christus (Filip. 3:8). ver- 
maan ander as hulle sondig (Rom 
15:14). luister na die verkondiging 
van die kerk (1 Joh. 4:6). dit gaan 
vir hom in die kerk om die verlos 
sing in Jesus Christus en nie om al 
lerlei oppervlakkighede nie (Gal. 4: 
8). Salomo se kennis van God het 
tot gevolg gehad dat hy God gedien 
het met 'n volkome hart en 'n ge- 
willige siel (1 Kron. 28:9). Omdat 
Dawid sv sonde geken het. het hv 
berou gehad voor God (Ps. 51:5) 
Hoe anders kan 'n mens die sonde 
ken as uit die wet van God? (Rom 
3:20). Die bewandeling van die God 
gewilde weg, is daarom eers moont- 
lik as ons die Bybel ken. 


CHAOTIESE VERWARRING. 


Sonder kennis van die Woord is die 
mens se lewe 'n chaotiese verwarring. 
'n lewe van sonde en ongeregtigheid 
Hulle wat die Woord nie ken nie. 
doen wat verkeerd is in die oë van 
die Here Hulle dien die Baëls (Rig- 
ters 2:10). hulle is haastig om on- 
skuldiee bloed te vergiet, hulle gedag- 
tes is orheilseedagtes. verwoestine 
en verbreking is op hulle paaie (Jes 
59:7) hulle is slim om kwaad te doen 
(Jer 4:29).Sonder broederliefde (1 
Tess. 4:5). Hulle roed God nie aan 
nie (Ps. 14:4), ..hulle sweer en lieg 
en moor en steel en pleeg owerspel: 
hulle breek in, sodat bloedbad aan 
bloedbad raak”. (Hos. 4:2). Die prak- 
tyd bewys ergerlike sondes kom hoof- 
saaklik voor bv hulle wat die Woord 
nie ken nie. Allerlei antwoorde word 
gesoek vir die volgende vrae: Waarom 
is daar vandag so baie egskeidings. 
so baie moorde, so baie pornografiese 
literatuur, so baie ontroue lidmate in 
die kerk. so 'n groot oorloop na die 
sektes? Die moderne mens soek die 
antwoord bv die sielkunde. As iemand 
vandag die verkeerde pad bewandel 
is die antwoord gou: dit is die ge 
volg van een of ander sielkundige 
afwykinge, As ons goed geluister het 
na wat hierbo gesê is. sal dit vir ons 
duidelik wees dat die oorsaak van 
sonde nie geleë is in sielkundige af 

DIE 


Liewe maats, om te dink dat ons 
alweer aan die einde van nog 'n jaar 
gekom het. Dit het so gou verby ge- 
gaan. Sommer nog nou die dag het 
ons Kersfees gevier en net nou is dit 
alweer Desembermaand. 

En as ons aan Desember dink, dan 
dink ons aan 'n tyd van vreugde en 
opgeruimdheid. Dis mos vakansie- en 
vrugte- en blommetyd. Dis mos die 
tyd van heerlik swem en baljaar en 
rondhardloop met kaalvoete. Dis mos 
ook die heerlike reëntyd, reënboë en 
groot, wit reënwolke wat sommer so 
opkrul in die lug. Dis ook die tyd wat 
die voëls sulke pragtige vere het en 
so mooi kan sing. Het julle al gehoor 
hoe sing 'n geelvink as hy nessie bou; 
of 'n tortelduif wat daar hoog in die 
tak van 'n boom sit; of 'n ou mossie 
wat met dagbreek so heerlik kan praat 
met die mense en blomme en ander 
voëls? 

Ja, ons herdenk mos ook die ge- 
boortedag van Jesus op 25 Desember. 
Nou het ek vir tannie Janet Stols gevra 
om weer vir ons die verhaaltjie te ver- 
tel van ou Mossie. Dit is pragtig dat 
ons dit gerus maar weer kan lees; hoe 
Mossie met Johan gepraat het op 
Kersfeesmêre. 

'n Baie geseënde Kersfees aan al 
julle vlooivangers en mag dit baie goed 
gaan met julle almal. 

Groete 

Oom Mlike 


Die Kersliedjie 


Tussen die groen blare van die 
kamferboom sit Mossie en huil. Nie- 
mand sien hom huil nie... dis net 
Kamferboom wat weet en hy sal vir 
niemand sê nie — is dit dan nie teen 
sy stam wat Mossie sy hartseer uit- 
gesnik het nie? Hartseer... omdat hy 
nie meer sy Kersliedjie sou kon sing 
mie . 
Kamferboom se blare streel oor 
Mossie se kop... 

,Het jy nie miskien vir ou Mossie 
Kwaakstem gesien nie?” wil die vro- 
like wind van Kamferboom weet. 

,Skaam jou om hom so te noem!” 
sê Kamferboom kwaad. ,As jy nie die 
reënwolke so vinnig aangejaag het nie, 
sou Mossie nie natgereën het nie 
maar betyds by sy nes gekom het.” 

,Hoe kon ek nou weet dat so 'n 
paar druppels ou Mossie se stem sou 
laat hees word? Piep! dis wat hy het!” 
antwoord Wind en gee Kamferboom 
se blare 'n geniepsige ruk. 

Kamferboom skud sy blare reg en 
wonder waarom Wind in die laaste tyd 
so kortaf is... miskien omdat Ke`s. 
fees nader en hy nog graag die stof 
wil wegvee en die wolke bymekaar 
moet maak om die blare en die blom- 
me te was... 


KINDERS 





'n Blink traan val uit Mossie se oog. 
Hy onthou elke noot van sy kersliedjie. 
Hy het so lank geoefen om die liedjie 
te sing. Kersoggend wou hy vroeg 
voor Johan se venster sing. Sé mooi 
sou hy sing dat Johan sou wakker 
word en hoor wat hy vir hom wil sêl 
Is dit dan nie sy plig om Johan te 
help nie? Dit is mos Johan wat die 
hond gekeer het wat hom wou vang — 
destyds toe hy nog geleer het om te 
vlieg! 


Mossie maak sy bek oop — vinnig 
maak hy dit weer toe. Dit is net 'n 
nare heesgeluid! Sing kan hy nie... 
en hy wou so graag vir Johan op 
Kersoggend gesing het. Nog twee dae 
voor Kersfees... wat kan hy doen? 


,Kamferboom, Kamferboom 
staan en droom... 


Kamferboom, Kamferboom 
Wat is jou droom?” 


...lag Wind en vroetel Kamferboom 
se blare deurmekaar. 


,Waar kom jy alweer vandaan?” 
glimlag Kamferboom. Dis maar moei- 
lik om kwaad te wees as Wind so op- 
geruimd is. 


,Van die veld om Oupa Uil se raad 
te hoor. Glo my, hy weet tot selfs wat 
'n Mossie moet doen as dié se keel 
seer is.” 

,Wat is dit2” wil Kamfsrboom weet. 

,n Stukkie van jou Liza moet fyn- 
gekou word. Die sap sal Mossie se 
keel binne 'n dag gescnd laat word 
en sal hy op Kersoggerd sy lied kan 
sing,” antwoord Wind vrolik en kielie 

SE HERVORMER 


Ou “Mossie. 





Mossie agter sy nek toe hy hom tus- 
sen die blare gewaar. 

Dis Oukersaand. Mossie se stem 
is reg! 

,Dankie Kamferbkooml” 
en gaan tevrede slaap... 

Kersoggend en die stad |ê nog en 
rus. 

Mossie wip uit sy nes en af op 
die tak voor Johan se venster. Sal hy 
Johan met sy liedjie kan help! 

Mooi en duidelik klink sy lied. 

Johan word wakker van die vrolike 
voëlgesang. Oor en oor kom die liedjie 
Hoe meer hy daarna luister, hoe dui- 
deliker kan hy dit hoor: 

,Dis-één! dis-één! dis mos net één! 

Sou die Mossie hom werklik aan- 
moedig om nog eenkeer te probeer? 
Sal dit hom help... Probeer hy nie al 
weke lank om te beweeg nê die fiets: 
ongeluk nie? Hoe lank Iê hy al hier 
op die bed voor die venster? Ses 
weke! Ag, as hy maar net weer Soos 
ander kinders kan beweeg, kan rond 
hardloop en spring! 

Dis-één! Één! net één! 

Johan byt op sy tande en beur hom 
self op... Hy gêên... hy gaan pro- 
beer! 

,Één! Net één! Net, net één! 

Hy is op sy voete... eers vashou 
aan die muur... sal hy kan loop? 

Dit is mos net een; Net één! 

Stadig strek hy sy voet vorentoe. 
een... twee... drie treëtjies' 

,Mamma, ek loop! Ek l166p!' roep 
hy hard... 

Vrolik wip Mossie weg. 

Dis Kersoggend! 


'n Kerkklok lui... 


fluister hy 


DISKRIMINASIE 
en RASSISME 


Dit is 'n bekende feit dat die kom- 
munistiese propagandiste meesters is 
van die semantiek, meesters is van 
die kuns om bepaalde woorde 'n spe- 
sifieke inhoud te gee en dan daardie 
woorde tot hulle voordeel te gebruik. 





PROF. DR. A. D. PONT 








Danksy hierdie kommunistiese pro- 
pagandategniek het sekere woorde al 
'n heel eie betekenis gekry. Dit is inte- 
ressant om te sien watter inhoud veral 
die twee woorde diskriminasie en ras- 
sisme gekry het. Om dit te kan ver- 
staan, moet 'n oomblik in die geskie- 
denis teruggegaan word. 


KOMMUNISTIESE TEIKENGEBIEDE 


In 1966 het die internasionale kom- 
munisme 'n groot beraad in Havanna 
in Kuba gehou. Daar is onder andere 
vasgestel dat die teikengebiede, wat 
die kommuniste wil verower, Suid-Oos 
Asië, Latyns-Amerika en Afrika is. 
Om daardie teikengebiede te kan ver- 
ower, is alle kommuniste opgeroep 
om veral die stryd te voer téén rasse- 
diskriminasie en rassisme. Hoewel die 
twee woorde feitlik in al die vroeëre 
kommunistiese propagandastukke 
voorkom, het hulle eers vanaf 1966 
baie sterk op die voorgrond getree in 
die internasionale propaganda en in 
die sogenaamde ,,wêreldmening"”. 


DOEL VAN KOMMUNISME 


In die kommunistiese taalgebruik 
beteken dié twee woorde feitlik die- 
selfde. Diskriminasie is volgens hierdie 
woordgebruik presies alles wat ons 
as Afrikaners normaalweg onder apart- 
heid, eiesoortige ontwikkeling of die 
segregasie van blank en nie-blanke 
verstaan. Die kommuniste dwarsoor 
die wêreld en in Suid-Afrika beywer 
hulle, wat ons land betref, vir 'n kom- 
munistiese rewolusie wat, volgens 
hulle propaganda, elke vorm van ras- 
sediskriminasie sal uitskakel, want dan 
sal die nie-blanke baas in Suid-Afrika 
wees en die blanke sal die slaaf van 
die nie-blanke word. Die kommunistie- 
se sisteem waarin alle mense formeel 
gelyk geag word, sal dan wat Suid- 
Afrika betref, beteken dat die nie- 
blanke hier die mag in hande sal hê 
en dit sal die beëindiging van elke 
vorm van rassediskriminasie wees. 


TWEE MATE 
'n Mens moet daarop let dat in die 
algemene linkse propaganda rasse- 


diskriminasie normaalweg net die nie- 


blanke raak. Diskriminasie téén die 
blanke word nooit as 'n verkeerde aan- 
geleentheid beskou nie. Ook in die 
liberalistiese denkpatroon, waar uit- 
gegaan word van die standpunt dat 
alle mense altyd gelyk en gelykwaardig 
is, is alléén diskriminasie teen die nie- 
blanke 'n euwel. Die tééngestelde van 
rassediskriminasie is dan ook, sonder 
uitsondering, dat die blanke en nie- 
blanke as volkome gelyk en gelyk- 
waardig geag word en dat integrasie 
van blank en nieblank as die hoë 
ideaal gesien word. 


BLANKE AS ,,KOLONIALIS” 


Nou word in die kommunistiese en 
liberalistiese propaganda die lewens- 
patroon wat in ons vaderland bestaan 
in wese as diskriminasie teen die nie- 
blanke, as rassediskriminasie beskou. 
Die argument is dat die blanke die 
nieblanke van sy vaderland en van sy 
toekoms beroof het, dat die blanke as 
'n koloniale, imperialistiese mag deur 
middel van die beleid van apartheid 
gruwelik teen de nieblanke diskrimi- 
neer tot voordeel van die blanke alleen. 
Die hele Bantoetuislandbeleid word 
byvoorbeeld as rassediskriminasie ver- 
oordeel omdat dit die Bantoe se mede- 
seggenskap oor die geheel van Suid- 
Afrika sou ontneem. Daarom is vir 
die linkse magte die stryd teen rasse- 
diskriminasie in Suid-Afrika niks meer 
en niks minder nie as 'n stryd teen die 
totale lewensorde soos dit vandag in 
Suid-Afrika bestaan. Alleen 'n sosia- 
listies-kommunistiese lewensorde kan, 
so word gestel, elke vorm van rasse- 
diskriminasie uit Suid-Afrika verwyder. 


WÊRELDRAAD PRAAT SAAM 


Dieselfde inhoud het die woordjie 
rassisme ook gekry, want dit beteken 
in die linkse denkpatrone altyd blanke 
rassisme. Blanke rassisme word dan 
omskrywe as elke en alle pogings van 
die Afrikaner om homself as 'n eie- 
soortige volk en sy lewenspatroon in 
Suid-Afrika te handhaaf. As mens by- 
voorbeeld die stukke van die Notting 
Hill-konferensie van die Wêreldraad 
van Kerke nalees, waaruit die ,,Pro- 
gramme to Combat Racism” gebore 
is, dan word dit duidelik dat onder 
rassisme alléén blanke selfhandhawing 
verstaan word. Kyk mens na die uit- 
voering van die Wêreldraad se ,,Pro- 
gramme to Combat Racism” dan is 
dit duidelik dat rassisme daar byna 
eksklusief beteken: Die Afrikaner se 
weiering om die liberalisties-kommu- 
nistiese eenheids- en gelykheidsdogma 


van alle mense te aanvaar en resloos 
op te gaan in 'n geintegreerde Suid- 
Afrikaanse samelewing. Die stryd teen 
of die verwerping van rassisme bete- 
ken vir die Wêreldraad net één ding: 
die vernietiging, met geweld indien 
nodig, van die bestaande lewensorde 
in Suid-Afrika en die vestiging van 'n 
sosialistiese lewensorde waarin die 
nieblanke die dominerende posisie 
moet inneem. 


Dit is uit die voorgaande duidelik 
dat die begrippe rassediskriminasie en 
rassisme danksy die linkse propaganda 
baie spesifieke en omskrewe beteke- 
nisse het. Dit is as 't ware linkse be- 
grippe wat mens nie sondermeer moet 
of kan gebruik nie. 


JEUGKONGRES 


Daarom was dit jammer dat die 
Jeugkongres van ons kerk wat op 2 
en 3 Augustus 1974 vergader het 'n 
verklaring uitgereik het waarin staan: 
,Ons verwerp alle rassisme en rasse- 
diskriminasie maar ook die metodes 
van die Wêreldraad van Kerke vir die 
bestryding van rassisme.” Hieruit kan 
die afleiding gemaak word dat die 
Jeugkongres die begrippe rassisme en 
rassediskriminasie net so verstaan soos 
die Wêreldraad wat normaalweg in 
die kommunisties-liberalistiese propa- 
ganda-idioom praat. Immers die Jeug- 
kongres het dit net teen die metodes, 
die praktiese uitvoering van die Wê- 
reldraad se stryd teen rassisme. As 
mens nou 'n onbillike afleiding wil 
maak, kan mens dus sê dat die Jeug- 
kongres, net volgens hierdie uitspraak, 
presies dieselfde met rassisme en 
rassediskriminasie bedoel as al die 
linkse magte wat die Afrikaner in sy 
eie vaderland wil laat oorspoel deur 
die nieblanke en laat ondergaan in 'n 
swart, sosialistiese Suid-Afrika. 


HERDERLIKE SKRYWE 


Dit is uit die slot van die verklaring 
van die Jeugkongres wel duidelik dat 
dit nooit die bedoeling was nie. Dit is 
egter wel duidelik dat daar nie juis 
met insig nagedink is deur diegene 
wat hierdie verklaring opgestel het 
nie. Dit is in ieder geval nie baie dui- 
delik wat die Jeugkongres bedoel as 
hy sê dat hy ,,alle rassisme en rasse- 
diskriminasie” verwerp nie. Die op- 
stellers van hierdie verklaring moes 
tog kennis geneem het van die Herder- 
like Skrywe van 1973 waar die Alge- 
mene Kerkvergadering gestel het (bls. 
5): ,,Op grond van die aanvaarde hu- 
manisties-gefundeerde VVO-gedagte 

LEES! 


Dr Anke Jelsma: De baffende 
hond, Boekencentrum s'Gravenhage, 
218 bladsye. 


Wynfreth Bonifatius was van beson- 
dere betekenis vir die vestiging en 
veral die organisasie van die Christen- 
dom in Wes Europa. Hierdie Engels- 
man wat vanaf 672 tot 754 na Christus 
geleef het, is al genoem: Die apostel 
van die Duitsers. En alhoewel hy nie 
die eerste man was wat in die Duitse 
landsebied sendingswerk gedoen her 
nie, kan sy invloed in die totstand- 
koming van die kerk in die Ryn- 
land noulks oorskat word. 


Hierdie boek van Jelsma is 'n bi0- 
grafie van Bonifatius. Maar tog nie 
net `n aaneenskakeling van datums 
en die verstrekking van dorre feite nie. 
Die subtitel van die werk dui aan dat 
dit hier eintlik gaan om die beligting 
van bepaalde aspekte vanuit die lewe 
van hierdie man. Die word dan so 
gekies dat dit 'n boek word met 'n 
boodskap. Tans beweeg kerk en 
teologie deur `n krisis. Dit was ook 
waar in die tyd van Bonifatius. Uit 
die antwoord van die blaffende hond 
kan kerk en teologie vandag ook nog 
leer. Daarom verdien hierdie boek 
'n breër leserskring as net onder die 
kerkhistorici. 

G.C.V. 


DISKRIMINASIE 
EN RASSISME 


CO] Vervolg van vorige bladsy 


van die gelykheid van alle mense, het 
rassisme vandag die skeldwoord ge- 
word vir almal wat nie integrasie aan- 
vaar as die enigste reëling van volkere- 
verhoudings nie... Daar is haas geen 
ekumeniese liggaam ter wêreld wat 
nie op een of ander tyd 'n besluit téén 
rassisme geneem het nie. Sonder 'n 
duidelike verklaring van die teendeel 
moet so 'n besluit egter geinterpreteer 
word as 'n besluit ten gunste van in- 
tegrasie.” 


'n Besluit teen rassisme, sonder na- 
dere verklaring, is 'n besluit ten gunste 
van integrasie, so leer die Herderlike 
Skrywe ons. Dit is duidelik dat die 
Jeugkongres nie behoorlik kennis ge- 
neem het van die Herderlike Skrywê 


LEES! 


De Geschiedenis der Godsopenbaring 


in hoofdlijnen beschreven — J. de 


Wolf; J. Boersma. Drukerij Enschei- 
de. 


Hierdie werk het vanaf 1946 in klein 
aflewerings verskyn. Tans is 5 bande 
reeds beskikbaar wat ongeveer 2,000 
bladsye beslaan. Vanwee die lang pe- 
riode waaroor die werk verskyn het, is 
sommige dele reeds uit druk. Wan- 
neer die werk voltooi is, sal dit die 
hele Ou Testamentiese geskiedenis of 
godsopenbaring bevat. Dit sal beskik- 
baar wees teen ongeveer R50,00 per 
stel. 


Hoofstuk vir hoofstuk skryf die 
skrywer kommentaar op die Ou Tes- 
tament. Hierdie kommentaar is beide 
eksegeties en homileties van aard. Dit 
bied `n ontsaglike bron van preekstof. 
Dit is duidelik dat die skrywer `n be- 
sondere studie gemaak het van die Ou 
Testamentiese stof. Die oorspronklike 
teks is voortdurend geraadpleeg. Ar- 
geologiese- en agtergrondstof is inge- 
werk waar van belang. Buite Bybelse 
literatuur is voordurend geraadpleeg. 
Die Nuwe Testament is deurgaans deur 
die skrywer gesien as die punt waar- 
heen die Ou Testament voer. Die sen- 
trale van die Ou Testamentiese Gods- 
openbaring sien die skrywer as God se 


nie en daarom in hierdie verleentheid- 
slagyster getrap het. Is dit nie juis een 
van die probleme van ons tyd dat ons 
vergaan vanweë 'n gebrek aan kennis 
nie? 


As mens dan verder let op die be- 
grip rassediskriminasie dan is dit dui- 
delik dat dié woord ook nie sonder 
nadere verklaring gebruik kan word 
nie. Die Herderlike Skrywe is baie 
versigtig as dit op een plek verwys 
na onregverdige diskriminasie” maar 
verder word die woord nie gebruik 
nie. 


Basies beteken diskriminasie, voor- 
dat dit 'n linkse inhoud gekry het, niks 
meer as 'n keuse nie. S6 gesien, dis- 
krimineer ons elke dag tussen goed 
en kwaad, mooi en lelik. Daarom het 
dr. W. Eiselen, verwysende na die 
apartheidsbeleid, met 'n geleentheid 
geskryf dat die Afrikaner diskrimineer 
tussen blank en nieblank en nie téén 
nieblank nie. So gesien het die woord 
diskriminasie wel 'n positiewe en 'n 
bruikbare betekenis. Die feit is egter 

verlossingshandelinge met Israel waar- 
mee uiteindelik die verlossing van die 
wêreld deur Jesus Christus beoog 
word. Elke deel van die Ou Testament 
word met die verlossing in verband 
gebring. Die onderhouding van wette 
en voorskrifte word nie gesien as 
handelinge waarmee die mens homself 
moet regverdig nie, maar as werke van 
dankbaarheid vir die verlossing wat 
ontvang is en werke wat gedoen moet 
word tot suiwer houding van die gods- 
volk met die oog op die komende 
Messias. 


Dié werk kan tereg gesien word as 
'n christosentriese verklaring van die 
Ou Testament. In sommige gevalle 
word die Ou 'Testamentiese gebeure 
egter te reglynig deurgetrek na Chris- 
tus sonder dat die besondere historiese 
gebeure wat ter sprake is ten volle 
uitgebou word. 


Wanneer die hele werk beskikbaar 
is, sal dit tot groot nut wees vir elke 
predikant en gelowige wat die Bybel 
in die besonder wil bestudeer. 


M. J. Beukes 

dat die linkse propaganda daarin ge- 
slaag het om die Afrikaner se bete- 
kenisinhoud van die woord diskrimi- 
nasie heeltemal weg te vee met die 
inhoud wat hy daaraan gegee het. 
Daarom as ons vandag, sonder 'n na- 
dere omskrywing en verduideliking, 
alle rassediskriminasie verwerp dan 
kies ons onvoorwaardelik vir integrasie 
en alles wat dit in Suid-Afrika beteken. 


Dit is dus duidelik dat 'n mens, juis 
in die kerk, versigtig moet wees met 
die keuse van woorde, want die woor- 
de kan soms die teenoorgestelde be- 
teken van wat mens daarmee bedoel. 
Dit is jammer dat die Jeugkongress, 
waarskynlik onnadenkend, hierdie fout 
gemaak het. Maar die goed wat daar- 
uit kan voortkom, is dat ons almal 
daaruit kan leer om nie sonder nadere 
omskrywing en verwysing die woorde 
rassisme en rassediskriminasie te ge- 
bruik nie. 

STELLING 

Indien alles volgens verwagting verloop 
sal die Kommissie van die Algemene 
Kerkvergadering op Donderdagaand 28 
November 1974 die volgende 14 teolo- 
giese kandidate legitimeer en beroep- 
baar stel. Eers na genoemde datum 
kan hulle deur 'n kerkraad beroep 
word. 

A. P. J. Beukes, J. A. Beukes, P. B. 
Boshoff, J. D. Maloney, L. J. Meyer, 
J. B. Schutte, E. J. Smit, A. G. van 
Aarde, G. J. W. van der Merwe, H. 
C. van der Merwe, J. C. van der 
Merwe, J. van lmmerzeel, T. H. J. van 
Nieuwenhuizen en G. J. Wallis. 


KENNIS VAN DIE BYBEL 

wykings, im die eerste plek nie, maar 
in die gebrek aan kennis van die 
Woord van God. 

Hulle wat God ken, wil God ryklik 
seën (Spr. 2:6). Aan die anderkant 
Is God se oordele groot oor hulle wat 
Hom nie ken nie. God sal wraak uit- 
oefen oor hulle wat Hom nie ken nie 
(2 'Tess. 1:8). Hulle wat God nie ken 
nie, sal in sy rus nie ingaan nie (Heb. 
3:10). As ons die kennis van die 
Woord verwerp, sal God ons verwerp 
(Hos. 4:6). 

Geloof het alles met kennis te doen. 
Die ouer wat sy verantwoordelikheid 
voor God besef, wat sy kinders waar- 
lik liefhet, sal alles in sy vermoë 
doen om kennis aangaande God se 
Woord by hulle kinders tuis te bring, 
geen moeite sal in hierdie verband 
vir hulle te veel wees nie, geen prys 
te groot om te betaal nie, elke po- 
ging van die kerk om hulle kinders 
se kennis aangaande die Bybel te 
vermeerder sal met vreugde begroet 
word cn nie met vyandige kritiek 
bejeën word nie. @ 





DOODSBERIG TE 

IN MEMORIAM 


Dit het die almagtige God behaag om 
die siele van hierdie ons tans gestor- 
we broeders en susters, tot Hom te 
neem. Hulle liggame is aan die aarde 
toevertrou in die vaste en sekere hoop 
van die opstanding tot die ewige le- 
we deur ons Here Jesus Christus wat 
die vernederende liggaam aan Sy ver- 
heerlikte liggaam gelyk sal maak. 


In liefdevolle herinnering dink ons 
terug aan ons ontslape dierbares wat 
ons vooruitgegaan het en nou rus van 
hulle arbeid. Ons mis hulle, maar treur 
nie oor hulle soos die ander wat geen 
hoop het nie. Ons dank God vir wat 
hulle deur sy genade beteken het. 


DUVENAGE, Christina Maria. Nooit 
sal ons die dag van die 18 Oktober 
1972 vergeet nie, toe van ons wegge- 
neem is my dierbare eggenote ons 
mammie en ouma. 


Baie trane vloei in stilte waarvan 
God weet. Sy wie so dierbaar was, 
kan en sal ons nooit vergeet. — Ver- 
langende eggenoot, kinders en klein- 
kinders. 

C. G. Duvenage, 
Rhodesië. 


BEYERS, Aubrey Eugene. Met liefde 
en verlange dink ons terug aan die 
oggend van 29 Oktober 1973 toe van 
ons skielik weggeneem is my geliefde 
eggenoot, pappie en oupa. Ons berus 
dit was u wil en ons gun hom die 
salige rus. 


Verlangende eggenote, kinders en 
kleinkinders. 

S. F. Beyers, 

Alberton-Wes. 


SUTHERLAND, Arthur Lawrence. 4 
November: 9 lange jare van eensame 
verlange is verby. Toe ons vir altyd 
moes afskeid neem van my dierbare 
eggenoot, vader en grootvader. 


Ons mis hom steeds elke dag maar 
treur nie soos hulle wat geen hoop 
het nie. 


Liefde en verlange. 


Mev. Sutherland, 
kinders en kleinkinders. 
Randburg. 

Die Volksklerk deur drs. S. J. 
Botha . Uitgegee deur HAUM 
Boekhandel, Posbus 460 Pretoria. 
Prys R1,25. 

Die volkskerkidee soos deur dr. Ph. 
Hoedemaker in sy stryd met dr. Abr. 
Kuyper ontwikkel is, is in Suid-Afrika 
nog nie goed bekend nie. Daarom is 
dit heel goed dat drs. Botha 'n korte 
en oorsigtelike weergawe daarvan gee 
in sy werkie oor “Die Volksklerk.” 
Helder en duidelik vir elkeen ver- 
staanbaar doen hy dit Na sy  in- 
leiding behandel hy kortliks die 
standpunte eers van (Calvyn , dan 
van Kuyper en van Hoedemaker om 
dan af te sluit met die standpunt 
van ons eie kerk dienaangaande. 


Op een groot en ingrypende ver- 
skil tussen Kuyper en Hoedemaker 
moes die skrywer ons insiens dieper 
ingegaan het naamlik die afwyken- 
de siening van eersgenoemde met 
sy neutraliteit van die owerheid. Ver- 
der het ons net waardering vir sy 
uiteensetting. Sy kritiek hier en 
daar op Kuyper is raak byvoorbeeld 
oor sy doopbeskouing gegrond op die 
veronderstelde wedergeboorte, en op 
Kuyper se siening oor die suiwere 
kerk, as ook op sy pluriformiteit 
van die kerk wat tot gevolg het dat 
herhaalde splitsings en afskeidings 
onder dekking hiervan kan plaasvind 
en inderdaad plaasgevind het. 


Die boekie “roep om kennisma- 
king. 
Joh. Dreyer 


De verleiding der revolusie deur 
dr. G. de Ru Uitgegee deur J. IT. Kok, 
Kampen. 


Verkrygbaar in S.A. by Pro Rege, 
Potchefstroom. Prys 


Hier is nou 'n deeglike bestry- 
ding van die hedendaagse teologie van 
die rewolusie. Wat die waarde ver- 
hoog is die feit dat die gewese praeses 
van die sinode van die Nederlandse 
Hervormde Kerk dit doen op Bybelse 
gronde op 'n kalm, goed berede- 
neerde wyse sonder emosie. In die 
sewe hoofstukke gee hy onder andere 
aandag aan die volgende sake SOOS: 
,Enige hedendaagse verschynselen 
van revolutionair denken en hande- 
len”, ,Jezus en die revolutie”, ,,De 
christen en de staat” waarin aandag 
gegee word aan Rom. 18:1-7, 1 Petr. 
2:13-17 en Openbaring 13 wat almal 
van groot betekenis is in die beant- 
woording van die vraag na die ver- 
houding van die Christen tot die ower- 
heid. 


LEES! 


Geweld en rewolusie, wat die kerk 
betref, word deur hom met die Bybel 
in die hand sterk afgewys, as ook die 
politieke prediking wat in sommige 
buitelandse kerke aan die orde van die 
dag is. 


Hierdie werk beveel ons sterk aan 
by alle teoloë asook ander lidmate 
van die kerk wat in ons so verwarde 
tyd rigting soek. 

Joh. Dreyer. 


Zuiver van hart en vuil van handen 
deur prof. dr. G. C. van Niftrik en 
hoofalmoezenier F. J. W. A. Sampers. 
Uitgegee by Voorhoeve, Den Haag. 


Hier is nou weer nog een van die 
so veel gelese boeke geskrywe deur 
die goedbekende, verlede jaar te gou 
— na die mens gesproke — oorlede 
prof. Van Niftrik. En soos al die an- 
der uit die pen van die begaafde, nug- 
ter gelowige professor uit die Amster- 
damse stedelike universiteit is ook 
hierdie kleiner werkie `n verryking 
van die leser. 


In sy vaderland het die godsdiens 
vir 'n groot mate verskraal geraak tot 
'n aksieprogram, soos sy medeskrywer 
dit noem. Hierteenoor word gestel, 
dat die medemenslikheid vermaer ,,tot 
'n ydel kreet” as dit nie gevoed word 
uit die bron van liefde tot God nie. 


Dis 'n klein boekie, geen honderd 
bladsye nie, maar met 'n ryke inhoud. 


Joh. Dreyer 


MY BABA EN EK 


'n Swanger vrou het so dikwels vrae 
en probleme waarmee sy nie haar 
huisdokter wil pla nie — of meestal 
het sy nie die vrymoedigheid om hom 
te vra nie. 


Nou het die Afdeling Leke-publika- 
sies van die Mediese Vereniging van 
Suid-Afrika 'n boekie gepubliseer, 
waarin elke moontlike vraag van 'n 
swanger vrou breedvoerig bespreek 
word. 


Hierdie boekie, ,My Baba en EK”, 
begin by die heel vroegste tekens van 
swangerskap, en dan word die verloop 
van die swangerskap en die groei van 
die ongebore baba, noukeurig verdui- 
delik. 


Daar word raad gegee oor die diëet 
en die versorging van die verwagtende 
moeder, klein ongesteldhede wat sy 
mag ondervind, asook waarskuwende 
simptome wat mag verskyn. 


Die finansiële aspek, asook distriks- 


en provinsiale dienste word bespreek. 
Die proses van kraam word baie dui- 

delik bespreek, vanaf die eerste te- 
kens, totdat die geboorte uiteindelik 
voltooi is. Daar is ook illustrasies tot 
verduideliking. 


As sy hierdie boekie gelees het, 
hoef geen jong vrou haar eerste be- 
valling met angs en bewing te gemoet 
te gaan nie, omdat sy deur 'n klomp 
ou-vrou-stories bang gemaak is nie. 
Sy sal die hele verloop goed verstaan, 
en met vertroue haar nuwe baba kan 
huis toe neem. 


In hierdie boekie word die tegniek 
van borsvoeding baie mooi verduidelik, 
en vir die moeder wat van kunsvoeding 
moet gebruik maak, word al die tipes 
kunsvoeding bespreek. Elke beskikbare 
produk se handelsnaam word genoem, 
en byvoeging van vitamines en mine- 
rale en tipes bottels word bespreek. 


Al die aspekte van versorging van 
die baba word volledig bespreek en 
geillustreer, en die algemene kwaal- 
tjies en probleempies van die baba 
word verduidelik. 


Geen jong moeder sal uit radeloos- 
heid saam met haar nuwe baba hoef 
te sit en huil met hierdie handige boe- 
kie byderhand nie. 


“My Baba en Ek” is gratis verkryg- 
baar vanaf — Leke-Publikasies, SA. 
Mediese Tydskrif, Posbus 634, Kaap- 
stad, 8000. (4c posseël per eksem- 
plaar moet ingesluit word.) 


Dr. M. E. Mariëtta Dreyer 


Eliza de profect, G. van Rongen, Uitge- 
verij de Vuurbaak, Groningen, prys 
F6.15. 


In hierdie bundel met preeksketse 
oor die profeet Eliza word die optrede 
van Elisa in veertig gedeeltes be 
spreek. Elke gedeelte het 'n opskrif. 
Soms is daar 'n paar vervolgstukkies 
onder dieselfde opskrif. 


Op prikkelende wyse word die lewe 
en werk van Elisa behandel. Die ge- 
deeltes is meestal deeglike skriftuur- 
like uitleg. Die N.T. word goed betrek 
waar dit ter sake is sonder om in in- 
legkunde te verval. 


Dit is `n boek wat aanbeveel word 
vir alle lidmate om te lees. Vir die pre- 
dikant kan dit `n nuttige wegspring- 
plek wees in sy eie eksegetiese werk. 


AJ.G.D. 


Die demonie van die geweld vind 
geen enkele regverdiging in die pre- 
diking van Jesus nie. 


— G. de Ru. 














